
Orice om ştie, sau cel puţin ar trebui să ştie, că autoritatea este 
pentru noi toţi un lucru foarte important. E drept că vorbim tot 
timpul de raţiune şi de libertate, dar ne cufundăm din ce în ce mai 
mult într-o reţea de autorităţi nemiloase. Un filozof american de 
frunte a spus cîndva că epoca noastră ar fi cea a analizei. După 
părerea mea, se poate afirma la fel de bine că trăim în epoca 
autorităţii. Mulţi oameni simt aceasta şi vor să se elibereze de 
autoritate - ci pretind a fi anti-autoritarişti. Dacă-i privim însă 
chiar şi pe cei mai radicali adversari ai autorităţii, descoperim 
aproape întotdeauna că ei înşişi se supun unei autorităţi care este, 
cc-i drept, diferită de cea pe care vor s-o combată, dar care este 
totuşi o autoritate. Trăim aşadar, fie că vrem, fie că nu, în epoca 
autorităţii. 

Ce este însă autoritatea? Fără îndoială că este mai mult decît 
un simplu cuvînt - o simţim adesea destul de crud pe propria 
noastră piele dar mai înainte de toate ea este un cuvînt, 
unul din acele nenumărate neologisme (derivă din latinescul 
auctoritas) pe care le folosim astăzi cu atîta plăcere. Cuvintele 
noastre sînt însă plăsmuiri destul de ciudate. Ele au fost create de 
om, şi totuşi exercită asupra lui o influenţă foarte puternică. 
Merită adesea să le priveşti mai îndeaproape 

Poetul pune în gura diavolului această vorbă: „Luaţi-vă după 

cuvinte! Atunci veţi găsi cu siguranţă poarta spre templul certitu¬ 
dinii". Cu toate că sfatul provine de la diavol, el pare la prima 
vedere destul de rezonabil. începem întotdeauna prin a ne încrede 
în cuvintele noastre, prin a fi siguri că le înţelegem pe deplin şi 
prin a le folosi fără probleme. In foarte multe cazuri este chiar 
necuviincios să pui întrebări referitoare la folosirea lor. Dacă o 
doamnă îmi spune: „Cafciiera se află pe masă", pare mai dtfgrabă 
nepotrivit şi nepoliticos să întreb: „Stimată doamnă, ce vreţi să 
spuneţi de fapt prin ' cafetieră',' se află’ şi 'masă'?". Nu, aşa în- 
tr-adevăr nu merge. Aceste cuvinte sînt totuşi destul de clare şi 
univoce. 

Dar nu toate cuvintele sînt astfel. Fiecare dintre noi, de pildă, 
foloseşte în permanenţă vocabula „posibil". Ceva mai simplu şi 
mai clar aproape că nu pare să existe. Şi totuşi 1 Aristotel, fonda¬ 
torul gîndirii europene, a remarcai odată în legătură cu acest 
cuvînt următoarele: 

1. Ceea ce este necesar, este şi posibil. Este, de exemplu, necesar 
ca noi oamenii să murim, prin urmare este (din păcate) 
totodată posibil ca noi să murim. Mai departe însă: 

2. Ceea ce este posibil poate la fel de bine să nu fie. De exemplu, 
dacă este posibil ca astăzi să plouă, poate la fel de bine să nu 
plouă. 

3. Prin urmare, ceea ce este necesar poate la fel de bine să nu fie. 

4. Ceea ce poate Ia fel de bine să nu fie, nu este, desigur, necesar. 
De exemplu, întrucît ploaia poate la fel de bine să nu fie, 
urmează că ea nu este necesară. 

5. Deci ceea ce este necesar nu este necesar. 

Aceasta este însă o contradicţie sau, aşa cum obişnuim să 
spunem, un nonsens. Mai mult ca sigur că aici ceva nu este în 
regulă. 

Ce anume? E vorba, desigur, de micul cuvînt „posibil". El 
posedă, de fapt, două semnificaţii diferite. într-un sens, se 

desemnează drept posibil şi ceea ce este necesar (ca mai sus la 
punctul 1). în celălalt se desemnează drept posibil numai ceea ce 
la fel de bine poate să nu fie, deci ceea ce nu este necesar (ca mai 
sus la punctul 2). 

Atunci cînd descoperim asemenea dezacorduri, ia sfirşit folo¬ 
sirea confortabilă a cuvintelor în aparenţă atît de familiare. Atunci 
se vede că sfatul diavolului este întocmai cum caută să sugereze 
poetul, şi anume: un sfat diabolic. Dacă vrem să evităm lipsa de 
claritate, confuzia şi o dată cu ele nişte foarte importante neajun¬ 
suri sociale, atunci asemenea cuvinte nu mai pot fi folosite fără 
probleme. Ele trebuie analizate, diferitele lor semnificaţii trebuie 
delimitate, trebuie definite proprietăţile fiecărei semnificaţii şi 
aşa mai departe. 

Ce-i drept, acest demers nu se impune decît rareori, atunci 
cînd avem de-a face cu simple substantive concrete cum ar fi 
„masă“, „oală“, „vacă“ şi altele asemănătoare. Dacă este însă 
vorba de corelaţii complicate, mai ales de natură socială, atunci 
ase menea discordanţe-şi o datăcu ele necesitatea analizei-devin 
o regulă, lată aici o mică listă de cuvinte aparţinînd acestui din 
urmă tip, care sînt toate, fără nici o excepţie, serios grevate de am¬ 
biguitate şi imprecizie: „anarhist", „capitalism", „cercetător al 
Biblici", „clasă", „comunism", „concret", „coaservator" (litera 
„c“ pare să fie aici deosebit de bine reprezentată), „creştin", 
„democraţie", „dialectică",„dreptate", „egalitate", „filozofie", 
„idealism", „ideologie", „înstrăinare", „liberal", „libertate", 
„logică", „marxism", „materialism", „naţiune", „popor", „pro¬ 
gres", „răsăritul", „religie", „social", „socialism", „ştiinţă", 
„tehnică", „teorie", „valoare". 

Un asemenea cuvmt este şi „autoritatea" noastră. Iar datorită 
faptului că el desemnează, aşa cum s-a arătat, ceva foarte impor¬ 
tant pentru noi toţi, pare a fi necesar să reflectăm asupra acestui 
cuvînt. 

în cartea de faţă sînt prezentate rezultatele unei asemenea 
reflecţii. Cititorul se va întreba poate cărui domeniu aparţin aceste 

reflecţii, din care ştiinţă fac ele parte. După cum se ştie, autorita¬ 
tea este cercetată mai ales de către psihologi, savanţii care se 
ocupă de sufletul omenesc, şi de către sociologi, adicădespecialiştii 
în probleme sociale. S-ar putea naşte de aici mai întîi impresia că 
avem de-a face cu nişte considerente de natură psiho-sociologică. 

Dar lucrurile nu stau aşa. Bineînţeles că din cînd în cînd a fost 
menţionat cîte ceva din domeniul psihologiei şi al sociologiei, dar 
numai în treacăt. Esenţa considerentelor noastre nu este nici'psi¬ 
hologică, nici sociologică. Este vorba mai degrabă de o variantă 
a aşa-numitei cercetări fundamentale care caută să analizeze 
presupoziţiile celorlalte discipline. Sau, cu alte cuvinte, ne aflăm 
aici în domeniul filozofiei. Trebuie însă să luăm seama la felul în 
care folosim cuvîntul „filozofie". Căci există filozofie şi filozofie 
- sau, mai exact, există diferite semnificaţii ale cuvîntului „filo¬ 
zofie". Uneori el desemneazăexpuneri poetice care urmărescpro- 
vocarea unui „fior metafizic". Alteori el desemnează o simplă, 
lucidă analiză logică aplicată limbii. Filozofia pe care o practicăm 
aici este de acest tip: ea este o aşa-numită „filozofie analitică". 

Întrucît acest tip de filozofie este practic necunoscut în Europa 
noastră continentală (aici se practică mult mai mult fiorul metafi¬ 
zic), vafi util să spunem cîteva cuvinte despre el, aşa încît cititorul 
să nu fie prea decepţionat. 

Vom spune deci mai întîi că filozofia analitică este în esenţă o 
analiză a limbii. Bineînţeles că în cadrul ei cuvintele nu sînt 
considerate abstract, izolate de limba vie. Dimpotrivă: sînt cerce¬ 
ta tediferitele contexte în care apare un cuvîntpentru a-i determina 
în felul acesta mai bine sensul. Semnificaţia lui va fi aşadar 
determinată printr-o continuă confruntare cu realitatea (care este 
reprezentată prin limbă). 

Dacă aşa stau lucrurile, atunci filozofia analitică este înainte 
de toate logică aplicată. Aceasta poate părea ciudat celui care 
crede că logica este în principal o tehnică a deducţiei. în realitate 
logica nu este aşa ceva, ci mai întîi o teorie a celor mai generale 
şi mai simple interdependenţe ale tuturor lucrurilor în genere - şi 


8 



prin aceasta un instrument excelent nu atît al deducţiei, cît al 
analizei. în acest sens al cuvîntului, cartea de faţă este o carte de 
logică: ea se compune din analize logice ale diferitelor aspecte 
proprii autorităţii. Este o Introducere în logica autorităţii. 

Din acest caracter logic derivă o serie de proprietăţi ale 
lucrării. Ea se ocupă numai de cîteva aspecte ale temei, le tratează 
pe cele mai simple dintre ele şi trebuie de aceea să provoace 
impresia că se ocupă de lucruri banale. 

1. Nu este vorba de o monografie atotcuprinzătoare despre 
autoritate. O asemenea monografie ar trebui să cuprindă, pe 
lingă o logică a autorităţii, mai ales o psihologie, o sociologie 
a ei şi poate şi altele. Cartea de faţă nu face însă aceasta: ea se 
limitează în esenţă la probleme pur logice. 

2. în calitate de lucrare de logică ea se ocupă doar de aspectele 
fundamentale ale autorităţii, de trăsăturile ei cele mai genera¬ 
le. Toate celelalte sau aproape toate celelalte rămîn neluate în 
seamă, aşa cum se întîmplă întotdeauna în logică. 

3. în fine, este o carte despre lucruri care o să li se pară multora 
ca fiind absolut banale. Aceasta este din nou o trăsătură a 
logicii, a unei ştiinţe din care se poate învăţa că atunci cînd 
plouă plouă şi că sau este zi sau nu este zi. 

Aşadar, cel care se aşteaptă să găsească aici profunde meditaţii 
metafizice sau existenţiale va fi decepţionat. El nu va găsi decît o 
lucidă analiză logică a limbii, iar lucrarea nu-i va oferi probabil 
prilejul unui „fior transcendentaT. 

Dar poate că se va obiecta: de ce să ne ocupăm de nişte simple 
banalităţi? Răspunsul este următorul: pentru că în logică (ca şi în 
matematică de altfel) se ajunge foarte repede, pornind de la fapte 
extrem de banale, la probleme care nu mai sînt deloc banale. Nu 
s-ar G ajuns niciodată la aceste probleme, dacă nu s-ar fi început 
cu propoziţiile acelea atît de simple şi banale. Cine nu crede, să 
privească un calculator electronic mai mare şi să-şi reamintească 

(aptul că această maşină extraordinar de complicată nu este 
altceva decît întruchiparea unui sistem formal-logic compus din 
simple vulgarităţi. Autorul crede că şi el a reuşit să înţeleagă 
dî feri te 1 ucruri pe care nu le-ar fi descoperit fără o muncă îndelun¬ 
gată şi răbdătoare, aplicată unor banalităţi. Delimitarea celor două 
tipuri principale de autoritate - cea epistemică şi cea deontică _ 
poate să servească eventual drept mărturie în acest sens. Ba s-a 
obţinut pe baza unei analize pur logice. 

Nu trebuie să se creadă însă că fiind vorba aici de o analiză lo¬ 
gică, această carte va fi plină de complicate formule logico-ma- 
tematice. Nu este cazul: nu se găseşte nici o singură propoziţie de 
acest tip exprimată simbolic. Totul este spus foarte clar. Bineînţeles 
că o asemenea carte n-ar fi putut fi scrisă, dacă nu ar fi existat în 
prealabil o lucrare de specialitate elaborată în simboluri logico- 
matematice. Acest lucru a fost însă realizat la începutul cercetării 
şi nu va mai fi repetat aici. Cititorului i se oferă doar rezultatele 
accesibile tuturor, formulate într-un limbaj uzual. 

Bineînţeles, aceasta nu înseamnă că se poate face abstracţie de 
unele teoreme elementare ale logicii formale. Dimpotrivă: logica 
aplicată constă bineînţeles din aplicarea logicii şi trebuie deci s-o 
presupună. Dar instrumentarul logic, care este folosit, este întot¬ 
deauna explicat, aşa îneît cititorul nu trebuie să dispună de nici un 
fel de pregătire logică pentru a înţelege textul. El nu trebuie decît 
să fie capabil să urmârescă încrezător firul gîndirii autorului. Am 
căutat să-i înlesnim această sarcină printr-o mulţime de exemple 
concrete. în cîteva capitole, cum ar fi acela despre raţionalism şi 
despre delegare, s-a renunţat însă în mare măsură la exemple, aşa 
îneît cei care nu gustă o analiză pur logică fără exemple pot sări 
deocamdată peste aceste capitole. Pot face aceasta fără a dăuna 
înţelegerii următoarelor părţi ale cărţii, deoarece capitolele 
menţionate se referă la observaţii marginale la tema principală. 

Specialistul trebuie să ţină seama de faptul că este vorba de o 
introducere în logica autorităţii - deci nu de o teorie axiomatică 
finită, ci de acea muncă de dibuire, pregătitoare, care este 

întotdeauna necesară în domeniul logicii aplicate înainte de a se 
trece la axiomatizare. Aceasta din urmă rămîne însă un obiectiv şi 
sperăm că vom obţine cîndva o asemenea teorie cuprinzătoare a 
autorităţii. Aici nuse fac decît cîţiva paşi pregătitori în acest sens. 

Dar chiar şi aceşti paşi presupun o cantitate destul de mare de 
logică formală. Una din dificultăţile de care s-a ciocnit această 
lucrare consta m faptul că tocmai acele părţi ale logicii formale 
care sînt aplicate aici nu au fost încă elaborate. Astfel autorul nu 
a putut găsi vreo teorie satisfăcătoare a triplei cuantificări şi nici 
o teorie completă a proprietăţilor relaţiilor cu trei termeni, com¬ 
parabilă de pildă cu teoria asupra relaţiilor cu doi termeni din 
Principia Mathematica. Unele încercări preliminare în acest do¬ 
meniu au fost făcute cunoscute de către autor într-un studiu de 
specialitate referitor la autoritate. 

în sfîrşit, Ge-i permis autorului să exprime, pornind de la un 
mare gînditor analitic din trecut, un gînd personal. 

Atunci cînd Aristotel şi-a încheiat prima şi încă foarte imper¬ 
fecta sa Logică, el a scris: „în fiecare descoperire, o parte este 
preluată din mîna altora care au lucrat mai înainte la ea...Din teoria 
prezentă însă nu exista cîte ceva deja prelucrat şi cîte ceva nepre- 
lucrat, ci pînă la această oră nu a existat absolut nimic din ea“ 
(SEL. 34,83 bl 7-36). 

Autorul este înclinat să preia pentru sine această declaraţie nu 
tocmai modestă. El crede a fi lucrat într-un domeniu care a rămas 
pînă acum aproape neatins. Spunem acestea cu scopul de a ne cere 
scuze pentru numeroasele imperfecţiuni şi pentTU posibilele 
enunţuri gTeşite. 

Cartea de faţă a fost concepută după următoarea schemă: 


I. Autoritatea în genere 

1. Structură 

2. Termeni 

3. Proprietăţi 

4. împărţire 

n. Tipuri de autoritate 

A) Autoritatea cunoscătorului 

5. Structură , * 

6. Opoziţie: raţionalism 

B) Autoritatea superiorului 

7. Structură 

8. Delegare 

9. împărţire 

10. Opoziţie: libertate, toleranţă, anarhism 

Q Relaţia reciproci 

11. Autoritate şi credinţă 



1 

Structura de bază a autorităţii 


întrebarea pe care ne-o punem aici sună astfel: „Ce este de fapt 
autoritatea? 11 . La asemenea întrebări se răspunde îndeobşte prin 
formularea unei definiţii. Dacă se întreabă, de pildă, ce este o 
vacă, atunci noi spunem că o vacă este un animai destul de mare 
care are coame şi care dă lapte. Aceasta este o aşa-numită definiţie 
„clasică", cea mai frecvent folosită. Ea se compune întotdeauna 
din două părţi - un gen şi o diferenţă specifică. Genul este aici 
clasa mai generală de obiecte din care face parte vaca (dar şi alte 
animale) - deci acea parte a definiţiei pe care am denumit-o prin 
„un animal destul de mare". Diferenţa specifică este „care are 
coame şi care dă lapte". 

Atft despre vaca noastră. Dacă vrem să aplicăm însă procedeul 
nostru conceptului autorităţii, apare o dificultate. Care este genul 
autorităţii ? Este destul de dificil de răspuns. S-ar putea crede mai 
întîi că omul este acest gen: s-ar spune atunci că autoritatea este un 
om care...Dar acesta nu este singurul mod de a folosi cuvîntul „au¬ 
toritate". Căci adeseasemai spune şi astfel: „Profesorul are o mare 
autoritate" - aici, fără îndoială, autoritatea nu este un om, ci cu 
totul altceva: o proprietate a profesorului. Aceasta pare să fie în- 
tr-adevăr şi părerea autorului unui articol despre autoritate din 
Dicţionarul de psihologie (Herder, 1971, I, p.222). Acolo putem 
citi:,,Autoritate: poziţia unei persoane într-o relaţie dintre doi sau 

mai mulţi indivizi....“. Aici autoritatea nu este deci definită ca un 
om, ci ca „poziţia" unui om şi anume gîndită „în relaţia dintre". 
Ce este însă o „poziţie în relaţie"? După cum se vede, problema 
este destul de dificilă. Determinarea genului autorităţii nu este o 
sarcină uşoară. 

Pentru a surmonta această dificultate ne vom folosi de concep¬ 
te foarte generale şi ne vom pune mai întîi întrebarea: care este 
tipul cel mai general de obiecte din care ea face parte ? Aserftenea 
tipuri sau clase de obiecte avînd gradul cel mai înalt de generali ta te 
se numesc în filozofie „categorii". întrebarea noastră este deci: 
„Cărei categorii îi aparţine autoritatea?". 

în principiu există trei categorii: lucruri, proprietăţi şi relaţii. 
Un munte este un lucru: dar numim şi persoanele lucruri, în sensul 
că sînt obiecte independente şi că nu sînt ataşate de altceva, aşa 
cum este, de pildă, cazul proprietăţilor. O proprietate este o 
însuşire a unei alte entităţi, de exemplu a unui lucru. Astfel 
înălţimea muntelui şi forma sa ascuţită sînt proprietăţile lui. Buna 
dispoziţie este o proprietate a omului bine dispus. Frumuseţea este 
una dintre proprietăţile unei fiori. în fine, a-fi-mai-mare-decît, a- 
se-afla-în-dreapta-lui, a iubi, a-fi-asemănător, a-fi-divizibil-cu- 
17, a da - sînt toate relaţii. 

întrebăm ded: Este autoritatea un lucru, o proprietate sau o 
relaţie? După cum am arătat, cuvîntul este folosit uneori ca.titlu 
pentru o persoană („Einstein a fost o mare autoritate"), în alte 
cazuri drept numele unor proprietăţi („Mama se bucură de o mare 
autoritate în familia ei"). Aşadar autoritatea ar putea fi concepută 
la fel de bine ca un lucru sau ca o proprietate. 

Trebuie însă să observăm că există două feluri de nume de 
obiect şi două feluri de nume de proprietăţi. Unele sînt, ca să 
zicem aşa, absolute: ele exprimă ceva fără nici o raportare la 
altceva. Aşa, de pildă, numele proprii cum ar fi „Einstein", 
„Copemic", „de Gaulle". Există de asemenea multe nume de 
proprietăţi care sînt absolute: de exemplu, „roşu", „trist", „ro¬ 
tund" şi altele asemănătoare. Alte nume nu sînt însă absolute, ci 

relative, adică ele nu se referă propriu-zis la obiect, respectiv la 
proprietatea însăşi, ci la altceva. Să luăm cuvîntul „tată“. El 
desemnează de fapt un om şi anume pe tată. îl desemnează însă 
într-un mod deosebit şi anume ca pe unul care se află într-o relaţie 
determinată cu alţi oameni: „tată" înseamnă „acela care are copii“ 
sau „acela al cărui fiu este Fritz“. Dincolo de acestea, cuvîntul nu 
înseamnă absolut nimic. 

Nume de proprietăţi relative există de asemenea în număr 
destul de mare. Un exemplu ar fi „îndrăgostit". A-fi-îndrăgostit 
este în sine o proprietate a acelui bărbat fericit sau a acelei femei 
fericite care trăieşte dragostea. Dar, la fel ca în cazul lui „tată", 
cuvîntul nu semnifică doar o proprietate, ci ceva raportat la 
altceva, ceva care se află într-o relaţie cu altceva. Căci îndiăgostitul 
trebuie desigur să fie îndrăgostit de cineva. „A fi îndrăgostit în 
general" este desigur un nonsens. Iar în afara acestei relaţii 
cuvîntul nu desemnează nimic. 

Şi astfel numele noastre presupuse a desemna lucruri şi 
proprietăţi se dovedesc a fi nume de relaţii. întregul lor conţinut, 
totcevorele să spună, esteo relaţie: relaţia faţă de copii, respectiv 
relaţia faţă de iubit(ă). 

La fel stau lucrurile şi cu „autoritatea": oricum ar fi folosit 
acest cuvînt, el este întotdeauna un cuvînt relativ care desemnează 
din principiu o relaţie. 

Aici apar însă anumite dubii. Acest fapt nu trebuie să sur¬ 
prindă, căci limba noastră uzuală este astfel făcută, încît este 
întotdeauna foarte dificil a atribui expresiilor ei un sens univoc. 
Acesta este şi motivul pentru care în aşa-numitele ştiinţe exacte 
(printre care şi logica) se renunţă pe cît posibil la folosirea limbii 
uzuale în favoarea unei limbi artificiale, sărace, dar foarte 
precise. 

Unul din dubii este următorul. Oricine cunoaşte fenomenul 
aşa-numitei „autorităţi personale". îmi amintesc de doi dintre 
profesorii mei de liceu. Unul dintre ei - să-i spunem Adam - era 
mai degrabă mediocru din punct de vedere didactic şi ştiinţific, 

celălalt - Bruno - era un învăţat şi un gînditor de excepţie (a 
devenit profesor universitar). Adam avea însă o autoritate perso¬ 
nală foarte mare. Atunci cînd intra în clasă, se făcea imediat linişte 
şi toţi elevii îl ascultau cu atenţie. în schimb Bruno nu avea 
deloc autoritate. în timpul orelor sale jucam cărţi, vorbeam cu 
voce tare şi nu-i acordam aproape nici o atenţie. Poate că fiecare 
îşi aminteşte de ceva asemănător. 

Se pune acum problema: în cazul acesta autoritatea nu Sste 
- şi anume într-un mod foarte clar - o proprietate personală, 
ceva ce avea Adam şi îi lipsea lui Bruno? Se poate vorbi şi aici de 
o simplă relaţie? Nu este cumva vorba de anumite trăsături de 
caracter, care sînt cu certitudine proprietăţi ale unui om? Acesta 
este dubiul. 

Să analizăm acest caz! Situaţia este următoarea. Adam are cu 
siguranţăanumite proprietăţi, trăsături de caracter etc. care sînt de 
o asemenea natură încît atunci cînd el apare în clasă îl ascultă toţi 
elevii. Ce înseamnă aceasta? Aceasta înseamnă că ei sînt gata să 
primească şi să urmeze ordinele sale. Cu alte cuvinte, tocmai 
datorită faptului că el are proprietăţile numite, elevii îl ascultă - 
adică el este pentru ei o autoritate. S-ar putea spune: „el este o 
autoritate pentru elevi, deoarece are autoritate". Aceasta n-ar fi 
însă un mod de exprimare corect: propoziţia noastră seamănă cu 
o aşa-numită tautologie - deci ceva de genul enunţului „plouă 
pentru că plouă" sau „Fritz este un şmecher, pentru că este un 
şmecher". Propoziţiile de acest tip sînt goale, ele nu spun nimic - 
în schimb ceea ce am spus despre Adam pare să aibă destul de 
mult sens. Aparenţa că nu am spus nimic provine aici poate din 
faptul că acel cuvînt „autoritate" are în enunţurile noastre două 
semnificaţii diferite: el desemnează pe de o parte o rclafie faţă de 
elevi şi pe de altă parte o proprietate a lui Adam. 

Să numim autoritatea în primul sens „autoritate,", iar în cel de 
al doilea „autoritate,". Acum propoziţia noastră sună astfel: „el 
are autoritate, pentru elevi , deoarece are autoritate,". De aici 

reiese că în limba uzuală cuvîntul„autoritate“ are două înţelesuri: 
el desemnează fie o relaţie, fie o proprietate. 

Avînd în vedere acest dublu înţeles, sîntem liberi să cercetăm 
fie autoritatea,, fie autoritatea r Bineînţeles că un psiholog se va 
ocupa mai ales de autoritatea,, adică de acea proprietate perso¬ 
nală. Un sociolog, aşa se pare cel puţin, are de-a face mai degrabă 
cu autoritateaj - după cum rezultă, sociologia ar trebui să cerce¬ 
teze mai ales relaţii. Ii vom urma exemplul şi anume din următoarele 
motive. 

în primul rînd pentru că autoritatea, este, cel puţin în cazul lui 
Adam," ceva care fundamentează autoritateaj. Am putea spune că 
nici nu avem de-a face în sensul strict al cuvîntului cu autoritatea, 
ci mai degrabă cu însuşi temeiul autorităţii. în sensul strict al 
cuvîntului, autoritatea este autoritateaj, adică relaţia menţionată 
mai sus. Pot exista, desigur, şi alte păreri, căci folosirea cuvinte¬ 
lor în limba uzuală este foarte imprecisă şi înţelegerea care le 
însoţeşte este adesea condiţionată subiectiv. Noi considerăm însă 
că folosirea cuvîntului „autoritate" în sensul de „autoritate," este 
mai corectă. 

în al doilea rînd, autoritateaj se exercită de foarte multe ori 
fără ca să existe vreo autoritate,. Să ne gîndim numai la autoritatea 
lui Bruno. Cu toate că nu avea aproape deloc autoritate personală, 
noi am acceptat, în cele din urmă, că ceea ce ne preda este 
adevărat. Sau să ne gîndim la autoritatea unui controlor de zbor. 
Dacă-i comunică unui pilot prin radio: „ Cursa 040, altitudine 
55“, pilotul nu ştie deloc cu ce fel de om are de-a face. El nu ştie 
dacă controlorul de zbor are sau nu autoritate personală. în ca¬ 
zul acesta autoritatea, nici nu este baza autorităţiij. Cea din urmă 
este aşadar un concept mai larg cu o mai accentuată funcţie de 
fundamentare. 

Pornim deci de la premisa că aici este vorba din principiu de 
autoritatea,, iar autoritatea, nu va fi tratată de noi decît în treacăt, 
pe marginea analizei şi a fundamentării autorităţii. în acest sens 
enunţăm următoarea propoziţie: 

Propoziţia 1.1.: Autoritatea este o re/a/ ie. 

Iată primul pas din analiza noastră. 

Ce-i drept, aceasta nu este decît o determinare foarte generală 
a genului autorităţii, căci relaţiile pot fi de multiple feluri. O 
împărţire clasică a lor este cea în funcţie de numărul termenilor. 
Fiecare relaţie are cel puţin doi aşa-zişi termeni, adică obiecte pe 
care le uneşte; dar ea poate avea şi mai mult decît două. Astfel 
relaţia „vecin" are în sine doi termeni, şi anume doi oameni dăre 
locuiesc unul alături de celălalt (e drept că poţi avea mai mulţi 
vecini, dar atunci există mai multe relaţii din care fiecare are doi 
termeni). Relaţia „mai mare decît" are, la rîndul ei, doi termeni: 
4 este mai mare decît 3, muntele Gaurisankareste mai mare decît 
Mont Blanc. Asemenea relaţii cu doi termeni se mai numesc şi 
relaţii du două argumente. „Vecin" şi „mai mare" denumesc 
aşadar relaţii cu două argumente. 

Iată însă un exemplu de relaţie cu trei argumente, adică o 
relaţie care are în mod necesar trei termeni: „a da". Eva îi dă lui 
Adam un măr. Nu poate exista acţiunea de a da fără ca cineva să 
dea altcuiva un al treilea element. Sînt binecunoscute şi relaţiile cu 
patru argumente: astfel în propoziţia: „Berna se află între Basel, 
Ziirich şi Lausanne", „se află între" este numele unei relaţii cu 
patru argumente ai cărei termeni sînt cele patru oraşe indicate de 
ea: Berna, Basel, Ziirich şi Lausanne. 

Problema care se pune acum este: cîţi termeni are autoritatea? 
S-ar putea crede la prima vedere că doi termeni ar putea fi 
suficienţi, că ar fi aşadar vorba de o relaţie cu două argumente. 
Autoritatea este în mod evident o relaţie între doi oameni, unul 
care are autoritate - purtătorul-ş i un altul pentru care el o are - 
subiectul. Aşa se-ntîmplă, de pildă, cînd se spune că profesorul 
este o autoritate pentru un elev. Pare aşadar că autoritatea este o 
relaţie cu două argumente. 

Dar lucrurile nu stau aşa: mai există şi un al treilea termen. Am 
putea desprinde acest fapt din următoarea situaţie. Nu de mult am 
convins un tînăr, dar foarte doct specialist în probleme de istorie 

să înveţe a pilota şi am zburat eu însumi de cîteva ori cu el. Atunci 
cînd s-a îndreptat tremurînd spre culoarul de rulare pentru a 
ateriza, m-a considerat cu siguranţă drept o foarte mare autori ta te, 
deoarece ştiu să pilotez mult mai bine decît el. Eu eram deci 
purtătorul, iar el subiectul autorităţii. După aceea însă cînd eram 
confortabil instalaţi în restaurantul aeroportului şi beam o cafea 
(noi piloţii nu bem din principiu alcool sau, cel puţin, nu ar trebui 
să bem), am ajuns să discutăm despre Carol cel Mare. Era rîndul 
meu să ascult cu mare interes ce-mi spunea elevul meu de pilotaj. 
El era autoritatea, şi nu eu. 

Cum este însă posibil ca A să fie autoritate pentru B şi în acelaşi 
timp B pentru A? Soluţia acestui paradox este simplă de tot, ba 
chiar banală: eu am fost o autoritate pentru colegul meu în materie 
de pilotaj, iar el este o autoritate pentru mine în probleme de 
istorie. 

Astfel se explică faptul că autoritatea mai are întotdeauna şi un 
al treilea termen, şi anume domeniul \n care ea se exercită. E drept 
că există uneori autorităţi atît de mari, încît par să acopere toate 
domeniile (cum este cea a mamei în raport cu copilul mic, de 
pildă). Acestea şînt însă cazuri de excepţie şi (aşa cum vom mai 
vedea) nici atunci autoritatea nu este valabilă la modul cel mai 
general. în mod normal, autoritatea umană este întotdeauna 
restrînsă la un anumit domeniu. 

Profesorul de matematică este o autoritate în domeniul mate¬ 
maticii, colonelul în domeniul serviciului militar, secţia finan¬ 
ciară în cel al impozitelor - fiecare însă într-un domeniu limitat. 
Acest fapt face parte în mod esenţial din conceptul de autoritate şi 
trebuie în permanenţă avut în vedere pentru a evita o gîndire 
confuză. 

Am stabilit deci că în autoritate există mereu trei elemente, 
adică faptul că ea este o relaţie cu trei argumente, cu trei termeni. 
Primul termen este cel care are autoritatea; pe acesta îl vom 
desemna drept „purtătora\ autorităţii". Al doilea termen este omul 
pentru care purtătorul are autoritatea menţionată, pe acesta îl vom 

numi „subiect al autorităţii". E drept că aceasta este o abatere de 
la terminologia curentă după care mai degrabă purtătorul este cel 
desemnat drept subiect -dar ea pare să fie mai practică. Avem, în 
sfîrşit, un al treilea termen, şi anume domeniu], pe care-1 vom 
numi pur şi simplu „domeniul autorităţii". Putem formula acum 
cea de a doua propoziţie a noastră: 

Propoziţia 1.2: Autoritatea este o relaţie cu trei termeni care se 
instituie între un purtător, un subiect şi un domeniu. 

Structura fundamentală a autorităţii poate fi deci reprezentată 
grafic după cum urmează: 



în acest loc va fi utilă menţionarea unei teorii logice cu privire 
Ia relaţiile cu trei termeni. Logica arată anume că orice relaţie cu 
termeni conţine trei (şi, luinu în considerare conversele, şase) 
relaţii cu cîte doi termeni. La fel se prezintă lucrurile şi aici: relaţia 
autorităţii cuprinde trei relaţii cu cîte doi termeni: (1) prima 
funcţionează între purtătorşi subiect: o vom numi „relaţia purtător- 
subiect“, (2) a doua se instaurează între purtător şi domeniu 
(„relaţia purtător-domeniu"); (3) a treia există între subiect şi 
domeniu („relaţia subiect-domeniu"). Această terminologie ne va 
fi de folos mai tîrziu. 


Schema 1.22 

Ceea ce am obţinut pînă acum în cadrul analizei noastre este 
important - sînt mulţi care nu ştiu nici măcar atît în legătură cu 
autoritatea despre care (sau împotriva căreia) vorbesc mereu-dar 
acesta nu este decît un început. N-am făcut decît să determinăm 
genul autorităţii aşa cum, analizînd vaca, am ajuns la concluzia că 
este un animal. S-ar putea spune chiar că ceea ce s-a stabilit aici 
este încă mai abstract, pentru că noi ne-am menţinut în planul 
celor mai generale concepte. Trebuie de aceea să mergem mai 
departe şi să încercăm să determinăm specificul, elementul parti¬ 
cular al autorităţii. Căci, aşa cum am văzut, relaţii cu trei terme¬ 
ni există destule, iar noi vrem să ştim prin ce se deosebeşte auto¬ 
ritatea de toate celelalte relaţii de acest tip. 

în acest sens va fi util să ne întrebăm cînd anume un purtător 
este pentru un subiect o autoritate într-un anumit domeniu. Cînd 
este, de exemplu, Dr. Schmidt o autoritate pentru mine în dome¬ 
niul enunţurilor despre boli? Răspunsul este uşor de găsit: el este 
pentru mine o autoritate în acest domeniu exact atunci cînd în 
principiu tot ce-mi spune el şi se referă la acest domeniu (în speţă 
la propoziţiile despre boli) este recunoscut ca adevărat şi acceptat 
de mine. Spunem „în principiu tot“, pentru că pot exista totuşi şi 
unele excepţii. Aşa, de exemplu, un profesor este, desigur, o 
autoritate pentru elevul său în acel domeniu în care el este 
specialist - dar se poateîntîmpla totuşi ca elevul să nu admită tot 
ce-i spune - aşa se întîmplă de pildă atunci cînd este evident că 
profesorul a comis o greşeală de vorbire sau de scriere, ceea ce i 
se poate întîmplă oricărui profesor, chiar şi celui mai bun. Ne 
referim însă la situaţia generală, laregulă, fărăaluâînconsideraţie 
rarele excepţii. O asemenea recunoaştere pare să fie o proprietate 
necesară a autorităţii - ba mai mult, pare chiar s-o definească. 
Pentru că la fel de valabilă este şi invers: atunci cînd elevul 
recunoaşte în principiu drept adevărate toate enunţurile profeso¬ 
rului dintr-un anume domeniu, atunci profesorul este pentru el o 
autoritate în acest domeniu. 

Putem formula de aceea următoarea propoziţie care poate fi 
considerată drept definiţie a autorităţii în general: 

Propoziţia-1.3: P este o autoritate pentru S în domeniul D 
atunci cînd S recunoaşte în principiu drept adevărat tot ce-i este 
comunicat de către P sub forma aserţiunii şi face parte din 
domeniul D. 

Această propoziţie formează baza logică pentru o serie întreagă 
de alte propoziţii care vor servi la analiza autorităţii. Mai întîi 
atrage atenţia faptul că în propoziţia 1.3. am folosit cuvîntul 
„comunică**. Aceasta înseamnă că orice autoritate include într-un 
fel sau altul ca pe o condiţie necesară o comunicare. Bineînţeles 
că de aici nu rezultă faptul că o asemenea comunicare trebuie să 
aibă întotdeauna loc atunci cînd cineva este pentru mine o autori¬ 
tate. Astfel un mare astronom este cu siguranţă o autoritate pentru 
mine în domeniul enunţurilor despre stele, galaxii şi diverse pro¬ 
bleme astronomice. S-ar putea însă ca pe mine să nici nu mă 
intereseze de fapt Alpha Centauri (despre care se spune că ar fi o 
stea destul de apropiată) sau Galaxia Andromeda (o Cale lactee 
asemănătoare cu a noastră) şi că nu am nici intenţia să citesc 
lucrările docte pe care le-a scris acest astronom despre ele. Prin 
urmare, el nu mi-a comunicat nimic - n-a avut loc nici o comuni¬ 
care. într-o asei,>enea situaţie se poate spune oare că el nu este o 
autoritate pentru mine? Nicidecum. Căci, cu toate că, într-adevăr 
nu am recunoscut drept adevărat nimic din cele spuse sau scrise de 
el, rămîne totuşi un fapt că, dacă mi-ar comunica ceva de acest 
gen, eu aş recunoaşte acel lucru drept adevărat. în felul acesta co¬ 
municarea rămîne un factor absolut esenţial, o condiţie necesară 
a oricărei autorităţi. 

O primă concluzie care se desprinde de aici este că avem 
de-a face cu o aşa-numită situaţie semiotică sau, mai exact, cu o 
situaţie pragmatică. Căci „semiotica** se numeşte teoria generală 
despre semn (care trebuie să fie prezent în orice comunicare), iar 
„pragmatică** se cheamă acea parte a semioticii care se ocupă de 
relaţiile dintre doi oameni, un semn şi semnificaţia sa. De pildă, 

atunci cînd citiţi cartea de faţă se naşte o situaţie pragmatică, 
deoarece atunci există o anume relaţie între dumneavoastră, mine 
şi semnele din care se compune această carte, precum şi gîndurile 
comunicate prin intermediul cuvintelor sale. O asemenea situaţie 
este presupusă şi în cadrul oricărei autorităţi. 

Este vorba însă de un tip special de situaţie pragmatică. în 
cazul în care autoritatea este exercitată, putem deosebi următorii 
factori:'’ 

1. Purtătorul vrea să comunice subiectului ceva: de exemplu, 
pentru ca autoritatea şefului să se exercite, el trebuie mai întîi 
să vrea să dea funcţionarilor care-i sînt subordonaţi o directivă. 
Iar atunci cînd astronomul urmează să informeze pe cineva 
despre lună, el trebuie să şi vrea să-şi comunice cunoştinţele. 

2. Purtătorul comunică acest ceva subiectului - şi anume sub 
forma aserţiunii. Aceasta presupune ca el să fie capabil să fo¬ 
losească anumite semne - de pildă cuvinte, mişcările unui 
steguleţ, semnaleleluminoase ale unei lanterne etc. -caresînt 
apte să „transporte" ceea ce el vrea să comunice. 

3. Subiectul sesizează semnele şi anume mai întîi ca pe nişte 
procese materiale: el aude un sunet, vede mişcarea unui 
steguleţ sau lumina lanternei. 

4. Subiectul înţelege semnele, adică este în stare să le „descifre¬ 
ze", pentru că numai în felul acesta poate să cunoască ceea ce 
a fost comunicat. 

Aceste patru puncte sînt prezente în cadrul oricărei comuni¬ 
cări. Dar în sfera autorităţii mai avem şi altele: 

5. Subiectul nu înţelege doar semnele, ci şi faptul că ceea ce este 
comunicat este comunicat sub forma aserţiunii şi 

6. înţelegede asemenea că provine de la purtătorul autorităţii. în 
sfîrşit - şi acest lucru este absolut esenţial - 

7. Subiectul recunoaşte drept adevărat, admite, ceea ce i-a fost 
comunicat. 

După cum se vede, trebuie îndeplinite o mulţime de condiţii 
pentru ca să fie exercitată o autoritate. Iar orice autoritate - chiar 
dacă nu este exercitată - presupune în mod mental această 
exercitare, deci şi cele7 momente indicate de noi. De aici derivă 
proprietăţi foarte precise ale celor trei termeni pe care i-am stabi¬ 
lit. 



2 

Domeniul, subiectul şi purtătorul 
autorităţii 


Vom începe cu domeniul. în contextul nostru, cuvîntu! „do¬ 
meniu" - înţeles ca domeniu al autorităţii - poate avea o dublă 
semnificaţie. Se poate referi, în primul rînd, la o clasă, la o 
mulţime de evenimente reale. Să privim, de pildă, domeniul de 
autoritate al unui comandant militar, să zicem al unui căpitan. Se 
poate spune că domeniul autorităţii sale se compune din toate 
acele activităţi pe care trebuie să le execute ca atare soldaţii 
companiei sale, adică în cadrul serviciului militar. Acestea sînt 
însă activităţi reale, acţiuni. 

Domeniul poate fi conceput însă şi altfel, şi anume nu ca sumă 
a evenimentelor reale menţionate (de exemplu, acţiuni militare), 
ci ca suma ordinelor cu privire la aceste acţiuni, deci ca fiind clasa 
acelor lucruri pe care căpitanul le comunică subordonaţilor săi. 
Aceeaşi situaţie o întîlnim de pildă şi în cazul unui meteorolog. 
Drept domeniu al acestei autori lăţi poate fi concepută pe de o parte 
clasa evenimentelor meteorologice înseşi, deciceaaunorîntîmplări 
reale: pe de altă parte prin ea se poate înţelege clasa acelor 
propoziţii pe care el ni le comunică în legătură cu vremea. 

Intre cele două semnificaţii există, după cum se vede, ostrînsă 
interdependenţă. Ne propunem să alegem cea de a doua semnificaţie 
ca „domeniu" şi nu lucrurile, evenimentele înseşi (întîmplările 
reale), alegem deci ceea ce este comunicat despre ele cu autorita- 

te, căci autoritatea are de-a face în mod nemijlocit cu acele 
comunicări. 

Dacă concepem însă do meniul în acest fel, trebuie să precizăm 
că el se compune din obiecte ne-reaie. Lucrurile se prezintă astfel, 
deoarece aici este vorba de o comunicare în care este comunicată 
o informaţie. Dar informaţia nu este niciodată ceva real. 

Explicaţiile care urmează încearcă să clarifice acest lucru. La 
prima vedere s-ar putea crede că o informaţie se compune din cu- 
vinte, din enunţuri, de pildă. Dar cu siguranţă că nu aşa stau 
lucrurile. E drept că trebuie să se recurgă la cuvinte (sau alte semne 
materiale) pentru a comunica o informaţie, deci pentru a exercita 
o autoritate - dar informaţia ca atare nu se compune din cuvinte, 
ci din ceea ce semnifică aceste cuvinte. Lucrul acesta se poate 
vedea cel mai bine din faptul că aceeaşi informaţie poate fi 
comunicată prin cuvinte diferite, de pildă în diferite limbi/Să 
presupunem de exemplu că purtătorul şi subiectul cunosc la fel de 
bine limba germană, cea franceză, precum şi cea engleză. în cazul 
acesta este absolut indiferent dacă cel dintîi îi spune celui din 
urmă: „Schliejîe die Tiire!“ sau „Fermez la porte!“ sau“Close the 
door!“. De fiecare dată cuvintele sînt total diferite, în timp ce 
informaţia (ordinul) este mereu acelaşi. Prin urmare, domeniul 
autorităţii nu se compune cu siguranţă din simple cuvinte. 

Următorul gjnd ar putea fi că informaţia este ceva spiritual, 
ceva psihic, ceva de ordinul gîndirii. Comunicăm celuilalt ce va ce 
gîndim, ceva ce există în conştiinţa noastră. Adevărat este aici 
faptul că purtătorul autorităţii trebuie să se gîndească întotdeauna 
la ceva atunci cînd îşi exercită autoritatea. Dar ceea ce comunică, 
deci domeniul autorităţii, nu este gîndul lui, ci conţinutul acestui 
gînd. 

Iată cîteva exemple. Profesorul de matematică îi spune elevu¬ 
lui că (a+b) (a-b) este egal cu a 2 -b 2 . Faptul că gîndeşte aşa este 
evident şi de asemenea esenţial pentru autoritate: ceea ce a 
comunicat nu este însă faptul că gîndeşte aşa, ci că este aşa. Pentru 
că el a comunicat mai ales conţinutul gîndirii sale. Sau: mama 


28 



spune fiicei sale:,, spală vasele!“. Bineînţeles că spunînd aceasta, 
mama se gîndeşte că ar fi de dorit ca fata s*o facă, dar nu aceasta 
este ceea ce comunică, ci ea comunică un drdin. Diferenţa se vede 
poate celmai limpede în cazul luminii roşii a semaforului. Desigur 
că, instalînd semaforul, cineva s-a gîndit că maşinile trebuie să se 
oprească, dar conducătorul automobilului nu află nemijlocit ce 
s-a petrecut în capul comandantului de poliţie, ci doar interdicţia 
de a circula. Aşadar domeniul autorităţii nu se compune din 
elemente de ordinul gîndirii, cu toate că gîndul purtătorului 
trebuie anume comunicat într-un fel sau altul. 

Asemenea obiecte care nu sînt nici lucruri reale, nici cuvinte, 
nici gînduri, ci semnificaţia unor cuvinte şi conţinuturi ale unor 
gjnduri se numesc „configuraţii ideale". 

Putem deci enunţa următoarea propoziţie: 

Propoziţia 2.1. Domeniul autorităţii nu este real, ci ideal. 

Dacă tot sîntem la problema domeniului, merită să subliniem 
că acest domeniu nu se compune dintr-un conţinut particular, 
dintr-o singură informaţie etc., ci că formează o clasă, o mulţime. 
Astfel autoritatea unui specialist nu se extinde numai asupra unei 
singure propoziţii, ci asupra unei serii întregi de propoziţii, 
anume acea mulţime de propoziţii care reprezintă ştiinţa sa. 
Autoritatea secţiei financiare nu se extinde nici ea pentru mine - 
din păcate - la un singur aviz de plată, căci acestea vin an de an, 
iar şi iar (purtînd pe ele cifre din ce în ce mai mari). Acest lucru 
pare să fie valabil pentru orice autoritate. De unde propoziţia: 

Propoziţia2.2: Domeniul autorităţii este o clasă de configuraţii 
ideale. 

Ne vom referi în cele ce urmează la ceilalţi doi termeni, şi 
anume mai întîi la subiect. Ce calităţi trebuie să aibă acesta? După 
cum am văzut, el trebuie să sesizeze, să înţeleagă şi să admită 
anumite semne. Aceasta înseamnă că trebuie să fie o fiinţă dotată 
cu conştiinţă. Căci pentru a înţelege un semn, şi cu atît mai mult 
pentru a putea admite sensul său, trebuie să dispui de conştiinţă. 

Ar putea apare anumite îndoieli în legătură cu această pro- 

blcmâ şi anume din cauza calculatoarelor. Se ştie că un calculator 
este apt să recepţioneze anumite semne, să le interpreteze şi chiar 
să accepte sau să respingă unele dintre ele. Dar nici un calculator 
nu posedă vreo conştiinţă. Se pune atunci întrebarea dacă este în- 
tr-adevăr necesar să fii conştient pentru a deveni un subiect al 
autorităţii. 

Nu putem intra aici în amănunte în legătură cu această între¬ 
bare dificilă şi complicată şi nici nu sîntem obligaţi s-o facem de 
vreme ce avem intenţia să ne ocupăm de acea autoritate care este 
exercitată de oameni asupra altor oameni. Ne vom mărgini de 
aceea la observaţia că orice calculator a fost mai întîi programat 
de cineva şi că acest cineva trebuie să fie în ultimă instanţă un om, 
aşa încît pînă la urmă este totuşi necesară o conştiinţă pentru ca să 
poată apărea un subiect al autorităţii. Vom reclama deci în cadrul 
problematicii noastre conştiinţă pentru subiectele autorităţii. 
Enunţăm aşadar propoziţia: 

Propoziţia 2.3: Subiectul autorităţii este Q fiinţă conştientă. 

O altă problemă e aceea dacă subiectul este în mod necesar o 
fiinţă individuală, un singur om, sau dacă în unele cazuri poate fi 
şi un grup de oameni. Trebuie să remarcăm în acest context mai 
întîi că anumite persoane au o autoritate pentru grupuri mari de 
oameni. Astfel profesorul nu are autoritate doar pentru un elev, 
ci în mod obişnuit pentru întreaga clasă, iar comandantul de com¬ 
panie este o autoritate pentru toţi soldaţii din companie. Dar aceas¬ 
ta nu exclude nicidecum caracterul din principiu „individual** al 
autorităţii. Căci atunci cînd spunem că profesorul este o autoritate 
pentru întreaga clasă, atunci vrem să spunem de fapt că el este o 
autoritate pentru primul elev şi pentru al doilea şi aşa mai departe 
- acelaşi lucru este valabil şi pentru comandantul de companie. 
Autoritatea asupra grupului poate fi descompusă în autorităţi 
exerci tate asupra indivizilor şi poate fi defini tă prin aceste autorităţi 
individuale. * 

Există, ce-i drept, cazuri în care mai mulţi oameni se conto¬ 
pesc atît de mult din punct de vedere spiritual, încît pot fi priviţi 

ca un singur individ. Această constatare este valabilă mai ales în 
aşa-numita psihoză de masă în care o mulţime de oameni se 
comportă ca un singur individ. în asemenea cazuri se poate vorbi 
eventual despre grup ca despre un subiect. Darşi înacestcaz, ceea 
ce a fost spus trebuie în ultimă instanţă să fie sesizat şi înţeles de 
anumiţi indivizi, poate numai cîţiva, dar aceştia funcţionează 
apoi c# un fel de autoritate pentru ceilalţi. Oricum este vorba de un 
caz aparte. în cazurile obişnuite este valabilă propoziţia: 

Propoziţia 2.4: Subiectul autorităţii este o fiinţă individuală. 

Dacă ne punem însă în cele ce urmează problema purtătorului, 
atunci lucrurile se complică, atît în ce priveşte conştiinţa, cît şi în 
ceea ce priveşte individualitatea. Mai întii în privinţa conştiinţei. 
Poate un calculator să fie purtătorul unei autorităţi? Se spune 
adesea că un calculator ia decizii. Dacă acest lucru ar fi adevărat, 
atunci calculatoarele ar fi cu siguranţă autorităţi, deoarece într-un 
anume fel de autoritate (pe care o vom numi mai tirziu cea 
„deontică") funcţia purtătorului constă tocmai în aceea de a lua 
decizii. 

Dar este oare adevărat că un calculator poate lua decizii? Nu 
pare să fie deloc aşa. Tot ce poate el să facă este să ne indice care 
este cea mai bună soluţie, deci care este cea mai bună decizie în- 
tr-un anume caz. Decizia însăşi trebuie însă luată pe această bază 
de un om. Se pare deci că, în ceea ce priveşte purtătorul, putem 
formula o propoziţie asemănătoare cu cea despre subiect: 

Propoziţia 2.5: Purtătorul autorităţii este o fiinţă conştientă. 

Dar este el totodată şi o fiinţă anume, o individualitate? După 
cum se ştie, se vorbeşte de autoritatea unui popor (în cazul unui 
plebiscit) sau a unui parlament. Nu cumva avem aici de-a face cu 
un grup de oameni ca purtător al autorităţii şi nu cu un individ? 

Trebuie să deosebim aici două cazuri diferite. Există mai întîi 
o autoritate de grup, ca să-i spunem aşa, care poate fi redusă cu 
uşurinţă la autorităţi individuale, adică la purtători individuali. 
Aşa este, de pildă, autoritatea medicilor consideraţi-ca un grup. 
Aici nu grupul este purtătorul, ci fiecare membru al acestui grup. 

Se spune că medicii sînt purtătorii autorităţii, subînţelegîndu-se 
că Secare în parte este un asemenea purtător. Aşadar, aici nu apare 
nici o dificultate: e vorba pur şi simplu de un purtător individual. 

Lucrurile se prezintă însă într-altfel în cazul poporului, al par¬ 
lamentului, al consiliului de administraţie, al unui comitet. Par¬ 
lamentul hotărăşte, de pildă, că în Elveţia, de ziua penitenţei, este 
interzisă pilotarea unui avion. Parlamentul instituie o regulă 
pentru toţi piloţii, deci faţă de ei funqionează ca purtător al 
autorităţii. Aici hotărîrea nu poate G redusă pur şi simplu la 
indivizi izolaţi, adică la deputaţi, ca în cazul medicilor. Nu ei, nu 
membrii parlamentului au fost cei care au emis legea, ci corpul 
legislativ, în speţă parlamentul ca întreg, ca grup. S-ar părea că 
aici am avea de-a face cu un grup care îmbracă funcţia de purtător 
al autorităţii. 

Dificultatea constă în faptul că un grup ca atare nu are 
conştiinţă (acest lucru l-a recunoscut chiar şi Hegel). Orice 
conştiinţă este fără nici o excepţie o conştiinţă individuală, 
conştiinţa unui individ. Dar fără conştiinţă nu poate exista un 
purtător al autorităţii. 

Este vorba aici de o problemă extrem de dificilă. Nu este o 
simplă problemă a modului în care este folosit cuvin tul, ci a 
modului în care sînt concepute structurile sociale. Dificultatea 
derivă în principal din faptul că această concepţie depinde de 
presupoziţii ontologice generale - am ajuns astfel în sfera proble¬ 
melor fundamentale ale filozofiei. 

în esenţă există două ontologii diferite ale grupului uman, 
adică ale societăţii: cea aristotelică şi cea hegeliană (e drept că 
ambele au fost dezvoltate unilateral de către spirite mai puţin 
înzestrate pînă la consecinţele cele mai absurde: marile ontologii 
ale lui Aristotel şi Hegel bineînţeles că nu sînt responsabile pentru 
aceasta). 

După Aristotel, individul este singurul şi ultimul subiect în so¬ 
cietate. Desigur că societatea nu este o ficţiune: există în ea, în 
afară de subiectele (individuale) umane, şi alte relaţii reale din 

pricina cărora grupul este în realitate mai mult decît suma indivi¬ 
zilor. Dar societatea nu poate fi în nici un caz un purtător al 
autorităţii, deoarece ea nu este subiect (adică substanţă). 

Hegel în schimb crede că grupul esţe un subiect adevărat care 
posedă chiar un spirit propriu, aşa-numitul spirit obiectiv. Hegel 
este atît de convins de acest lucru, încît la el indivizii nu apar în 
ultiiftă instanţă decît ca „momente dialectice", ca un fel de organe 
ale grupului. Privit din acest punct de vedere, grupul poate fi un 
purtător akautorităţii. E drept că Hegel nu atribuie spiritului 
obiectiv nici o conştiinţă. Dar aceasta este înlocuită de conştiinţa 
individuală a conducătorului societăţii, de pildă a bărbatului de 
stat. Hegel vede în faptul că bărbatul de stat trebuie să-şi împru¬ 
mute conştiinţa sa individuală (subiectivă), foarte limitată spiri¬ 
tului social incomparabil mai cuprinzător şi căruia niciodată 
nu-i este adecvată, o tragedie a bărbatului de stat. 

Opţiunea pentru una din cele două ontologii nu este o sarcină 
uşoară. Mie personal mi se pare că ontologia aristotelică core¬ 
spunde mai bine faptelor, chiar dacă şi ea îşi are punctele ei 
discutabile, şi că cea hegeliană atrage după sine consecinţe foarte 
periculoase, de pildă subordonarea totală a individului în raport 
cu grupul. Hegel este în esenţă un comunist ontologic şi nu este de 
mirare că cei mai mulţi comunişti din sfera socialului se reclamă 
de la el. în cele ce urmează vom încerca să analizăm problema 
purtătorului autorităţii în perspectivă aristotelică, adică pornind 
de la teza fundamentală că acest purtător este întotdeauna un 
individ. 

Să cercetăm următorul caz. Parlamentul a hotărit ca cetăţenii 
să plătească drept impozit 60% din venitul lor. Privită de jos, 
această hotărîre ajunge la mine sub forma unui aviz de plată trimis 
de secţia financiară. Dar „secţia financiară" nu este decît un alt 
cuvînt pentru funcţionarul care îmi calculează impozitul. El este 
pentru mine autQritatea nemijlocită - el completează avizul con¬ 
cret căruia eu trebuie să mă supun. 

Da, se va obiecta, dar el o face „în numele legii". Se va spune: 

în spatele autorităţii sale se află aceea a „legii*, adică într-un 
limbaj mai puţin mitologic, autoritatea legiuitorului. Acesta este 
însă parlamentul, adică un grup de oameni. Aşadar, în ultimă 
instanţă, avem totuşi de-a face cu un gmp în funcţia de purtător al 
societăţii. 

Poate că acestpaiadox poate & rezolvat printr-o netă distingere 
între purtătorul autorităţii şi motivul pentru care acţionează aşa şi 
nu altfel. în cazul funcţionarului nostru el însuşi, individul, este 
purtătorul. El acţionează însă aşa cum a făcut-o, pentru că el 
(respectiv superiorul său) admite o regulă care sună în felul 
următor: „impozitele se calculează aşa cum prevede legea*. 

Să ne gîndim la următorul exemplu absurd: funcţionarul de la 
secţia financiară este cam nebun şi şi-a stabilit o regulă după care 
oamenii cu nasuri lungi trebuie să plătească impozite cu 10% mai 
mari decît ceilalţi contribuabili. în acest caz nimeni nu va pretinde 
că regula însăşi este un purtător al autorităţii: funcţionarul de la 
secţia financiară, numai el, este acest purtător. întrebarea de ce se 
supune el unei asemenea reguli nu este aici de prea mare impor¬ 
tanţă: totul depinde de faptul că el, un individ, îmi dă mie ordinul. 

Din punct de vedere logic, un funcţionar de la secţia financiară 
sănătos la minte se află într-osituaţie asemănătoare. Şi el se supu¬ 
ne unei reguli pe care a recunoscut-o, şi anume principiului impo¬ 
zitului de 60% instituit de către parlament. Cu toate că, spre de¬ 
osebire de funcţionarul nebun, el procedează „raţional", pentru 
mine, contribuabilul, acest fapt este destul de puţin important 
atîta vreme cît trebuie să mă supun directivelor sale. 

Să aplicăm acum aceeaşi analiză şi acţiunilor parlamentului. A 
avut loc un scrutin. Majoritatea parlamentului a votat în favoarea 
legii. în parlament există însă un preşedinte. Acesta constată ma¬ 
joritatea şi declară că legea a fost aprobată. El -preşedintele, deci 
un individ - procedează aici conform unei reguli pe care el, pre¬ 
cum şi ceilalţi, au acceptat-o. Este o regulă raţională care şi-a 
dovedit e&cienţa - dar o regulă nu poate 6 o autoritate. Sigur, 
preşedintele este în acest caz purtătorul. 

Această situaţie nu ne împiedică bineînţeles de a vorbi despre 
un grup, de exemplu despre parlament, ca despre purtător. Tre¬ 
buie doar să fim conştienţi de faptul că ne folosim în acest caz de 
o simplificare comodă deoarece, în ultima analiză, orice purtător 
al autorităţii este întotdeauna un individ. 

Putem de aceea să formulăm următoarea propoziţie: 

Propoziţia 2.6: Purtătorul autorităţii este un individ. 

Situaţia reprezentată prin intermediul propoziţiilor 2.2. pînă la 
2.6. poate fi înfăţişată prin următoarea schemă. 


Schema 2.61 



unde mai trebuie reamintit că, în timp ce domeniul constituie o 
clasă de configuraţii ideale, atît purtătorul, dt şi subiectul sînt in¬ 
divizi reali. De aici urmează că autoritatea este o relaţie neunitară 
sub aspect logic, ea instituindu-se între doiindivizirealişi o clasă . 
de configuraţii ideale. 



3 

Proprietăţi ale autorităţii în genere 


După examinarea structurii fundamentale şi a termenilor 
autorităţii, ne propunem să studiem acele proprietăţi ale ei care au 
de-a face într-un fel sau altul cu existenţa autorităţii. Este vorba 
ded de autoritatea în genere. Dacă vom afirma, de exemplu, în 
acest capitol că nu există o autoritate generală, nu înseamnă că nu 
există o autoritate generală de un anume tip. Vom vorbi mai tîiziu 
despre aceasta - ne vom ocupa aici, o spunem încă o dată, doar 
de conceptul cel tnai general de autoritate. 

Ne vom referi mâi întîi la acea relaţie cu doi termeni care se in¬ 
stituie între purtător şi subiect, aşa cum a fost ea reprezentată în 
schema 2.61 a relaţiei de autoritate (cu cei trei termeni ai ei), 
aşadar la relaţia PS. Prima întrebare pe care ne-o punem în acest 
context este următoarea: există oare o autoritate pentru sine 
însuşi? Cu alte cuvinte: pot eu să fiu o autoritate pentru mine 
însumi? Situaţia s-ar prezenta schematic în felul următor: 

Schema 3.01 Eu PS Eu 

Sau, dimpotrivă, ar trebui să se spună că purtătorul este întot¬ 
deauna diferit de subiect, este ne-identic cu el, deci, în limbajul 
de specialitate al logicienilor, că relaţia PS este ireflexivă? 

în favoarea tezei că ea nu este ireflexivă, aşadar putem uneori 
să fim o autoritate pentru noi înşine, se pot invoca două feluri de 
argumente. 

Să pornim mai întîi de la următorul caz. Vreau să ştiu ce am 
făcut'm ziua de 10 februarie 1962, unde am fost atunci. îmi citesc 
agenda în care am notat eu însumi şi aflu de acolo că la acea dată 
eram la Chicago şi participam la un congres. La prima vedere 
s-ar părea că în acest caz sînt eu însumi o autoritate pentru mine. 

Privite mai îndeaproape, lucrurile nu stau însă aşa. Căci eul 
meu de atunci nu este acelaşi individ ca eul meu de acum. Atunci 
am ştiut că mă aflu la Chicago, dar acum nu mai ştiu acest lucru. 
Din punct de vedere logic, este însă imposibil ca acelaşi individ 
să ştie ceva şi în acelaşi timp să nu ştie. Trebuie să se spună că la 
o analiză atentă nu mai sînt acum acelaşi individ ca atunci. 

Pe de altă parte se manifestă uneori următoarea rezervă. în 
conformitate cu psihologia abisală (freudiană), se pot deosebi în 
om trei grupe de factori: şinele, eul şi supra-eul. Eul funcţionează 
în raport cu şinele ca un fel de autoritate: căci şinele tinde spre o 
satisfacere nemijlocită pe care însă eul o împiedică în numele aşa- 
zisului principiu al realităţii. în acelaşi timp, şi cu o forţă mai 
mare, se exercită supra-eul ca autoritate asupra eului: căci el 
conţine regulile comportamentului social, ale moralei ete. Din 
punct de vedere al acestei teorii, pare că o parte din mine însumi 
este purtătorul autorităţii în ceea ce priveşte o altă parte. 

Trebuie spus însă mai întîi că nu este sigur dacă această teorie 
este întemeiată: numeroşi psihologi o resping ca fiind pur şi 
simplu inoperantă şi lipsită de conţinut. Dar chiar dacă ea este 
acceptată (ceea ce eu personal sînt înclinat să fac), atunci de aici 
nu decurge încă faptul că sînt o autoritate pentru mine însumi, cel 
puţin nu în sensul obişnuit al cuvîntului "autoritate". Căci ce este 
de fapt supra-eul? Pur şi simplu o clasă de reguli pe care le-am 

preluat şi pe care într-un fel sau altul le-am acceptat inconştient. 
Dar o regulă nu este un purtător al autorităţii. Terminologia 
freudiană se dovedeşte aşadar a 6 metaforică: unor factori psihici, 
care, după cum se ştie, nu sînt subiecte, li se dau nume care pro¬ 
vin de la subiecte, producîndu-se în felul acesta impresia că ar 
putea 6 purtători ai autorităţii. 

De aici: 

Propoziţia 3.1: Nimeni nu este, în nici un domeniu, o autori¬ 
tate pentru sine însuşi. 

în limbajul de specialitate al logicii, aceeaşi propoziţie poate 
G formulată după cum urmează: Relaţia de autoritate pe linia 
purtător-subiect este ireflexivi. 

Mai departe ne putem întreba dacă se poate întîmpla ca un om 
să Ge purtătorul autorităţii pentru un altul şi acesta în acelaşi timp 
purtătorul autorităţii pentru el, adică dacă îşi pot G reciproc 
autorităţi? Răspunsul este că acest lucru este, desigur, posibil, dar 
în domenii diferite: se poate întîmpla ca eu să Gu o autoritate 
pentru prietenul meu Karl într-un anume domeniu, iar el să Ge o 
autoritate pentru mine în alt domeniu. Să ne reamintim în acest loc 
de exemplul care ne-a condus la propoziţia 1.3, unde eu am fost 
pentru tînărul specialist în istorie o autoritate în probleme de 
pilotaj, iar el o autoritate pentru mine în probleme de istorie. 
Putem deci să scriem propoziţia: 

Propoziţia 3.2: Dacă A este purtătorul şi B este subiectul 
autorităţii într-un anume domeniu, atunci din punct de vedere 
logic este posibil ca într-un alt domeniu BsăGe purtătorul, iar A 
subiectul. 

Sauexprimatînlimbaj de specialitate. în general, relaţia PS nu 
este asimetrică. 

Situaţia desemnată drept posibilă în propoziţia 3.2 poate G re¬ 
prezentată graGc după cum urmează: 



Schema 3.21 


PS B 




Separe că această propoziţie este necunoscută multorpurtători 
ai autorităţii sau, mai degrabă, este ignorată în mod voit. Căci se 
întîmplă foarte adesea ca cineva care are o autoritate anume 
— într-un anume domeniu - să-şi închipuie din această cauză că 
subiectul acestei autorităţi nu poate fi niciodată o autoritate pentru 
el într-un alt domeniu. îmi amintesc foarte bine de un general care 
era un foarte bun general şi care de aceea le vorbea ofiţerilor săi 
cu cea mai mare „autoritate" despre astronomie şi economie 
politică. Se aflau însă printre ofiţeri un profesor de economie 
politică şi un astronom foarte bine pregătit. Dar vom mai reveni la 
această problemă atunci cînd vom vorbi despre abuzul de autori¬ 
tate. 

Aceasta este situaţia atunci cînd este vorba de domenii diferite. 
Dacă avem însă de-a face cu unul şi acelaşi domeniu, atunci nu 
este posibil ca cineva să fie în acelaşi timp în raport cu altcineva 
atît purtător cît şi subiect al autorităţii. Dacă eu sînt pentru Fritz o 
autoritate în probleme de logică, atunci Fritz nu poate fi în nici un 
caz o autoritate pentru mine în materie de logică. Iar dacă genera¬ 
lul este pentru colonel o autoritate în probleme militare, atunci 
acesta nu poate fi în nici un caz o autoritate pentru acela în sfera 
aceloraşi probleme - căci atunci el ar fi superiorul său. 

Propoziţia 3.3: Daci P este o autoritate pentru S în domeniu] 
D, atunci S nu este o autoritate pentru P în D. 

în limbaj de specialitate, aceeaşi propoziţie sună după cum ur¬ 
mează: în acelaşi domeniu, autoritatea (sau mai exact relaţia 
purtător-subiect) este asimetrică. 

Aceasta nu înseamnă, desigur, că rolurile nu se pot inversa cu 

timpul. Aşa se întîmplă de pildă în cazul pilotaj ul ui: în prima cureă 
Adam stă pe partea stingă, el are aşadar autoritatea absolută a 
căpitanului. După prima aterizare. Bruno ocupă locul pilotului; 
Adam devine subiectul autorităţii sale. Acest lucru mi s-a întîmplat 
de mai multe ori cu studenţii mei. La începutul activităţii lor, 
pentru elaborarea unei teze ei ştiu puţin şi atunci eu îndeplinesc 
funcţia de purtător al autorităţii, iar studentul cea de subiect. Dacă 
este însă vorba de un student adevărat, atunci el învaţă cu timpul 
mai mult despre tema sa specială decît ştiu eu, iar la sfîrşit el este 
o autoritate pentru mine în acel domeniu. Propoziţia enunţată mai 
sus are însă o valabilitate necondiţionată atunci cînd este vorba de 
un moment anume. 

O altă problemă este aceea dacă autoritatea este tranzitivă, 
cum spun logicienii, adică dacă atunci dnd A este o autoritate 
pentru B şi B o autoritate pentru C, atunci şi A pentru C. Este 
evident că acest lucru nu se întîmplă atunci cînd este vorba de 
domenii diferite. Să luăm, de exemplu, următorul caz. Alfred şi 
Christian sînt amîndoi profesori de biologie, iar Christian cunoaşte 
această ştiinţă mai de mult şi mai bine decît Alfred. Benita 
studiază biologia cu Alfred, dar îl învaţă pe Christian să vorbească 
limba spaniolă, deoarece el vrea să meargă în Columbia. Alfred 
este ded o autoritate (în biologie) pentru Benita, iar aceasta este o 
autoritate (în spaniolă) pentru Christian : de aid nu decurge 
nicidecum că Alfred ar fi şi pentru Christian o autoritate în 
biologie: lucrurile stau mai degrabă invers. Această situaţie ar 
putea fi reprezentată prin următoarea schemă: 

Aşadar de-a lungul liniei punctate nu există o relaţie - PS. 

Lucrurile se prezintă în alt fel atunci cînd este vorba de acelaşi 
domeniu: căci atunci cînd A este o autoritate pentru B într-un 
anume domeniu şi B este o autoritate pentru C în acelaşi domeniu, 
atunci şi A va fi o autoritate pentru C. De pildă, atunci cînd 
profesorul de literatură engleză este o autoritate pentru studenta 
lui, iar «ea este o autoritate pentru copiii şcolii în care predă 
engleza, atunci profesorul va fi şi pentru aceşti copii o autoritate: 
autoritatea autorităţii în acelaşi domeniu este o autoritate -sau, în 
limbaj de specialitate: atunci cînd este vorba de acelaşi domeniu, 
în autoritate relaţia purtător-subiect este tranzitivă. 

Propoziţia 3.4: Dacă A este o autoritate pentru B în domeniul 
D, iar B este o autoritate pentru Cîn acelaşi domeniu, atunci A este 
de asemenea o autoritate pentru Cîn D. 

Schema care urmează ilustrează această propoziţie: 

Schema 3.41 



Rezumînd, putem spune că relaţia purtător-subiect este (1) ire- 
flexivă, (2) asimetrică şi 3 (tranzitivă) - ultimele două caracteri¬ 
stici fiind valabile atunci cînd este vorba de acelaşi domeniu. 

Aceste proprietăţi ale autorităţii sînt importante mai ales în 
perspectiva ierarhiei autorităţilor : această ierarhie nu poate exista 
decît datorită acelor proprietăţi. 

Atît cu privire la cîteva proprietăţi ale autorităţii în genere. 
Analizele de pînă aici au fost efectuate toate cu mijloace pur 
logice, a sosit însă momentul pentru a introduce cel puţin o 

propoziţie întemeiată pe experienţă - adică o propoziţie care nu 
poate fi obţinută cu ajutorul analizei, ci doar motivată prin 
experienţă. Această propoziţiese referă la existenţa unei autorităţi. 

Ne punem întrebarea dacă există un om care este pentru top 
oamenii o autoritate într-un domeniu. Şi, într-adevăr, există. 
Vrem s-o dovedim cu următorul exemplu. Să ne imaginăm un 
copil mic, dar care ştie deja să vorbească şi are dureri de stomac. 
Copilul spune plîngînd: „Mă doare burta". Ne comunică deci o 
informaţie despre ceea ce simte, şi anume ne-o comunică sub 
forma aserţiunii, ba chiar cu lacrimi. Ei bine, atunci cînd un copil 
ne spune aşa ceva plîngînd, probabil că vom accepta întotdeauna 
afirmaţia drept adevărată: aşadar - şi aceasta este propoziţia 
noastră 1.3. - copilul este pentru noi o autoritate în domeniul 
informaţiilor cu privire la durerile sale de stomac. Acest lucru este 
chiar raţional -căci nimeni nu poate şti mai bine decît copilul dacă 
simte sau nu durerile despre care este vorba. Copilul o ştie mai 
bine. El este o autoritate în acest domeniu. Pentru cine este el o 
autoritate ? Răspundem: pentru toţi ceilalţi oameni - căci toţi sînt 
în aceeaşi situaţie ca şi noi: copilul ştie mai mul t în legătură cu do¬ 
meniul respectiv decît ei. 

Dacăacestlucrueste valabil în cazul unui copil, atunci în con¬ 
formitate cu o lege logică elementară este valabilă şi propoziţia: 

Propoziţia 3.5: Există celpupn un om care este o autoritate în 
cel puţin un domeniu pentru top ceilalp oameni. 

Propoziţia aceasta poate fi generalizată. Căci nu numai copilul 
se află în situaţia descrisă mai sus, iar ceea ce s-a spus nu este 
valabil numai pentru durerile de stomac. Fiecare om ştie mai bine 
decît oricare altul ce simte nemijlocit atunci cînd îl doare o măsea 
sau este trist şi multe altele. Aceasta înseamnă că fiecare dintre noi 
este în aceste domenii -atunci cînd sînt în joc simţiri -o autoritate 
pentru toţi ceilalţi oameni. 

De aici derivă generalizarea propoziţiei 3.5: 

Propoziţia 3.6: Fiecare om este cel puţin într-un domeniu o 
autoritate pentru toţi ceilalp oameni. 

Mai reamintim o dată că vorbim aici de autoritatea în genere 
şi nu de un anume fel de autoritate. Din propoziţia noastră nu se 
poate deduce deci nicidecum că fiecare om ar fi superiorul tuturor 
oamenilor în vreun domeniu - căci acesta este un tip special de 
autoritate. Propoziţia nu spune decît că există întotdeauna o 
autoritate, fără a preciza însă despre care este vorba. 

Din propoziţia noastră 3.6 decurge o concluzie importantă. 
Derivarea ei pare destul de complicată, dar, fiind vorba de o 
problemă importantă din punct de vedere social, vom încerca 
totuşi s-o realizăm. 

Propoziţia spune că fiecare om - de exemplu copilul - este o 
autoritate pentru toţi ceilalţi oameni cel puţin într-un domeniu - 
aici în domeniul durerilor de stomac ale copilului. Prin urmare 
între acest om - copilul - şi toţi ceilalţi oameni există în dome¬ 
niul menţionat relaţia purtător-subiect (PS). Dar aşa cum ştim 
din propoziţia 3.3, această relaţie este asimetrică atunci cînd este 
în joc acelaşi domeniu: dacă copilul este pentru mine o autoritate 
în problema durerilor sale de stomac, atunci eu nu pot fi în nici un 
chip o autoritate pentru el în acelaşi domeniu. De aici reiese că 
pentru fiecare alt om există cel puţin un domeniu în care el nu este 
o autoritate pentru copil. Acelaşi lucru este valabil şi pentru 
oricare alt om: 

Propoziţia 3.7: Nici un om nu este pentru vreun alt om o 
autoritate în toate domeniile. 

Aşadar, nu este adevărat că există vreun om care este - fie şi 
pentru un singur alt om - o autoritate în toate domeniile. O 
asemenea autoritate care s-ar întinde pe toate domeniile s-ar putea 
numi o „autoritate absolută". Este deci evident că nu există o 
autoritate umană absolută. 

Acest lucru ar trebui să fie limpede şi totuşi se mtîmplă destul 
de des ca anumitor oameni să li se atribuie o asemenea autoritate: 
se comite chiar o eroare şi mai gravă, şi anume: „Există un om care 
este o autoritate în toate domeniile şi pentru tofl oamenii". Ceva 
de genul acesta se exprimă în sloganul fascist: „Mussolini ha 

seînpre ragione" - „Mussolini are întotdeauna dreptate", în adu¬ 
larea „Preşedintelui Mao“ şi, în general, în mitologia creată în 
jurul marilor dictatori. Această mitologie este însă în modul cel 
mai evident greşită: o autoritate umană absolută nu există. 

Simplele noastre reflecţii în legătură cu copilul şi durerile lui 
de stomac ne permit nu numai să respingem această mitologie, ci 
şi să deducem din ele contestarea unei alte mitologii, şi anume a 
celei radical anti-autoritare. Reprezentanţii acesteia din urmă 
obişnuiesc să spună: „Nu există nici un fel de autoritate". 

Ne vom ocupa de această părere în capitolele referitoare la 
raţionalism şi anarhism. Aici nu vom spune decît că adevărul se 
află undeva la mijloc între cele două mitologii: nu este adevărat că 
există o autoritate umană absolută şi nici nu este adevărat că nu 
există nici un fel de autoritate. 

Ca adaos la aceste reflecţii, fie-ne permisă enunţarea unei 
singure propoziţii teologice. Noţiunea de Dumnezeu poate fi 
definită prin intermediul celei de autoritate. Dumnezeu este pur şi 
simplu conceptul-limită al autorităţii, şi anume acea fiinţă care se 
bucură de autoritate absolută - şi aceasta spre deosebire de orice 
om. Ideea poate fi formulată mai exact după cum urmează: 

Propoziţia 3.8: P este purtătorul autorităţii în raport cu toate 
subiectele şi în toate domeniile atunci şi numai atunci cfnd Peste 
Dumnezeu. 

De aici decurge faptul că cei care atribuie o asemenea autori¬ 
tate absolută unui om sau unui grup de oameni i-au şi idolatrizat. 
Ei sînt deci idolatri, şi chiar idolatri de un soi foarte rău. 

în încheiere ne vom ocupa de conceptul abuzului de autoritate. 
Există două feluri de asemenea abuz. Pe de-o parte poate fi vorba 
de un abuz în raport cu un domeniu, pe de altă parte în raport cu 
un subiect. în primul caz se încearcă exercitarea autorităţii într-un 
domeniu în care purtătorul nu are dreptul s-o exercite. Un exem¬ 
plu clasic în acest sens sînt ace i profesori erudiţi care fac declaraţii 
politice, creînd astfel impresia că au autoritate în domeniul 
politicii, cînd în realitate nu sînt competenţi decît în paleografie, 

istorie egipteană, fizică sau geografie selenară. în cel de-al doilea 
caz, se încearcă exercitarea unei autorităţi în raport cu subiecte 
care nu cad în sfera acestei autorităţi; aşa se-ntîmplă, de pildă, 
atunci cînd un subofiţer vrea să dea ordine nu numai soldaţilor săi, 
ci şi unor civili. 

Din esenţa primului tip de abuz face parte faptul că (1) cel care 
comite abuzul este purtătorul unei autorităţi într-un domeniu 
D,,(2) dar încearcă s-o exercite într-un alt domeniu D 2 , (3) cu 
toate că în acest domeniu D 2 nu are autoritate. Din esenţa celui de 
al doilea tip de abuz face parte faptul că (1) purtătorul care are 
autoritate într-un anume domeniu în raport cu un subiect S lt (2) 
încearcă s-o exercite în raport cu un alt subiect S 2 , cu toate că (3) 
nu are autoritate în raport cu acest S 2 . 

Aici însă ne ciocnim de o dificultate logică. în conformitate cu 
propoziţia noastră 1.3, cînd un subiect recunoaşte drept adevărat 
tot ce i-a fost comunicat sub forma aserţiunii de către purtător şi 
aparţine unui domeniu, atunci purtătorul respectiv este pentru el 
o autoritate în acest domeniu. Să privim însă cazul profesorului de 
chimie care vrea să lămurească un muncitor în legătură cu războiul 
din Vietnam: să presupunem că muncitorul, impresionat de 
cunoştinţele profesorului în materie de chimie, recunoaşte drept 
valabil tot ce îi spune acesta în legătură cu Vietnamul. în confor¬ 
mitate cu propoziţia noastră 1.3., avem atunci de-a face cu o au¬ 
toritate şi nu cu un abuz de autoritate. Reiese de aici că în felul 
acesta nu se poate deosebi un abuz de autoritate de o autoritate 
adevărată. 

Şi într-adevăr, pentru aceasta este necesar să mai introducem 
un alt concept, şi anume acela de autoritate întemeiată. în cazul 
nostru, profesorul de chimie are o autoritate întemeiată în raport 
cu chimia, dar o autoritate neîntemeiată în raport cu războiul din 
Vietnam. 

în ce constă însă întemeierea unei autorităţi nu se poate spune 
la modul general: întemeierea este f oarte diferi tă în funcţie de felul 
autorităţii. De aceea trebuie să acceptăm cu titlu provizoriu con- 

ceptul de autoritate întemeiată ca nedefinit; ulterior, el va fi deter¬ 
minat mai exact pentru fiecare tip fundamental de autoritate. 
Pentru moment reţinem următoarea propoziţie: 

Propoziţia 3.9: Purtătorul unei autorităţi o foloseşte abuziv 
atunci cînd încearcă s-o exercite în raport cu un subiect sau un 
domeniu pentru care, respectiv în care, autoritatea sa este 
neîntemeiată. 

Dintre cele două tipuri de abuz, abuzul de domeniu este fără 
îndoială cel mai răspîndit. Pare să fie atît de frecvent, mai ales în 
epoca noastră, încît trebuie să ne întrebăm cum se face că un su¬ 
biect recunoaşte drept adevărată o autoritate folosită abuziv. 

Din punct de vedere logic, răspunsul este că subiectul ope¬ 
rează în asemenea cazuri o generalizare ilegitimă. El trage conclu¬ 
zia că purtătorul care şi-a dovedit autoritatea într- un anume 
domeniu, să zicem în chimie, trebuie să aibă, din această cauză, 
o autoritate şi în toate celelalte domenii. Aceasta este o clasică 
concluzie greşită, denumită în latină ab uno disce omnes , adică 
„după unul învaţă să-i cunoşti pe toţi". Concluzia greşită este aici 
atît de grosolană, încît trebuie chiar să ne întrebăm dacă victima 
nu se foloseşte cumva de o presupoziţie care a fost introdusă în 
mod ilicit, fiind determinată în felul acesta să accepte pseudo- 
autoritatea. 

O asemenea presupoziţie este, într-adevăr, uşor de descope¬ 
rit: subiectul presupune tacit că purtătorul este atît de extraordinar 
de deştept, de puternic etc., încît trebuie să-i fie lui - subiectului 

- superior şi în alte domenii. Profesorul, de pildă, este un erudit 

- un om de o inteligenţă superioară: el trebuie să ştie mai mult, 
chiar şi despre războiul din Vietnam, decît mine, un simplu 
salahor. După cîte se pare aceasta este presupoziţia. Vom vedea că 
ea însăşi este în mare măsură neîntemeiată. Dar atunci cînd este 
acceptată, ea conduce la concluzia greşită despre care am vorbit. 

Din punct de vedere psihologic, acceptarea falsei autorităţi se 
explică, în cele mai multe cazuri, prin obişnuinţă. Subiectul s-a 
obişnuit pur şi simplu să-l privească pe purtător drept o autoritate. 

La început este vorba doar de autoritatea într-un anume domeniu: 
dar subiectul a acceptat-o de atîtea ori, încît nu-i este deloc greu 
s-o transfere asupra unor alte domenii. Un elev, de pildă, s-a 
obişnuit să recunoască drept valabil tot ceea ce îi spune profesorul 
în materia sa: dacă acesta începe să nu mai vorbească despre 
chimie sau geografie, ci despre cu totul alte lucruri-despre religie 
sau politică, de exemplu, - atunci elevul este înclinat din 
obişnuinţă să ia drept bun ce-i spune profesorul. Tot astfel, un 
soldat este obişnuit să execute ordinele plutonierului său cu privi¬ 
re la probleme militare. El va fi atunci tentat să urmeze ordinele 
şi atunci cînd este vorba de cu totul alte lucruri - de pildă.de 
servicii personale. 

în anumite cazuri, obişnuinţa poate să provoace un automa¬ 
tism -ea poate să se transforme într-un drill. în asemenea cazuri, 
subiectul reacţionează absolut mecanic, fără să se mai gîndeascâ 
la nimic. El nu mai acţionează ca un om, ci ca un cîine sau o 
maşină. 

Este surprinzător cît de răspîndit este astăzi în lume abuzul de 
autoritate, mai afes abuzul în domeniu. Acest lucru este valabil 
mai ales pentru acel tip de autoritate pe care-1 vom numi mai tîrziu 
„epistemic", adică pentru autoritatea cunoscătorului. Mai sus am 
invocat deja exemplul prea puţin frumos al unui abuz de acest tip 
săvîrşit de profesori. Dar nu numai ei se fac vinovaţi în mod 
frecvent de un asemenea abuz. Există o serie întreagă de ştiinţe 
ghinioniste, cum ar fi economia politică, sociologia, filozofia, 
teologia, ştiinţa militară, fără a mai vorbi de „viitorologie", 
despre care foarte mulţi oameni vorbesc de parcă ar şti ce va despre 
ele, cu toate că sînt de o totală ignoranţă în domeniul respectiv. Se 
vorbeşte despre ei de multe ori ca despre economişti, strategi etc. 
care „ghicesc în cafea". Cu cîtă autoritate vorbesc aceştia despre 
singura cale justă pentru a depăşi inflaţia, pentru a înlătura neaj un¬ 
surile sociale, despre războiul din Vietnam şi despre cazul profe¬ 
sorului Freisex (un teolog)! Toate acestea ar fi pur şi simplu 
ridicole, dacă nu ar fi atît de lipsite de raţiune şi de aceea triste. 

Căci, într-adevăr, cea mai tristă dintre situaţii este aceea cînd 
omul se comportă ca o fiinţă lipsită de raţiune. 

Bineînţeles că situaţia profesorilor este mult mai gravă decît 
cea a economiştilor care ghicesc în cafea: oamenii de ştiinţă au o 
adevărată autoritate în domeniul lor şi de aceea le este mult mai 
uşor să mimeze una acolo unde nu au nici un fel de autoritate. Pe 
de altă parte, am putea să ne aşteptăm tocmai de la ei să se 
comporte ca oameni dotaţi cu raţiune. 



4 

Tipurile de autoritate 


Am privit pînă acum autoritatea intr-un mod absolut general, 
fără a deosebi diferitele ei tipuri. S-a văzut că şi la acest nivel cu 
totul abstract se pol spune deştul de, multe despre ea. Dar toate 
acestea sînt relativ lipsite de importanţă în raport cu analiza 
principalelor tipuri de autoritate pe care ne propunem a ledelimita 
şi analiza în cele ce urmează. 

Pentru aceasta, ne concentrăm asupra domeniului. în adevăr, 
diferitele tipuri de autoritate trebuie delimitate în funcţie de 
domeniu. Profesorul are, de pildă, un anume tip de autoritate, 
pentru că el are de-a face .cu ştiinţa,'iar plutonierul are o alta, 
pentru că nu operează cu ştiinţa, ci cu acţiunile militare. Trebuie 
aşadar să încercăm a distinge diferitele genuri de domenii., 

Din ce se compun aceste domenii? Aşa cum am arătat (în 
propoziţia 2.2), ele reprezintă întotdeauna clase de configuraţii 
ideale. Dar configuraţiile ideale au fost împărţite încă de vechii 
stoici în două mari tipuri: autonome, care pot fi comunicate 
singure sub forma aserţiunii fără să apară nici un fel de probleme, 
şi nonautonome , care nu apar decît ca părţi componente al&unor 
configuraţii mai complexe, autonome. Astfel configuraţia ideală 
care este comunicată cu ajutorul unui enunţ (ea se cheamă 
„propoziţie") este autonomă: fără nid un-fel de probleme pot 
comunica sub forma aserţiunii că fostul preşedinte Truman a mu¬ 
rit, că2+2 egal patru, că acum eu scriu şi altele de acest gen. Dar 

ce vor să spună cuvintele „Truman" sau „egal" sau „scriu" nu 
poate 6 comunicat în felul acesta, ci doar ca parte a unei propoziţii. 
E drept că se întîmplă ca eu să răspund la o întrebare printr-un 
simplu cuvînt, adică să comunic în aparenţă o configuraţie nonau- 
tonomă. Dacă mă întreabă de exemplu cineva: „Cine a murit?", 
atunci răspund :„Truman“. Iar dacă întreabă: „Cum este 2+2 în 
raport cu 4?“, atunci spun: „Egal". Este însă evident că aici 
cuvintele izolate ţin locul unor enunţuri complete, că nu am 
comunicat Tniman, ci faptul că Truman a murit şi că nu am 
comunicat egal, ci faptul că 2+2 este egal cu 4, aşadar propoziţii. 

Dar domeniul autorităţii se compune în mod necesar din 
configuraţii autonome. Părţile lor componente trebuie să fie 
comunicabile sub forma aserţiunii (propoziţia 13), iarconfiguraţiile 
autonome sînt singurele care se pretează îă aceasta. 

întrebarea următoare este însă: Care sînt tipurile principale de 
configuraţii autonome? Vechii stoici au răspuns şi la această între¬ 
bare. Ei au spus că tipurile principale de semnificaţii autonome 
sînt pe de-o parte propoziţiile(e i le numeau „axiome"), pfe de alta 
directivele. In locul termenului de specialitate ne propunem să 
folosim vechea expresie germană „Satz" (propoziţie), însă cu 
următoarea rezervă importantă. în limba germană prin „Satz" se 
înţelege atît un enunţ- deci un şir de cuvinte-, cît şi ceea ce vrea 
săspuni acel enunţ. In limbajul de specialitate acest din urmă sens 
este exprimat prin cuvîntul „propoziţie", iar noi ne propunem să 
folosim cuvîntul „Satz" numai şi numai în acest sens, aşadar 
pentru noi o propoziţie este ceea ce vrea si spună un enunţ. 

Diferenţa dintre o propoziţie şi o directivă constă mai ales în 
aceea că prima spune ceea ce este, de pildă că plouă, că uşile sînt 
închise, că 2+2=4 etc.; în schimb o directivă nu spune ce este, ci 
ce trebuie făcut. 

Dacă este însă adevărat că domeniul unei autorităţi se compu¬ 
ne din semnificaţii autonome şi acestea sînt în principal sau 
propoziţii sau directive, atunci de aici decurge o propoziţie foarte 
importantă: 

Propoziţia 4.1: Domeniul autorităţii este o clasă de propoziţii 
sau o clasă de directive. 

Deosebirea dintre cele două, bine cunoscută oricărui logician, 
pare să nu fi pătruns decit foarte aproximativ în conştiinţa celor 
mai mulţi nelogicieni. Şi cu toate acestea este un aspect eît se poate 
de important al problemei autorităţii. Trebuie să ne ocupăm deci 
mai îruţpaproape de această disociere. 

Să începem cu propoziţia. O primă caracteristică a propoziţiei 
este aceea că este întotdeauna Se adevărată, fie falsă. Se poate 
întîmpla desigur ca noi să nu ştim dacă p propoziţie dată este 
adevărată sau falsă, dar ea este întotdeauna fie una, fie cealaltă. 
De pildă, eu nu mi-am numărat monezile şi nu ştiu dacă numărul 
lorse împarte la 3 sau nu. Darpropoziţia care spune că acest număr 
poate 6 împărţit la 3 este cu siguranţă Se adevărată, Se greşită, 
căci numărul este Se divizibil cu 3, Se nu. 

în raport cu cunoştinţele noastre, propoziţia mai are şi o altă 
proprietate: ea poate avea grade diferite de probabilitate. De pildă, 
faptul că mîine Karl îmi va face o vizită este pentru mine foarte 
probabil, deoarece ştiu că el vine în mod regulat vinerea la mine, 
iar mîine este vineri. Dar faptul că îmi va aduce drept cadou o sticlă 
cu băutură este foarte improbabil, pentru că el ştie că nu beau ni¬ 
ciodată aşa ceva. în sfîrşit, faptul că va purta pantoS negri nu este 
nici probabil, nici improbabil, deoarece ştiu că el are şi o pereche 
de pantoS maro. într-un asemenea caz statisticienii spun că 
probabilitatea este de 1/2. 

în al treilea rînd, o propoziţie se referă întotdeauna la o aşa- 
numită situaţie de fapt, adică ea spune cum stau lucrurile, ce este. 
De aceea ea poate să Se adevărată sau falsă: adevărată atunci tind 
lucrurile stau aşa cum spune, falsă atunci cînd stau în alt fel. 

Dacă privim acum directiva, descoperim că ea nu posedă nici 
una din aceste trei proprietăţi Mai întîi, o directivă nu este nici 
adevărată, nici falsă. Ea poate să Se dreaptă, corectă, morală, 
adecvată unui scop ete. - dar ea nu este niciodată adevărată şi tot 
atît de puţin falsă. Iată un exemplu: cineva îmi spune :„închide 

uşa!", îmi dă aşadar directiva să închid uşa. Este acest lucru 
adevărat? întrebarea n-are un sens. Este fals? Nici aceasta. Este 
posibil ca directiva menţionată să fie raţională (dacă, de pildă, 
este* foarte frig afară) sau absurdă (dacă, invers, în cameră este 
foarte cald) său nepotrivită - dar nici adevărată, nici falsă. 

în al doilea rînd nici nu se poate vorbi de probabilitatea unfei 
directive. Acest „închide uşa!“ este el oare probabil? întrebarea 
este, desigur, un nonsens. Putem, bineînţeles, să formulăm 
întrebări referitoare la directivă, iarrăspunsul va fi atunci adevărat 
sau fals, mai mult sau mai puţin probabil. Dar acest răspuns nu va 
fi el însuşi o directivă, ci o propoziţie despre o directivă. Aşa, pot 
întreba de pildă: „Are vretin rost ca eu să închid uşa?“, iar dacă 
cineva răspunde: „Da, ape rost", atunci acest răspuns poate să fie 
adevărat sau fals. Dar directiva nu este niciodată adevărată, 
niciodată falsă şi niciodată probabilă. 

O directivă nu se referă, în sfîrşit, niciodată la ceea ce este, ci 
la ceea ce trebuie să fie. Se înţelege că ea nu poate spune ce este 
de vreme ce situaţia de fapt despre care este vorba urmează de abia 
să fie realizată prin intermediul acţiunii mele. 

Deosebirea dintre propoziţii şi directive pare aşadar să fie 
destul de clară. Şi, totuşi, apar aici destul de multe neînţelegeri. 
Să considerăm, de pildă, următorul caz. Superiorul, să zicem un 
locotenent, îi dă subordonatului său, unui plutonier, un ordin. îi 
cortiunică deci o directivă. Aceasta sună de pildă: „Acţionează în 
cutare fel!“. Plutonierul, care este foarte inteligent (ceea ce nu 
pare să fie cazul locotenentului), vede însă că acţiunea ordonată 
nu este oportună, că duce la o înfrîngere sigură. El are deci de-a 
face cu două configuraţii: pe de-o parte cu directiva: „Acţionează 
în cutare fel!“ şi pe de alta cu propoziţia: „A acţiona în cutare fel 
nu este oportun". 

în asemenea cazuri este foarte important să înţelegem că a 
doua configuraţie nu este o directivă, ci o propoziţie. Ea poate să 
fie adevărată sau falsă, ceea ce nu se întfmplă niciodată cu o 
directivă. Dar ea este un tip cu totul special de propoziţie, şi anume 

o aşa-numită propoziţie practică. Datorită faptului că şi propoziţia, 
practică se refeiă la o acţiune, ea este uşor de confundat cu 
directiva corespunzătoare. în realitate sînt însă configuraţii cu 
totul diferite, iar diferenţa dintre ele este de mare importanţă 
peptru teoria autorităţii. ? 

După acest excurs cu privire la fundamentele logicii, revenim 
la problema autorităţii. Avînd în vedere că există două tipuri de 
configuraţii ideale care pot constitui domeniul unei autorităţi, 
există şi două tipuri de autoritate: domeniul uneia este constituit 
din propoziţii, domeniul celeilalte din directive. Pe cea dintîi ne 
propunem sho numim „autoritatea ştiinţei**, în greacă „autoritatea 
epistemică** („epistetpe** înseamnă acelaşi lucru ca „ştiinţă**). 
Cealaltă, aceea care are în domeniul ei directive, o vom numi 
„autoritatea superiorului**, în greacă „autoritate deontică** („deo- 
mai“ înseamnă „eu trebuie**)- De aici propoziţia: 

Propoziţia 4.2: Orice autoritate este Ge o autoritate episte¬ 
mică, fie una deontică. 

Cuvintele acestea docte nu trebuie să ne.inducă in eroare în 
privinţaşensului simplu al acestei propoziţii; propoziţia nu spune 
dedt: una este autoritatea celui care ştie, alta cea a superiorului. 
Autoritatea epistemică este cea a omului care ştie mai bine, care 
ştie mai mult decît subiectul. Astfel autoritatea profesorului este 
în raport cu studentul o autoritate de tip epistemic. Este autoritatea 
specialistului. Autoritatea deontică, în schimb, nu este cea a 
omului care ştie mai bine, ci ea aparţine superiorului, şefului, 
comandantului, conducătorului etc. 

Ar trebui să fie clar că unul şi acelaşi om poate avea în raport 
cu acelaşi subiect şi în acelaşi domeniu ambele autorităţi. Mai 
exact spus, nu este vorba de acelaşi domeniu, ci de două domenii 
strîns legate unul de celălalt: domeniul autorităţii deontice se 
compune în acest caz din anumite directive, iar domeniul celei 
epistemice din propoziţiile practice corespunzătoare. Dacă pri¬ 
vim, de pildă, autoritatea unui bun şef de secţie îptrio fabrică de 
produse chimice, ne dăm seama că el are în raport cu oamenii care 

lucrează în această secţie o dublă autoritate. Pe de-o parte are 
autoritate deontică: el are dreptul să le dea directive. El se va 
adresa unui om spunîndu-i: „Calculează cîtă apă este necesară 
pentru a face produsul X!“, altuia îi va spune: „Urcă temperatu¬ 
ra în acest cazan la 320° C!“. Dar dacă este un bun conducător, 
atunci el va avea şi autoritate epistemică. El ştie, de pildă,, mai 
bine decît subiecţii săi, că este mai bine, chiar necesar ca acel 
calcul să se facă acum şi nu altă dată şi că temperatura în cazan 
trebuie să Se de exact 320°C, dacă se urmăreşte obţinerea unui 
anumit produs. Toate acestea sînt propoziţii. Ele corespund însă 
directivelor mai sus menţionate: s-ar putea spune că reprezintă 
chiar fundamentul lor. Aşadar, autoritatea deontică şi cea episte¬ 
mică nu se exclud reciproc. 

Propoziţia 4.3: Purtătorul autorităţii dconticeînt-un domeniu 
poate O în acelaşi timp purtătorul autorităţii epistemice în dome¬ 
niul corespunzător. 

Aceste autorităţi nu numai că nu se exclud, dar oricine va 
recunoaşte oportunitatea coexistenţei lor. Un bun şef de secţie, un 
bun comandant, un bun medic şef şi alţi superiori sînt toţi, fără 
excepţie, şi autorităţi epistemice - ei ştiu, în principiu, mai mult 
decît subiecţii autorităţii lor, atunci cînd este vorba de propoziţii 
practice din domeniul corespunzător. Atunci cînd un superior (o 
autoritate deontică) este un neştiutor (adică nu este o autoritate 
epistemică) în domeniul corespunzător, atunci mai devreme sau 
mai tfrziu lucrurile vor lua o întorsătură proastă. Oricum, în mod 
normal, disciplina va avea de suferit din această cauză. Acest 
lucru este cunoscut şi de aceea, de pildă, unui medic şef i se cere 
să aibă foarte solide cunoştinţe de specialitate. în sensul acesta 
s-ar putea formula o regulă practică generală, care ar suna aproxi¬ 
mativ aşa: 

Propoziţia 4.4: Este de dorit ca purtătorul autorităţii deontice 
să Se în acelaşi timp şi purtătorul autorităţii epistemice în dome¬ 
niul corespunzător. 

Dar, şi acest fapt este foarte important, cele două autorităţi sînt 

independente una de cealaltă. Cel care are autoritate epistemică nu 
are în mod necesar şi autoritate deontică în acel domeniu. La tri¬ 
bunal, d 6 pildă, expertul are o autoritate epistemică, dar de aici 
nu rezultă că poate da sentinţe, deci în domeniul corespunzător el 
nu are autoritate deontică. Şi, ceea ce este încă mai important, 
purtătorul autorităţii deontice nu trebuie să fie întotdeauna 
purtătorul unei autorităţi epistemice corespunzătoare. în confor¬ 
mitate cuţuopoziţia 4.4.,acest lucru este de dorit, dar din păcate 
nu este întotdeauna cazul. Un superior este un superior, deci are 
autoritatea deontică, deoarece este superiorul şi nu pentru faptul 
că ştie mai bine. Se prea poate întîmpla, şiseîntîmplăîntr-adevăr, 
ca subiecţii autorităţii sale să ştie mai mult şi mai bine despre 
propoziţiile practice din domeniul respectiv decît el. E posibil ca 
un locotenent să se orienteze mai bine în domeniul propoziţiilor 
despre tactică decît un maior; uneori, un simplu medic poate să 
diagnosticheze o boaiă mai bine decît un medic şef şi aşa mai 
departe în toate domeniile. Vom scrie deci: 

Propoziţia 4.5: Autoritatea deontică fntr-un domeniu şi auto¬ 
ritatea epistemică în domeniul corespunzător nu coincid în mod 
necesar. 

De ce stau lucrurile aşa, vom mai avea prilejul să fundamentăm 
teoretic, evidenţiind şi consecinţele care decurg din această 
propoziţie. în locul acesta vrem doar să arătăm că tocmai aici 
avem de multe ori de-a face cu cel mai mare abuz de autoritate - 
cel mai adesea el este săvîrşit prin aceea că purtătorul autorităţii 
deontice îşi însuşeşte ilegitim o autoritate epistemică, deci că 
superiorul vrea să fie considerat drept un cunoscător, pentru că el 
este superiorul. Un asemenea abuz a fost uneori ridicat chiar la 
rangul de teorie - s-a spus că subiectul trebuie să creadă că 
purtătorul autorităţii deontice are întotdeauna dreptate în dome¬ 
niul propoziţiei practice, Mussolini ha sempre ragione. Este o 
fărădelege să te îndoieşti de justeţea directivelor date de superior. 
Domnul director ştie el ce vrea. şi aşa mai departe. 

Pentru a evita orice neînţelegere, repetăm că propoziţia nu 

implică nicidecum că trebuie să ne îndoim întotdeauna de justeţea 
directivelor primite. în cazurile obişnuite, în cazurijp ţie dorit, 
cele două autorităţi coincid, aşa cum s-a spus în propoziţia 4.3. 

Iată o amintire din război. Cînd am trecut prin primul meu 
război aveam 17 ani şi înainte de a fi trimis pe front nu primisem 
decît o instrucţie sumară. Acolo am ajuns sub autoritatea unui 
tînăr subofiţer foarte exigent (Remarque a dat prin personajul 
Himmelstoss o excelentă imagine a lui) care era un adevărat tiran 
pentru noi tineri i. Dar omul se pricepea de minune la război! Pro¬ 
bleme care nouă ni se păreau incredibil de complicate, îngrozitoa¬ 
re, imposibile, el le rezolva cîtai clipi şi cu un calm desăvîrşit. Cu 
toate că nici unul dintre noi nu simţea vreo simpatie pentru el - era 
mult prea tiranic pentru aşa ceva - ne era greu să nu-1 admirăm 
întrucîtva. Pentru noi, el nu era numai superiorul, autoritatea de- 
ontică, ci o autoritate epistemică într-adevăr colosală. Aşa se 
întîmplă de multe ori şi aşa ar trebui să fie. Propoziţia nu spune 
decît că poate să fie şi altfel. Şi experienţa ne învaţă că mulţi, poate 
mult prea mulţi superiori nu sînt deloc asemenea subofiţerului 
meu, adică nu au nici o autoritate epistemică sau numai una mică. 



5 

Autoritatea epistemică 

Autori ta teaepistcmică, adică autoritatea celui care ştie, a 

expertului, are în domeniul ei propoziţii: ea nu dă directive, 
purtătorul nu este un superior, nu are dreptul şi nici posibilitatea 
să-i impună subiectului vreo acţiune -dârei oferă propoziţii. Dacă 
cuiva i se comunică de către un purtător al autorităţii o propoziţie, 
şi anume sub forma aserţiunii, atunci el o acceptă aşa cţun este 
acceptată o propoziţie, ceea ce îns eamnă că eava fi considerată 
drept adevărată sau cel puţin drept probabili. 

Prima problemă la care ne vom referi aici este cea a definirii 
acestei autorităţi. Ne punem deci întrebarea: Cînd este cineva 
pentru mine o autoritate epistemică într-un anume domeniu? La 
această întrebare am dat .un răspuns provizoriu în propoziţia 1.3. 
Aplicînd acea propoziţie autorităţii epistemice, putem să o 
reformulăm în felul următor 

Propoziţia 5.1: P este o autoritate epistemică pentru S în do¬ 
meniul D atunci cînd S recunoaşte din principiu drept adevărată 
orice propoziţie care îi este comunicată de către P (în formă aser- 
tivă) şi care face parte din domeniul D. 

Deosebirea dintre propoziţiile 1.3 şi 5.1 constă în aceea că aici 
vorbim de propoziţii, în timp ce în propoziţia 1.3 a fost vorba 
despre „tot“. 

Această definiţie poate fi însă aprofundată, şi anume prin in- 

traducerea conceptului de „probabilitate subiectivă" a unei 
propoziţii. Recunoaşterea despre care vorbim aici este de un tip cu 
totul special: după cîţ se pare, ea constă în aceea că propoziţia 
respectivă dobîndeşte o probabilitate mai mare. Pentru a limpezi 
acest lucru, este necesar să intercalăm rîteva observaţii cu privi¬ 
re la probabilitatea unor propoziţii. 

Vom remarca deci mai înffî că doar o propoziţie, şi numai 
o propoziţie poate fi probabilă sau improbabilă. E drept că se 
vorbeşte şi despre enunţuri probabile, despre întîmplări probabi¬ 
le şi alte asemănătoare, dar, la o analiză mai atentă, rezulta că în 
fond avem de-a face întotdeauna cu propoziţii. Astfel, un enunţ 
este probabil tocmai atunci cînd propoziţia pe care o exprimă este 
probabilă. Iar o întîmplare nu este de fapt niciodată probabilă - ea 
este sau ou este - probabilă nu poate fi decît o propoziţie despre 
o întîmplare. 

Vom remarca în al doilea rînd că probabilitatea subiectivă 
despre care vorbim aici este un concept relativ - aşadar în fond o 
relaţie: ea se raportează întotdeauna la un anume nivel ăl 
cunoaşterii. De făpt nu are mei un sens să spui în mod absolut: 
„este probabil că astăzi va ploua". Căci, în raport cu nivelul actual 
de cunoaştere de care dispun de fapt - nu ştiu nimic despre situaţia 
meteorologică şi nici măcar nu am observat cerul - enunţul este 
foarte imprecis, aproape de 1/ 2. Dar, în raport cu cunoştinţele de 
care dispune meteorologul aeroportului din Geneva, care deţine 
toate datele despre fronturi, presiuni, ^cicloane şi anticicloane, 
probabilitatea acestei propoziţii poate să fie mult mai mare. 

Dar ce este nivelul cunoaşterii? Este pur şi simplu clasa, 
mulţimea tuturor propoziţiilor pe care eu le recunosc drept 
adevărate. Urmează de aici că probabilitatea - adică relaţia dintre 
o propoziţie şi această clasă este ceva factic, adică ceva dat în orice 
moment pentru fiecare: ea este independentă de voinţa mea. in¬ 
tr-adevăr, înraportcunivelulmeuactual de cunoaştere, propoziţia 
„plouă" are o anumită probabilitate şi nu. alta. Aceasta este o 
observaţie destul de importantă, după cum vom mai vedea. 

Avînd la dispoziţie acest concept al probabilităţii, putem 
acum preciza conceptul autorităţii epistemice. Se pare că un ins 
este pentru mine o asemenea autoritate atunci cînd probabilitatea 
unei propoziţii care mi-a fost comunicată de către el se măreşte 
tocmai datorită faptului că mi-a comunicat-o. De ce pentru mine 
un medic este o autoritate epistemică? Datorită faptului că, atunci 
cînd mă suspectez, de pildă, de uti cancer afpfelii, iar el îmi spune 
Jntr-adevăr, este vorba de un cancer al pielii*, atunci creşte pro¬ 
babilitatea propoziţiei respective. Cum se face că, în multe cazuri, 
un matematician este o autoritate epistemică pentru un fizician? 
Răspunsul este că atunci cînd cel dintîi îi comunică celui din urthă 
o propoziţie matematici, probabilitatea acestei propoziţii devine 
foarte mare pentru fizician. Dar şi inversul este valabil: dacă 
probabilitatea tuturor propoziţiilor difttr-un domeniu creşte prin 
aceea că ele îmi sînt comunicate de către Cineva ■ atunci acest om 
este pentru mine o autoritate epistemică în respectivul domeniu. 
Puttm aşadar să definiin autoritatea epistemică după cum ur¬ 
mează: 

Propoziţia 5.2: P este o autoritate epistemică pentru S în 
domeniul D atunci şi numai atunci cînd probabilitatea fiecărei 
propoziţii care ţine de domeniul D - raportată la nivelul de 
cunoaştere al lui S-creşte prin comunicarea acestei propoziţii de 
către P lui S. 

Aici trebuie făcută însă aceeaşi rezervă pe care am formu¬ 
lat-o deja în legătură cu propoziţia 1.3: există şi excepţii. Cineva 
poate fi o foarte mare autoritate epistemică pentru mine şi cu toate 
acestea se poate întîmpla ca probabilitatea unei propoziţii din 
domeniul autorităţii sale să nu crească, cu toate că mi-o comunică. 
Se întîmplă uneori ca purtătorii să rostească sau să scrie erori 
evidente, în care caz probabilitatea nu creşte. Aşa, de pildă, cînd 
profesorul scrie greşit. Dar acestea sînt excepţii care sînt nelipsi¬ 
te din viaţa de toate zilele. De regulă însă, propoziţia noastră îşi 
păstrează valabilitatea nealterată. 

Atît despre definiţia autorităţii epistemice. Următoarea între- 

bare este: Ce face ca probabilitatea propoziţiei menţionate să 
crească, adică ce face ca pentru mine cineva să Ge oautoritate epi¬ 
stemică? Se pare că trebuie îndeplinite următoarele condiţii: în 
primul rînd, trebuie să Gu convins că purtătorul îşi cimoaşte în- 
tr-adevăr domeniul, că aşa cum se mai spune, este competent în 
acel domeniu. în al doilea rînd, trebuie să G acceptat ideea că ştie, 
măcar în vreun fel maimult decîimine în acel domeniu, aşadar că 
este mai competent decît mine. în al treilea, rînd, trebuie să 
presupun că nu minte, ci că-mi spune ceea ce şţje într-adevăr. Pe 
scurt, purtătorului trebuie să i se recunoască două trăsături: ornai 
mare competenţi decît a mea şi sinceritate. în treacăt Ge spus, 
competenţa nu este acelaşi lucru cu autoritatea. Competenţa este 
o relaţie cu doi termeni dintre un purtător şi un domeniu - cineva 
este, de pildă, competent ţa microbiologic: în sensul acesta, ea 
nu se raportează deci deloc la un subiect. Autoritatea epistemică, 
în schimb, are trei termeni, ea este întotdeauna raportată la un 
subiect Astfel, se poate întîmpla ca într-adevăr cineva să Ge com¬ 
petent într-un domeniu şi totuşi să nu Ge pentru mine o autoritate 
în acel domeniu, căci eu ştiu la fel de mult sau mai mult 
decît el. 

Această situaţie ar putea G redată prin următoarea propoziţie: 

Propoziţia S.3: Recunoaşterea competenţei mai mari şi a 
sincerităţii purtătorului în respectivul domeniu este o condiţie ne¬ 
cesară a recunoaşterii autorităţii epistemice. 

S-ar putea obiecta la această propoziţie că se poate întîmpla ca 
eu să am certitudinea că cineva .este mult mai competent decît 
mine într-un domeniu, dar să îl bănuiesc că mă minte adesea, deci, 
să n-am încredere în el. în asemenea cazuri nu se poate spune că 
este totuşi o autoritate pentru mine? Aceasta depinde în mare 
măsură de felul în care este folosit cuyîntul „autoritate". în linii 
mari, s-ar părea că un asemenea mincinos nu poate G desemnat, 
drept autoritate. încrederea pare să rezide în însuşi conceptul de 
autoritate epistemică. Dacă nu există o asemenea încredere, 
atunci cum se poate pretinde ca omul să Ge pentru mine o 

autoritate? Din aoest motiv menţinem propoziţia 5.3, în pofida 
tuturor rezervelor. 

încă o observaţie: aşa cum am arătat, din conceptulde autori¬ 
tate epistemic*tte*parte recuiDaşterea unei mai mari competenţe, 
ded o superioritate a purtătorului în raport cu subiectul. Se spune 
uneori qă o aseranea superioritate face parte din esenţa oricărei 
autorităţi: pentru ea P să fie o autoritate în raport Cu S, acesta din 
urmă trebuie să şi-l simtă superior. Dar aceasta nu pare să fie 
întotdeauna cazul. Există tipuri de autoritate în care nu este 
recunoscută o asemenea superioritate. însă atunci cînd este vorba 
de o autoritate epistemică, atunci superioritatea există fără niri un 
fel de dubiu. Subiectul acceptă propoziţiile tocmii pentru ci îl 
simte pe purtător drept superior în domeniu (în cunoştinţe). 

Dacă însă competenţa mai mare şi sinceritatea purtătorului 
sînto condiţie necesară a autorităţii epistemice, atunci se impune 
următoareaîntrebare importantă, ba chiar hotărîtoare: De ce le ac¬ 
cept pe cele două? Anticipînd explicaţiile noastre în legătură cu 
aceasta, să privim mai întîi o mică schemă a tipurilor posibile de 
recunoaştere: 


Schema 5.31 


( Oră temei 


Recunoaştere 




cu tonei 
şi anume prin- 


[ înţelegere 
nemijlocită 


( despre purtător 


raţionament 
pe baza 
experienţei 


despre clasa din 
care face parte 
purtă tonrf 


Mai întîi trebuie spus că pentru un om nu există decît două căi 
pe care să poată ajunge la acceptarea unei propoziţii: dar, după 
cum se vede, aici este vorba de propoziţii care sînt exprimate prin 
următoarele enunţuri: „el este mai competent decît mine" şi „el 

spune ceea ce gîndeşte, adică nu minte". Aceste căi sînt fie o 
decizie iraţionali, fie o motivare. 

Prima cale constă în aceea că cele două propoziţii menţionate 
sînt acceptate fără vreo motivare. Şe poate întîmpla chiar ca 
subiectul nici să nu se gîndească la cele două propoziţii, ci să 
accepte autoritatea nemijlocit, adică să recunoască drept adevărată 
orice propoziţie care îi este comunicată de purtător sub forma 
aserţiunii. Am, discutat acest caz mai sus, atunci rfnd ne-am 
ocupat de abuzul de autoritate în genere. Un asemenea abuz se 
Jntîlneşje şi în autoritatea epistemică - după cît se pare, există 
chiar unele cazuri în care mulţi inşi acceptă în mod automat toate 
propoziţiile care le sînt comunicate de către purtător. E drept că în 
domeniul nostimi asemenea cazuri par să fie mai rare decît în sfera 
autorităţii deontice. << 

Ar trebui să fie însă limpede că acest procedeu este iraţional, 
lipsit de chibzuinţă. Datorită faptului că omul trebuie, conform 
unei reguli de bază a moralei, să acţioneze întotdeauna raţional, 
adică pur şi simplu omeneşte şi nu ca un animal, se poate emite 
următoarea propoziţie: 

Propoziţia 5.4: Acceptarea unei autorităţi epistemice firi vreo 
motivare trebuie repudiată din motive morale. 

Abaterea de la acest precept nu infirmă propoziţia de mai sus: 
acceptarea nejustificată a autorităţii trebuie repudiată. 

Cealaltă cale constă în existenţa unui teme; pe baza căruia au¬ 
toritatea este acceptată, întrucît nu este adevărat că orice accepta¬ 
re a unei autorităţi epistemice trebuie să fie iraţională şi „oarbă". 
Di mpotrivă: cele mai multe autorităţi epistemice sînt acceptate pe 
baza unui temei. E drept că acest fapt cu totul evident le scapă de 
multe ori aşa-zişilor raţionalişti. Ei sînt de părere că „raţiunea" şi 
„autoritatea" sînt termeni opuşi, care se exclud: sau foloseşti 
raţiunea sau crezi orbeşte într-o autoritate - dar amîndouă nu sînt 
posibile. De aici s-ar putea deduce că orice om care recunoaşte o 
autoritate epistemică acţionează iraţional. Ne mulţumim să 

observăm că această aserţiune este ea însăşi extrem de iraţională, 
ba chiar bizară. 

într-adevăr, este evident că există nenumărate situaţii în care 
omul acţionează raţional tocmai atunci cînd recunoaşte o autori¬ 
tate epistemică. Un bolnav care îl crede pe medicul său, proprie¬ 
tarul unui autoturism care îl crede pe mecanic, elevul-pilot care a 
crede pe” instructorul său, copilulcare o crede pe mama lui, 
medicul care a crede pe chimist nu procedează iraţional. Iraţional 
ar proceda tocmai dacă nu ar recunoaşte aceste autorităţi. 

Dar, avînd în vedere că mitologia „raţionalistă" despre care a 
fost vorba este astăzi atît de răspîndită, merită să formulăm 
propoziţia care i se opune: 

Propoziţia 5.5: Autoritatea epistemică poate S întemeiată 
raţional, iar în foarte multe cazuri aşa şi este. 

O asemenea întemeiere se poate produce în următoarele fel uri: 
fie prin înţelegerea nemijlocită a adevărului unei propoziţii - ca, 
de exemplu, atunci cînd Văd că plouă - fie printr-un raţionament, 
ca în cazul în care nu văd decît pămîntul umed şi deduc de aici că 
trebuie să fi plouat de vreme ce înainte pămîntul fusese uscat 
Acelaşi lucru este valabil şi pentru întemeierea autorităţii: 

Propoziţia 5.6:, Orice autoritate epistemică întemeiată este 
întemeiată fie prin înţelegere nemijlocită, Se prin raţionament 

Poate ea însă să fie întemeiată prin înţelegere nemijlocită? Se 
pare că într-adevăr aşa este, şi anume în raport cu ambele condiţii, 
competenţa şi sinceritatea. Următorul exemplu va elucida, poate, 
această situaţie. Un om acuzat de o crimă vine la mine şi-mi spune 
uitîndu-se drept în ochii mei: „Nu am fost la locul crimei". într-un 
asemenea caz se întîmplă uneori ca eu să-l cred. Dar aceasta 
înseamnă că am dobîndit într-un fel sau altul o asemenea înţelegere 
a personalităţii sale îndt sînt convins că (1) ştie despre ce vorbeşte 
şi (2) că spune adevărul. 

Oricine va recunoaşte însă că acestea sîrit cazuri cu totul 
speciale care în practică nu au decît o importanţă foarte mică. 
Calea normală a întemeierii este deducţia: 

Propoziţia 5.7: In majoritatea cazurilor autoritatea este înte¬ 
meiată prin raţionament. 

Cum arată un asemenea raţionament? Este vorba întotdeauna 
de o generalizare izvorîtă din experienţă. Ea izvorăşte din expe¬ 
rienţă pentru că, în ultimă instanţă, orice concluzie trebuie şă se 
întemeieze pe o experienţă. Este vorba de o generalizare pentru că 
experienţa nu ne furnizează deieît propoziţii despre cazuri particu¬ 
lare, darpentru ca să poată exista autoritatea, trebuie să fim în po¬ 
sesia unei aşa-numite propoziţii generale ( Allsatz ). Acesţîucru 
este valabil pentru toate tipurile de întemeiere. 

Generalizarea poate avea însă, Ia rîndul ei, două forme: fie că 
ştiu din experienţă ceva despre purtătorul însuşi, fie că deduc din 
cunoştinţele mele asupra clasei căreia îi aparţine. în primul caz 
s-a dovedit în mai multe rfnduri că purtătorul spunea lucruri 
corecte atunci cînd vorbea despre domeniul său. Această consta¬ 
tare se generalizează, şi ajungem a spune că el vorbeşte Întotdeau¬ 
na corect în domeniul său. Am verificat de pildă de mai multe ori 
că ceea ce îmi spune prietenul meu despre timbre este exact. Am 
dedus de aici că tot ce are el de spus în legătură cu aceste obiecte 
frumoase este corect, că el este mai competent în domeniul fila¬ 
telie! şi că spune totodată adevărul. 

în cel de-al doilea caz nu există experienţe despre enunţurile 
purtătorului însuşi, dar există o serie de asemenea experienţe re¬ 
feritor la clasa din care face parte. Aceasta este, de pildă, şituaţia 
atunci cînd, într-un avion, cineva se îmbolnăveşte subit Stewar¬ 
desa mtreabă:„Există printre dumneavoastră un medic?“. Cineva 
se ridică şi, iată, devine imediat o autoritate pentru toţi cei aflaţi 
la bord. Din ce cauză? Evident, din cauza următorului raţionamen t 
Ştim din experienţă că numeroşi medici au spus lucruri corecte 
despre boli. Deducem deci, că toţi o fac. Persoana de faţă este însă 
un medic; aşadar este şi el competent şi spune adevărul. 

în ambele cazuri avem de-a face cu un aşa-zis procedeu 
inductiv, deci care nu este absolut sigur: din faptul că Max spune 
de mai multe ori ceva corect nu se poate însă deduce că tot ce spune 

trebuie să fie corect; tot astfel, din faptul că mulţi medici au fă¬ 
cut-o, nu se poate deduce strict logic că toţi o vor face. De aici 
propoziţia: 

Propoziţia 5.8: Raţionamentele care servesc la întemeierea 
autorităţii epistemice slnt întotdeauna inductive fi din această 
cauză nu sînt infailibile. 

S-ar putea crede însă că există şi alte căi, de natură deductivă, 
care duc la această întemeiere. Se poate întîmpla, de pildă, ca 
omul care vorbeşte despre acţiuni să fi lucrat ani de zile la bursă. 
Raţionamentul meu este atunci acesta: „Orice om care a lucrat ani 
de zile la bursă este mai competent în domeniul acţiunilor decît 
mine“. Acesta este însă un demers deductiv şi nu unul inductiv. 

Desigur că aşa este. Dacă ne întrebăm însă de unde provine 
prima dintre premise, şi anume: „Orice om care a lucrat ani de zile 
la bursă este mai competent decît mine în domeniul acţiunilor", 
atunci răspunsul este că nu putem şti acest lucru decît din expe¬ 
rienţă. Aceasta ne furnizează însă - ca orice experienţă - doar 
propoziţii particulare, aşa încîl avem şi aici de-a face cu o 
generalizare inductivă. 

în legătură cu acelaşi demers mai trebuie observat că întemeie¬ 
rea unei autorităţi se sprijină foarte adesea pe alte autorităţi. Aşa 
se întîmplă, de pildă, în cazul medicilor. Mie personal îmi sînt 
foarte dragi aceşti domni, dar trebuie să mărturisesc că mă bucur 
că pînă acum nu am avut decît foarte puţin de-a face cu ei în planul, 
ca să zicem aşa, profesional, ceea ce este întotdeauna neplăcut. 
Dinacestmotiv, experienţa mea personală cuprivire la competenţa 
şi credibilitatea lor este mai degrabă limitată. De ce recunosc 
atunci autoritatea lor în materie de boală? Deoarece alţii mi-au 
relatat propria lorex perienţă. Şi aceşti alţii funcţionează aici drept 
autorităţi epistemice. în cazul meu, aşadar, autoritatea epistemică 
a medicilor se intemeiază pe alte autorităţi epistemice. 

De aici decurge un lucru foarte important: 

Propoziţia 5.9: Orice întemeiere a autorităţii epistemice prin 
intermediul unui raţionament este slabă din punct de vedere logic. 



Scolasticii spuneau chiar.„Argumentul care se bazează pe o 
autoritate este cel mai slab dintre toate*. Poate că ei au mers puţin 
prea departe. După cît se pare, în pofida tuturor obiecţiilor^ putem 
atribui autorităţii epistemice o pondere mai mare decît multor alte 
temeiuri. Iată un exemplu luat din propria mea.experienţă. în 
calitatea mea de elev-pilot, trebuia să planific un zbor mai lung 
(300 km). Aceasta presupunea diferite cunoştinţe şi calcule destul 
de complicate. Le-am executat cît am putut de bine şi cu mare 
grijă, le-am verificat şi am ajuns la concluzia: Voi zbura la o 
înălţime de 9500 de picioare prin punctul A şi apoi spre B. 
Argumentele mele mi se păreau a ( fi complete şi corecte. Dar 
maestrul meu, instructorul de zbor, mi-a spus: „E o prostie! Nu 
zburaţi atît de sus - 5500 e suficient - şi nu prin A-B, ci prin C- 
D“. JDe ce?“, am întrebat eu. El nu mi-a dat nici un răspuns: s-a 
urcat în avionul lui şi şi-a luat zborul. 

Ce puteam să fac? Mi-am spus că am foarte puţină experienţă 
(pe atunci n-aveam nici 30 de ore de zbor), că poate n-am văzut 
toate datele sau nu le-am interpretat cum trebuie; că poate am 
folosit calculatorul într-o poziţie greşită. Instructorul însă are 
6000 de ore, a zburat de atîtea ori pe ruta aceasta! Argumentul 
dedus din autoritate mi s-a părut mai puternic - şi l-am urmat. în 
felul acesta o autoritate epistemică poate G un argument mai 
puternic decît calculele şi experienţele proprii. Şi, cu toate ace¬ 
stea, rămîne întotdeauna un argument slab. 

Vom încheia acest capitol cu cîteva observaţii despre existenţa 
autorităţii epistemice. Tot ce a fost spus în legătură cu aceasta 
despre autoritate în genere este valabil şi aici. Exemplul ales acolo 
se referea doar la o autoritate epistemică şi nu la una deontică. 
Averii aşadar: 

Propoziţia 5.10: Fiecare om este cel puţin intr-un domeniu o 
autoritate epistemică pentru toţi ceilalţi oameni. 

Experienţa ne învaţă însă încă mult mai mult decît acest lucru. 
Nu numai că există autoritate epistemică, dar marea majoritate a 
ceea ce ştim se întemeiază pe o asemenea autoritate. Dentistul este 

pentru mine o autoritate în problema durerilor de măsele, meca- 
nicul-auto în problema „durerilor” de motor; fizicianul în proble¬ 
mele care se referă la electroni, protoni şi alte asemenea entităţi; 
meteorologul dacă este vorba despre starea vremii; matematicia¬ 
nul dacă am nevoie să apelez la informaţii din domeniul matema¬ 
ticii şi aşa mai departe. Se pare chiar că importanţa autorităţii 
epistemice este în continuă creştere. Aceasta se întîmplă întrucîl 
cunoştinţele noastre au devenit atît de specializate, încît nu putem 
în nici un fel să aflăm totul nemijlocit şi de aceea'trebuie să ne 
bazăm pe comunicările altor persoane, mai competente decît noi. 

Propoziţia 5.11: în perioada actuală majoritatea cunoştinţelor 
se întemeiază pe autoritatea epistemică. 

Această propoziţie este valabilă atît pentru viaţa de toate 
zilele, cîtşi pentru ştiinţă. în viaţa de toate zilele ne folosim în per¬ 
manenţă de rezultate ale cercetării ştiinţifice despre care nu avem 
nici cea mai mică idee. Fiecare dintre noi ştie, de pildă, unde se 
află insulele Hawaii, că există nouă planete, că există undele radio 
şi sute de asemenea lucruri care i-au fost comunicate autori tati vde 
către oamenii de ştiinţă -sau mai exact de către cei care răspîndesc 
rezultatele cercetărilor ştiinţifice. Ar fi însă o eroare să se creadă 
că cercetarea ştiinţifică însăşi s-ar putea elibera de această autori¬ 
tate. E drept că atunci cînd cineva cercetează într-un domeniu bine 
delimitat, el caută, pe cît posibil, să cunoască şi să calculeze el 
însuşi. Dar, fărînd aceasta, el foloseşte întotdeauna o mare 
cantitate de rezultate obţinute de alţii. Aceste rezultate sînt recu¬ 
noscute drept adevărate, pentru că au fost comunicate pe calea 
autorităţii. Din acest punct de vedere, deosebirea dintre ştiinţă şi 
viaţa de toate zilele constă poate numai în aceea că prima obişnuieşte 
să examineze cu o mult mai mare exactitate ce este şi ce nu este o 
autoritate. Dar şi ea se bazează pe autoritate. 

Ultima problemă la care vrem să ne referim în acest context se 
referă la aşa-numitele evaluări sau, mai exact, \a propoziţiile eva- 
luative (Wertsătze). Există oare o autoritate epistemică în dome¬ 
niul acestor propoziţii? 

Răspunsul depinde de faptul dacă evaluările menţionate sînt 
sau nu sînt propoziţii. Dacă ele sînt propoziţii, atunci din punct de 
vedere pur logic poate exista o autoritate în domeniul lor; ea nu 
poate exista însă dacă ele nu sînt propoziţii. 

Aşadar, ce sînt aceste propoziţii evaluauve? în această pri¬ 
vinţă filozofii nu au căzut de acord - de altfel ei nu sînt aproape 
niciodată de acord unii cu alţii. Noi ne propunem să susţinem teza 
după care este vorba de propoziţii autentice şi o vom justifica pe 
scurt. 

Să considerăm, de pildă, următoarele două enunţuri: „Cate¬ 
drala din Freiburg este frumoasă 41 ; „Uciderea a 90 de nevinovaţi 
îs avionul de la Wiirenlingen a fost o faptă rea“. Aceste enunţuri 
e^mmă autentice evaluări: prima evaluează catedrala drept fru- 
miasă, cea de a doua crima comisă de arabi drept oribilă. Este însă 
suScient să le analizăm pentru a vedea că aceste evaluări au toate 
pnş>rietăţile propoziţiilor. (1) Ele spun ceea ce este: catedrala este 
fnioasă, crima este oribilă. (2) Ele pot fi adevărate sau false - 
cel*menţionate aici sînt adevărate. (3) Ele pot fi mai mult sau mai 
puţi* probabile în raport cu un anumit nivel de cunoştinţe. însă, 
daci lucrurile stau aşa, atunci este vorba de propoziţii adevărate 
şi nude directive, de pildă. 

Stat însă propoziţii de un tip cu totul special, şi anume în 
măsun în care din ele derivă în chip nemijlocit şi directive. Avînd 
în vedere că acea catedrală din Freiburg este frumoasă, ea nu 
trebuie distrusă. Avînd în vedere că acea crimă de la Wiirenlingen 
este o faptă rea, ucigaşii trebuie pedepsiţi. Din această cauză 
propoziţiile para fi directive. în realitate însă ele nu sfiit directive, 
ci prop«iţii care formează o bază pentru directive. 

Aşa stînd lucrurile, propoziţiile evaluative pot să aparţină do¬ 
meniului autorităţii. 

Propoziţia 5.12: Din punct de vedere logic este posibil ca au¬ 
toritatea epistemică să aibă în domeniul ei propoziţii evaluative. 

Este acest lucru posibil şi din punct de vedere psihologic? Cu 
alte cuvinte: Se întîmplă într-adevăr ca un om să fie în raport cu 

altul o autoritate epistemică în sfera propoziţiilor evaluative? 
Trebuie să răspundem afirmativ şi la această întrebare şi anume pe 
baza experienţei noastre de toate zilele. 

Iată două exemple. Vizitez un muzeu şi vreau să trimit unui 
prieten o vedere frumoasă cu reproducerea unei capodopere. Am 
de ales dintr-o mulţime de asemenea vederi şi vreaus-o cumpăr pe 
cea mai frumoasă. Intr-un caz ca acesta se poate întîmpla să recurg 
la sfatul unui cunoscător în materie de pictură şi să accept 
propunerea lui. El este pentru mine o autoritate epistemică în 
domeniul propoziţiilor evaluative cu privire la pictură. 

Poate că vi s-a întîmplat şi dumneavoastră să fi întîlnit un om 
pe care să-l recunoaşteţi ca fiindu-vă superior sub aşpect moral. 
Mie într-adevăr mi s-a întîmplat. Imaginaţi-vă acum că nu sînteţi 
sigur dacă este permis din punct de vedere moral să comiteţi o 
anumită faptă. Dacă într-un asemenea caz îl întrebaţi pe insul 
respectiv: „Ce părere' aveţi, pot s-o fac?“, iar el 
răspunde: „Bineînţeles că nu, aşa ceva ar fi neloial, ar fi un lucru 
murdar" -atunci uneori se înlîmplă să-i recunoşti judecata ca fiind 
dreaptă. Mie, în orice caz, mi s-a întîmplat. în asemenea cazuri, 
persoana respectivă este o autoritate epistemică în domeniul 
moral. 

Propoziţia 5.13: Există într-adevăr autoritate epistemică în 
domeniul propoziţiilor evaluative. 

6 

Raţionalism 


Conceptul de raţionalism este strîns legat de cel al autorităţii 
epistemice. Numim „raţionalism" o doctrină după care fie nu 
există nici un fel de autoritate epistemică, fie nu sînt admise decît 
anumite tipuri bine determinate de asemenea autoritate. Ce-i 
drept, în istorie cuvîntul a fost folosit şi în alte accepţiuni. S-au 
numit „raţionalişti", de pildă, un grup de filozofi din secolul al 
XVII-lea care credeau că există aşa-numitele „idei înnăscute". Se 
mtîmplă de asemeni uneori ca acest titlu să fie conferit unui filozof 
sau în general unui om care respinge orice religie bazată pe 
revelaţie. în acest sens conceptul se suprapune parţial celui pus 
de noi în discuţie, dar are o sferă mai puţin largă decît al nostru; 
este nevoie de un lung şir de precizări şi distincţii pentru a se obţine 
claritatea dorită. 

Din punct de vedere sistematic, situaţia poate 6 descrisă după 
cum urmează. Cel care respinge autoritatea epistemică nu este de 
părere că o asemenea autoritate nu ar trebui si existe, ci că ea nu 
există. E drept că uneori se vorbeşte de o „ autoritate ilegitimă". 
De fapt o autoritate epistemică ilegitimă nici nu este o autoritate, 
ci un abuz de autoritate. Căci în conformitate cu propoziţia 5.2, 
autoritatea există exact atunci cînd face să crească probabilitatea 
unei propoziţii, dar o autoritate ilegitimă nu poate satisface 
această condiţie, aşaîncît ea nici nu este de fapt o autoritate. Cel 

care spune deci că o autoritate epistemică este ilegitimă, ar face 
mai bine să spună că ea nici nu este o autoritate. în treacăt fie spus, 
în domeniul autorităţii deontice lucrurile se prezintă în alt fel. 

Propoziţia 6.1: Raţionalismul este doctrina după care autorita¬ 
tea epistemică nu există. 

Cercare respinge autoritatea epistemică poate însă Ge s-o 
respingă in genere, Ge cu unele rezerve. In primul caz avem 
de-a face cu raţionalismul radical, în cel de al doilea cu cel 
restrîns. Atunci cînd este reslrîns, nu se recunoaşte decît existenţa 
unui singur tip de autoritate, iarcelelaltesîntrespinse. Restrîngerea 
poate,'la rîndul ei, să se refere Ge la întemeierea autori taţii, Ge la 
purtătorii ei. 

Ipostazele în care se prezintă restrîngerea referitoare la înte¬ 
meiere sînt fie respingerea autorităţii „oarbe“, cu totul 
neîntemeiate, Ge respingerea şi a autorităţii întemeiate pe înţelegere, 
în cel din urmă caz nu se admite decît o întemeiere obţinută pe 
baza unui raţionament şi în felul acesta avem de-a face cu un 
raţionalism bazat pe raţionament. 

Acest raţionalism de tip deductiv poate G împuţit, la rîndul 
lui, în funcţie de purtători. Un tip e r te -ci care admite orice 
autoritate întemeiată printr-o deducţie; celălalt va respinge clasa 
purtătorilor posibili, şi anume în mod obişnuit la specialiştii din 
cadrul ştiinţei respective. După acest tip de. raţionalism singura 
autoritate epistemică admisibilă este cea a „ştiinţei"; aceasta 
înseamnă, exprimat mai puţin poetic, cea a oamenilor de ştiinţă. 
Vom desemna acest tip drept „ scientist \ 

Raţionalismul scientist se descompune, la rîndul lui, în dife¬ 
rite tipuri. Unul consideră că Secare om de ştiinţă trebuie privit ca 
un posibil purtător al autorităţii; un altul restringe această clasă la 
cîţiva dintre ei - şi de obicei este vorba de oameni de ştiinţă din 
sfera ştiinţelor naturii. în cazul acesta avem de-a face cu 
raţi onalismul naturalist. în sGrşit, se întîmplă de asemenea să nu 
Ge recunoscuţi drept autorităţi decît specialiştii unei singure 
ştiinţe, de pildă cei competenţi în Gzică. 

După cum se vede, cuvîntul „raţionalism" are mai multe 
înţelesuri şi poate desemna ca atare doctrine destul de diferite. 

împărţirea sa de mai sus poate 6 reprezentată schematic după 
cum urmează: 


Schema 6.01 


radical 


Raţio¬ 

nalism 


[ cu privire la 
I întemeiere 


l^restrins -| 


cu privire la 
I purtători 


' admisă orice 
întemeiere 

admisă numai întemeierea 
pe bază de raţionament 


' admisă numai a. oamenilor 
de ştiinţă în general 

admisă numai a. oamenilor de 
ştiinţă din ştiinţele naturii 

admisă numai a. unui singur 
fel de oameni de ştiinţă 


Ne vom ocupa mai întîi de raţionalismul radical, adică de opi¬ 
nia după care nu există nici un fel de autoritate epistemică. Să nu 
te bazezi niciodată pe ceea ce îţi spun alţii, ci să cercetezi tu 
însuţi totul şi să nu accepţi niciodată ceea ce nu ai cercetat 
tu însuţi . Aşa cum am ohservat şi mai sus, în asemenea cazuri 
autoritatea este opusă aşa-numitei „raţiuni", subînţelegând că 
recunoaşterea oricărei autorităţi epistemice este „oarbă", 
neîntemeiată şi iraţională. Am vorbit deja despre această părere 
ciudată. De altfel raţionalismul radical este de nesusţinut deja din 
cauza propoziţiei 5.10, care este evident adevărată. 

Propoziţia 6.2: Raţionalismul radical este evident fals. 
în legătură cu aceasta nu se poate, aşadar, să existe vreo 
îndoială. în schimb, aici se pune o altă problemă interesantă: 

există într-adevăr raţionalişti radicali şî, dacă da, atunci cum 
este posibil? 

Înceeacepriveşteprimaîntrebare, se poate afirmacă existenţa 
unui raţionalist cu totul radical este desigur o absurditate şi că un 
asemenea tip nici nu^xistă în natură. într-adevăr, un asemenea 
raţionalist ar trebui să nege chiar şi propoziţia noastră S.10, adică 
ar trebui să susţină că el nu l-ar crede nici măcar pe acela care 
i-ar ţpune că-1 dor măselele. Nici un om care nu şi-a pierdut 
complet minţile nu va merge atît de departe. Dar ar B totuşi posibil 
să se nege toate tipurile de autoritate, cu excepţia autorităţii care 
se referă, casăzicemaşa, la probleme strict personale. Există oare 
oameni care procedează aşa? 

Se pare că într-adevăr există. S-a întîmplat chiar în ultima 
vreme ca unii studenţi să susţină că profesorii lor nu sînt mai 
competenţi decît ei în domeniul ştiinţelor respective. Aceiaşi 
studenţi au cerut în unele cazuri caaprecierea rezultatelorobţinute 
la examene să le revină lor. Ei s-au pronunţat în favoarea înlocuirii 
procesului de predare prin aşa-numitul „dialog* 1 dintre parteneri 
egali, profesorul de-o parte şi ei de cealaltă. Acestea toate sînt 
fapte reale. Ele stau însă mărturie pentru faptul că a fost negată 
autoritatea profesorilor. Dar autoritatea unui profesor universitar 
în domeniul său este una dintre autorităţile epistemice cele mai 
întemeiate. Dacă şi ea este negată, atunci se impune bănuiala că 
este respinsă şi orice altă autoritate, de vreme ce majoritatea 
celorlalte sînt mai puţin întemeiate. în acest sens există ded 
raţionalişti radicali. 

Dacă aşa stau lucrurile, atund trebuie să ne întrebăm care 
poate fi explicaţia logică a fenomenului. După cum se pare, există 
în esenţă două asemenea explicaţii: se crede fie că, în general 
nu există probabilitate, fie că dinpunct de vedere al cunoştinţelor, 
toţi oamenii sînt la fel. 

Dacă se admite prima explicaţie, atunci bineînţeles că nu 
poate exista nid un fel de autoritate epistemică, deoarece aceasta 
se referă întotdeauna la probabilitatea unei propoziţii - ea constă 

tocmai în aceea că în anumite condiţii această piobabi litate creşte, 
în final, această opinie revine la un scepticism cras: dacă nu există 
probabilitate, atunci noi nu ştim nimic. Un temei posibil al 
raţionalismului radical îl reprezintă o îndoială generală cu privire 
la posibilitatea cunoaşterii în genere. Discuţiile cu oameni anti- 
autoritari confirmă adesea această supoziţie. 

în cel de al doilea caz nu se neagă faptul că omul poate şti ceva, 
dar se susţine că nici un om nu poate şti ceva mai bine decît oricare 
altul - aşadar că toţi oamenii sînt egali în ceea ce priveşte 
cunoştinţele. Vom numi această concepţie „egalitarism episte¬ 
mic" 1 .Ea conduce, bineînţeles, laconcluziacăniciunomnupoate 
fi o autoritate epistemică pentru un altul. 

Acest egalitarism este însă în mod evident fals. Căci dacă ar fi 
adevărat, atunci nu ar exista nici o autoritate epistemică, dar noi 
am văzut că există multe asemenea autorităţi (propoziţia 5.11). 

Un fenomen lipsit de importanţă din punct de vedere logic, dar 
foarte interesant din punct de vedere cultural, este acela că absur¬ 
ditatea aceasta - egalitarismul epistemic - paie să fie atîi de 
răspîndită. Acest fapt demonstrează cît de uşor pot anumiţi oa¬ 
meni să recunoască cu toată seriozitatea drept adevărate unele 
propoziţii care sînt evident false. în treacăt fie spus, există şi alte 
forme ale egalitarismului care poate nu sînt atît de evident false, 
dar care sînt fie lipsite de sens, fie false. Aşa, de pildă, aserţiunea 
„toţi oamenii sînt egali** este pur şi simplu lipsită d^ sens, dacă tiu 
se precizează în ce domeniusînl ei toţi egali; este însă foarte greu 
de spus sub ce raport ar putea ei să fie egali, dacă facem abstracţie 
de ipoteze pur religioase sau pur juridice. Căci oamenii nu sînt 
egali nici fizic, nici psihic, nici moral. Există oameni mai puter¬ 
nici şi mai slabi, mai inteligenţi şi mai proşti, mai buni şi mai puţin 
buni, ba chiar oameni cu înclinaţii criminale. în ce domeniu sînt 
aşadar egali? în orice caz, pentru a reveni la tema noastră, nu în 
domeniul cunoştinţelor. Putem atunci să enunţăm propoziţia: 

Propoziţia 63: în privinţa cunoştinţelor lor, oamenii nu sînt 
egali. 

• Raţionalismul radical a fost susţinut în trecut şi într-o formă 
care-1 face să treacă oarecum neobservat. Aceasta este forma care 
s-a bucurat de-o largă răspîndire în scolastică. A crede că scolasti¬ 
cii au gîndit iraţional este o totală neînţelegere; unii dintre ei au 
fost adevăraţi raţionalişti, iar aplecarea spre raţionalism era atunci 
mult mai răspîndită decît în zilele noastre. Formula lor sună aşa: 
„Autoritatea cîntăreşte tot atft eît motivarea adusă" (tantum velet 
auctoritas, quantum alia turn argumentum). Aici „motivare" 
înseamnă o justificare care nu se sprijină la rindul ei pe o 
autoritate, aşadar oîntemeiere pri n înţelegere sau prin raţionament 
pe baza propriei experienţe. 

Această formulă nu poate avea decît un singur sens acceptabil, 
şi anume în măsura în care se reclamă ca purtătorul autorităţii să 
Se capabil să-şi motivezepropoziţiile în mod raţional. Acest lucru 
este implicat chiar în conceptul de autoritate epistemică, căci 
aceasta măreşte gradul de probabilitate al unei propoziţii şi nu o 
poate face decît în măsura în care purtătorul ştie mai mult decît 
subiectul, deci poate motiva mai mult decît el. Noi am spune, mai 
restrictiv, doar că purtătorul autorităţii se poate sprijini parţial şi 
pe alte autorităţi; în practică acest lucru se şi întîmplă întotdeauna. 

Dacă însă propoziţia este interpretată în sensul că subiectul 
trebuie să fie capabil şă înţeleagă motivările purtătorului, atunci 
ea devine falsă, păci acest 1 ucru nici nu este necesar şi de multe ori 
nici nu este posibil. Funcţia autorităţii epistemice constă tocmai în 
aceea că ea ne permite să recunoaştem drept valabilă o propoziţie, 
fără a fi apţi de a o motiva nemijlocit. Aceasta nu înseamnă însă 
că acceptarea acelei propoziţii ar fi neîntemeiată; ea este înte¬ 
meiată, dar indirect, şi anume prin intermediul întemeierii 
autorităţii, nu nemijlocit prin intermediul subiectului. 

în timp ce tipurile de raţionalism discutate pînă acum sînt 
toate, într-un fel sau altul, anti-autoritare, situaţia se prezintă 
tocmai pe dos atunci cînd este vorba de aceia care restrîng 
autoritatea îndirecţia unui singur tip de purtător. E drept că adepţii 

acestei teorii vorbesc puţin despre autoritate, dar în realitate ei o 
postulează pe aceasta pentru un anume tip de om, în speţă de cele 
mai multe ori pentru oameni de ştiinţă. în conformitate cu aceste 
tipuri de raţionalism, oamenii nu sînt, aşadar, deloc egali în ceea 
ce priveşte cunoştinţele. Există oameni care ştiu lucrurile mai 
bine, iar aceştia sînt oamenii de ştiinţă. Numai ei - sau numai 
oamenii de ştiinţă din domeniul ştiinţelor naturii sau chiar 
specialiştii într-o singură ramură a ştiinţelor naturii -sînt învestiţi 
cu autoritate epistemică. Toate celelalte autorităţi sînt ilegitime, 
adică nu sînt de fapt deloc autorităţi. 

De ce oare? Explicaţia este aceea, ni se spune, că P este o 
autoritate pentru S în domeniul D atunci dnd P cunoaşte acest 
domeniu D mai bine decît S. Este însă evident că oamenii de ştiinţă 
îşi cunosc domeniul mai bine decît alţii. Prin urmare, ei reprezintă 
singurii purtători ai autorităţii epistemice în domeniul acela. Tot 
ce există, fără nici o excepţie, face însă parte din domeniul 
ştiinţei. Aşadar oamenii de ştiinţă sînt numai ei autorităţi episte¬ 
mice în Secare domeniu, fără nici o excepţie. 

Este oare corectă această concluzie? Definiţia autorităţii epi¬ 
stemice de la care se porneşte este corectă: tocmai acesta este 
sensul pe care îl dăm „autorităţii". Faptul că un om de ştiinţă 
adevărat îşi cuno'aşte mai bine domeniul decît ceilalţi care nu sînt 
specializaţi în acest domeniu este de asemenea corect. Prin urma¬ 
re, faptul că numai oamenii de ştiinţă sînt cei care au autoritate 
epistemică în domeniul Zoreşte în afara oricărei îndoieli. 

Ceea ce contează însă aici este faptul că lucrurile se prezintă 
într-adevăr aşa în domeniul Zor şi nu în altele. Un entomolog este 
desigur o autoritate în materie de insecte, un istoric în problema 
Revoluţiei franceze este o autori tate în ceea ce priveşte propoziţiile 
despre această revoluţie şi aşa mai departe. Nimeni nu va pretinde 
însă că acelaşi entomolog trebuie să fie competent şi în domeniul 
astronomiei numai pentru că cunoaşte foarte bine insec'/ Ie, sau că 
istoricul care a studiat Revoluţia franceză poate să se pronunţe cu 
aceeaşi competenţă şi despre azteci, ca să nu mai vorbim de 

structura atomului. Acest lucru pare să se înţeleagă de la sine. 

Şi totuşi se întîmplă ca unii oameni de ştiinţă să uite acest lucru 
şi să creadă că întrucît sînt competenţi într-un domeniu, ei 
trebuie să fie şi în celelalte. Merită de aceea să formulăm 
următoarea propoziţie: 

propoziţia 6.4: Autoritatea epistemică într-un anume domeniu 
nu întemeiază nicidecum autoritatea în vreun alt domeniu. 

Din această cauză, ultimul tip de raţionalism, şi anume cel 
care nu vrea să admită decît autoritatea oamenilor de ştiinţă 
dintr-un singur domeniu al ştiinţelor naturii trebuie respins în mod 
hotărît ca fiind fals. 

Concluzia noastră de mai sus, menită să întemeieze 
raţionalismul, mai spune şi că tot ce există face parte din domeniul 
ştiinţei. Aceasta nu înseamnă că totul trebuie să aparţină domeniu¬ 
lui unei singure ştiinţe. Ideea este, dimpotrivă, aceea că, atunci 
cînd sînt adunate la un loc toate ştiinţele, atunci toate domeniile 
lor la un loc acoperă întregul cîmp al propoziţiilor adevărate şi 
probabile. Aşadar toţi oamenii de ştiinţă la un loc sînt singura 
autoritate în fiecare domeniu - şi o alta nu există. Aceasta este 
propoziţia pe care trebuie să o analizăm în cele ce urmează. 

Ea spune că toate propoziţiile fac parte din domeniul vreunei 
ştiinţe. Oare afirmaţia este adevărată? Pentru a răspunde la această 
întrebare, trebuie să introducem mai întîi o distincţie, şi anume 
cea dintre propoziţiile teoretice şi cele practice. Se ştie de multă 
vreme că un om se poate orienta foarte bine într-un domeniu 
teoretic şi în acelaşi timp să nu poată face faţă în domeniul practic 
corespunzător. Pentru aceasta există un motiv bine întemeiat. 
Teoria este întotdeauna abstractă, ea ignoră condiţiile concrete; 
propoziţiile practice se referă însă întotdeauna la o situaţie foarte 
concretă, iar o asemenea situaţie se compune dintr-un număr 
foarte mare de condiţii, poate chiar dintr-un număr infinit. De aici 
reiese că un teoretician trebuie să aibă o cu totul altă atitudine, cu 
totul alte calităţi decît un practician. Primul gîndeşte teoretic, 
adică abstract, al doilea practic, adică concret. Oamenii de ştiinţă 

ca atare sînt însă teoreticieni: domeniul lor se compune din 
propoziţii teoretice, nu din propoziţii practice. Prin urmare, un 
om de ştiinţă nu trebuie să fie în acelaşi timp o autoritate şi în do¬ 
meniul concret corespunzător. în general nici nu este o asemenea 
autoritate. 

Acest lucru a fost negat cîndva de Socrate şi de marele său 
discipol Platon. Cel din urmă era de părere că filozofii (adică 
oamenii de ştiinţă) ar trebui să fie regi. Căci el credea că cel care 
cunoaşte cel mai bine teoria politicii se va pricepe totodată cel mai 
bine şi la politica practică. 

în realitate lucrurile stau cu totul altfel. Au existat oameni de 
ştiinţă care erau în acelaşi timp şi buni practicieni - fostul 
preşedinte francez Pompidou, care fusese mai întîi un strălucit 
profesor de limbă latină, este un exemplu în acest sens. în general 
însă pare să fi avut dreptate Heine atunci cînd scria: „Douăzeci şi 
patru de profesori, patrie eşti pierdută!“. Istoria confirmă aspra sa 
judecată. 

Va trebui deci să reţinem mai întîi: Propoziţiile practice nu 
aparţin domeniului nici unei ştiinţe. Din această cauză politica nu 
este o ştiinţă. Nici arta militară nu este o ştiinţă. Există bineînţeles 
ştiinţe teoretice în aceste domenii: politologia, ştiinţa militară. 
Dar politologia şi politica, ştiinţa militară şi arta militară nu sînt 
unul şi acelaşi lucru. 

Propoziţia 6.5: Nici un om de ştiinţă nu este ca atare purtătorul 
autorităţii în domeniul propoziţiilor practice. 

Aceasta ar fi deci prima observaţie. Mai departe remarcăm că 
există două feluri de propoziţii teoretice: acelea care se referă la 
fapte reale şi propoziţiile evaluative. Ştiinţa însă se caracterizează 
tocmai prin faptul că nu asertează niciodată propoziţii evaluative. 
Există, desigur, ştiinţa care cercetează evaluări-ele stabilesc, de 
pildă, că într-o societate dată se concep propoziţii evaluative de un 
anume tip şi nu de altul. Dar ele nu emit niciodată propoziţii eva¬ 
luative. Ştinţa este „liberă de valori" (wert-frei), după cum se 
spune. Aceasta înseamnă că nici o propoziţie evaluativă nu face 
parte şi nu poate să facă parte din domeniul ei. 

Medicina ne poate spune, de pildă, ce va urma dacă nu 
efectuăm un avort Dar nici medicina, nici vreo altă ştiinţă nu ne 
pot spune dacă, în condiţiile date, un avort este permis sau nu. 
Ea nu poate emite propoziţia evaluativă respectivă. Această 
propoziţie pur şi simplu nu ţine de domeniul ei. De aici derivă 
propoziţia: 

Propoziţia 6.6: Nici un om de ştiinţă ou este ca atare purtător 
al autorităţii în domeniul propoziţiilor evaluadve. 

în sfîişit, acelaşi lucru este valabil şi pentru aşa-numitele 
probleme filozofice, adică acelea care se referă la o privire de 
ansamblu asupra lumii şi a vieţii. Un biolog ne poate spune, de 
pildă, că trebuie să murim. întrebarea.dacă viaţa noastră mai are 
în genere vreun sens în raport cu această tristă realitate, cade însă 
cu totul în afara competenţei sale. Adevăratele probleme religioa¬ 
se ies de asemenea din competenţa oricărei ştiinţe. Mulţi, majo¬ 
ritatea filozofilor au fost şi sînt de părere că trebuie să acceptăm 
de exemplu existenţa lui Dumnezeu, dacă vrem să gîndim consec¬ 
vent şi raţional. Dacă Dumnezeu este o persoană, o fiinţă sacră, 
tatăl nostru şi aşa mai departe, nu ne-o poate spune însă nici o 
filozofie şi cu atît mai puţin vreo ştiinţă a naturii. Asemenea 
întrebări se află, la rîndul lor, cu totul în afara sferei ştiinţelor. 

Bineînţeles că de aici nu decurge că cel care vrea să edifice o 
concepţie coerentă despre lume sau să dezvolte o idee religioasă 
coerentă poate să ignore rezultatele oamenilor de ştiinţă. Dimpo¬ 
trivă: pentru a putea elabora o asemenea imagine, el trebuie să ia 
în consideraţie şi aceste rezultate. Dar imaginea elaborată va 
conţine întotdeauna în afara rezultatelor ştiinţei şi multe alte 
elemente-dinsferafilozofiei, a concepţiei despre lume, areiigiei 
- domenii în care ştiinţa nu este competentă. 

Ce putem spune însă despre aşa-numita concepţie ştiinţifică 
despre lume? Doar atît că ea nu este, cusiguranţă, ştiinţifică. Prin 
însăşi natura ei, ştiinţa nu este capabilă să răspundă la întrebări 
care se referă într-adevăr la concepţia despre lume. Cel care 
acceptă o asemenea concepţie despre lume ar trebui să fie conştient 

de faptul că nu are dreptul să revendice pentru ea autoritatea 
ştiinţei. 

în privinţa problematicii noastre putem formula următoarea 
propoziţie: 

Propoziţia6.7: Nici un om de ştiinţă nu este ca atare un purtător 
al autorităţii în domeniul problemelor filozofice, al problemelor 
privitoare la concepţia despre lume, al celor religioase. 

Din toate aceste consideraţii particulare putem deduce drept 
concluzie generală respingerea raţionalismului scientist. 

Propoziţia 6.8: Raţionalismul scientist este fals. 

S-ar putea formula chiar o judecată mai aspră în legătură cu el. 
Avînd în vedere că omul de ştiinţă ca atare nu este competent decît 
în domeniul său, ceea ce înseamnă că are autoritate epistemică 
doar acolo, orice încercare de a extinde această autoritate la alte 
domenii reprezintă un tipic abuzde domeniual autorităţii în sensul 
descris mai sus (propoziţia 3.9). 

Este într-adevăr un lucru surprinzător şi trist că tocmai acest 
abuz este săvîrşit atît de des - şi anume de către acei oameni care 
au exerciţiul gîndirii raţionale. Au avut dreptate cei care au 
identificat raţionalismul înţeles în acest fel drept expresia unei 
foarte profunde iraţionalităţi. El provine dintr-o gîndire conf uză şi 
condiţionată emoţional şi nu are nimic de-a face cu raţiunea - cu 
rado. 

Explicaţiile de mai sus arată că cele mai multe tipuri de 
raţionalism sînt de nesusţinut; dar ele par să conţină totuşi un 
sîmbure de adevăr. Acest sîmbure este poate sugerat în propoziţia 
noastră 5.9. Ea postula că întemeierea autorităţii prin intermediul 
unui raţionament este slabă din punct de vedere logic. Autoritatea 
epistemică este însă întemeiată în cele mai multe cazuri prin 
intermediul unui raţionament inductiv-aşadar valoarea ei logică 
este mică. Confruntat cu altceva - de pildă cu o înţelegere nemij¬ 
locită - un argument derivat din autoritate este de obicei mai slab. 
Deci dacă raţionalismul nu vreasă susţină decît acest lucru, atunci 
el are perfectă dreptate. O autoritate epistemică nu trebuie opusă 
unui enunţ mai bine întemeiat. 

Chiar dacă facem abstracţie de cele spuse anterior, există un 
tip de raţionalism care este corect. Este vorba de acel raţionalism 
care cere ca orice autoritate epistemică să fie întemeiată (propoziţia 
S.4). El cere aşadar ca noi să nu recunoaştem drept valabilă nici o 
autoritate neîntemeiată. Acest lucru ar fi evident iraţional, căci noi 
apelăm la o autoritate epistemică pentru a şti şi ne putem realiza 
scopul numai atunci cînd această autoritate este autentică, adică 
atunci cînd purtătorul, aşa cum s-a arătat, ştie mai mult decît noi 
şi spune adevărul. Trebuie însă într-un fel sau altul să ştim că 
lucrurile stau aşa. Trebuie deci să avem o întemeiere a acestei 
autorităţi. 

Poate că nenumăratele erori acreditate de către raţionalişti nu 
sînt de fapt decît interpretări unilaterale ale acestui principiu 
fundamental, adevărat. Doctrina în conformitate cu care trebuie 
să avem o întemeiere pentru fiecare autoritate epistemică merită 
mai degrabă să poarte numele de „doctrină a spiritului critic** decît 
cel de „raţionalism". 



7 

Autoritatea deoîitică 


După discutarea primului tip de autoritate, şi anume a celei 
epistemice, ne vom ocupa acum de al doilea tip: „autoritatea 
deontică". Deosebirea logică dintre cele două tipuri este frapantă, 
căci, în timp ce autoritatea epistemică se referă la propoziţii, cea 
deontică nu are în domeniul ei propoziţii, ci directive, reguli de 
comportament. Aceasta reprezintă deosebirea fundamentală, dar 
nu este nici pe departe unica. O analiză mai amănunţită ne arată că 
cele două tipuri de autoritate se mai deosebesc şi în multe alte 
privinţe. 

O asemenea deosebire constă în aceea că acceptarea autorităţii 
deontice este întotdeauna legată de un ob/ecf/vpractic: este o ac¬ 
ceptare care vizează rezultate practice, ceea ce nu este cazul 
autorităţii epistemice, unde 1 ucruril e nu se prezintă în acest fel. E 
drept că şi acolo există un obiectiv, dar aceasta este pur şi simplu 
cunoaşterea şi nu nişte rezultate practice, cel puţin nu imediat. 

Să demonstrăm această afirmaţie pe marginea unui exemplu 
simpluşi convingător. Un gangster sau un adept al terorismului (în 
cazul acesta nu există nici o diferenţă între ei) îşi îndreaptă 
revolverul spre mine şi spune: „Dă-mi banii tăi!“. îmi dă aşadar o 
directivă. Eu mă supun, adică accept această directivă şi îi predau 
-şi încă repede -portofelul meu. De ce? E evident: pentru că vreau 
să evit ca el să mă împuşte. E drept că domnii aceştia obişnuiesc 

să-şi împuşte uneori victima chiar şi atunci cînd au primit banii - 
dar acest lucru nu se întîmplă întotdeauna şi eu sper să-mi salvez 
cel pu(in viaţa, dîndu-i banii mei. Am recunoscut drept valabilă 
autoritatea (deontică) a gangsterului, respectiv a teroristului, 
deoarece vreau să ating un obiectiv - salvarea vieţii mele. 

Sauun alt exempl u: primesc de la fisc un aviz de plată. Aceasta 
estfc la rîndul său o directivă, căci spune: „Plăteşte atît şi atîtpînă 
în^iua cutare şi cutare**. întocmai ca în cazul teroristului, eu 
plătesc, recunoscînd aşadar ca autentică autoritatea deontică a 
Eseului. De ce procedez în felul acesta? Deoarece vreau să evit o 
amendă. Prin urmare am din nou un obiectiv în faţa ochilor, şi 
anume un obiectiv eminamente practic. De dragul acestui obiectiv 
recunosc autori ta tea purtătorul ui. 

Sau: jucăm fotbal. Antrenorul îmi spune: „Vei juca acum în 
atac pe aripa stîngă!**. Am din nou de a face cu o directivă pe care 
o accept, ceea ce înseamnă că accept autoritatea antrenorului. De 
ce oare? Pentru că ştiu că în asemenea situaţii cineva trebuie să 
decidă de vreme ce numai în felul acesta se poate j uca cum trebuie 
şi numai astfel există şansa unei victorii. Avem din nou de-a face 
cu un obiectiv practic, iar eu am acceptat autoritatea antrenorului 
de dragul acestui obiectiv. 

în toate cazurile de acest gen situaţia se prezintă după cum ur¬ 
mează: subiectul crede că executarea tuturor directivelor care i-au 
fost comunicate de către purtător sub forma aserţiunii şi care fac 
parte din domeniul său constituie o condiţie necesară a obţinerii 
rezultatului dorit, adică a unui obiectiv. Aşa cum vom mai arăta, 
este vorba aici de o autoritate deontică subiectiv-indi viduală cu o 
structură relativ simplă. Lucrurile sînt ceva mai complicate în 
cazul autorităţii de grup, aşa cum vom vedea mai încolo. Putem 
enunţa deci pentru tipul mai simplu de autoritate deontică 
următoarea definiţie: 

Propoziţia 7.1: Peste o autoritate deontică pentru S in dome¬ 
niul D atunci şi numai atunci cind există un scop O de un aseme¬ 
nea tip, incit (1) S doreşte ca O să fie realizat, (2) S crede că 

executarea de către S a tuturor directivelor caie-i sînt comunica¬ 
te de către P sub forma aserţiunii fi care pn de domeniul D sînt o 
condiţie necesară a acestei realizări. 

Aşa se întîmplă în cazul teroristului: există un scop - şi anume 
supravieţuirea mea - pe care doresc într-adevăr să-l realizez şi am 
credinţa că predarea portofelului meu constituie o condiţie nece¬ 
sară pentru aceasta. La fel stau lucrurile în cazul fiscului: obiec¬ 
tivul pe care-ldoresc aici este evitarea unei amenzi, adică urmăresc 
să nu plătesc o anume sumă de mărci. Pe de altă parte cred - şi pe 
bună dreptate - că nu voi realiza acest obiectiv, dacă nu plătesc 
impozitul la timp - plătirea lui este o condiţie necesară pentru 
realizarea scopului meu. La fel atunci cînd e vorba de jocul meu 
pe aripa stfngă: doresc victoria echipei mele şi de aceea accept 
autoritatea antrenorului. 

Pe baza acestei definiţii se pot stabili anumite particularităţi 
ale autorităţii deontice valabile totodată şi pentru autoritatea de 


grup. 

Trebuie mai întîi remarcat că existenţa acestei autorităţi presu¬ 
pune întotdeauna un obiectiv practic, un scop încă rierealizat cart 
se află în viitor şi este dorit de subiect. Un asemenea obiectiv nu 
intră deloc în definiţia autorităţii epistemice. Desigur că şi cel care 
recunoaşte o autoritate epistemică are un obiectiv -înspeţă el vrea 
să ştie dar acest obiectiv cade în afara esenţei autorităţii înseşi. 

Apoi avem de-a face aici cu o convingere: subiectul trebuie să 
creadă în faptul că executarea respectivelordirecti ve ale purtătorului 
reprezintă o condiţie necesară, indispensabilă pentru atingerea 
obiectivului. Găsim şi în autoritatea epistemică o convingere - şi 
anume un fel de încredere în purtă tor. Dar aici avem ceva cu totul 
diferit: căci în cazul autorităţii deontice nu este vorba de încrede- 
rea acordată unei petsoane, ci de o părere care se referăla corelaţia 
dintre evenimente. 

Să observăm că, pentru existenţa autorităţii, justeţea acestei 
opinii este lipsită de importanţă. S-ar putea, de pildă, ca adeptul 
terorismului să nu ţină în mînă un pistol adevărat, ci doar o 

jucărie, aşa încît el să nici nu mă poată omorî - în acest caz 
supunerea mea nu constituie o condiţie necesară a supravieţuirii 
mele. Sau s-ar putea întîmplă ca în secţia mea financiară să 
domnească o asemenea dezordine încît să se uite a mi se admini¬ 
stra o amendă (aceasta este o ipoteză într-adevăr improbabilă: din 
păcate, în cele mai multe setţii financiare domneşte în această 
privinţă o ordine exemplară). într-o asemenea situaţie, convinge¬ 
rea mea că voi primi o amendă în cazul în care nu voi plăti este 
neîntemeiată. Toate acestea nuanuleazăînsă autoritatea deontică: 
atîta vreme rît cred că supunerea mea este o condiţie necesară a 
atingerii obiectivului meu, ea există - fie că această credinţă este 
întemeiată, fie că este neîntemeiată. Aceasta este un aspect destul 
de important şi merită să fie formulat printr-o propoziţie specială: 

Propoziţia 7.2: Justeţea şi întemeierea convingerii pe care o 
presupune acceptarea autorităţii deontice reprezinţi un Apt lipsit 
de importanţă pentru existenţa autorităţii înseşi. 

Apoi mai trebuie observat că recunoaşterea nu este acelaşi 
lucru cu executarea. Omul este în aşa fel făcut, încît recunoaşte de 
foarte multe ori că ceva este just, fără a acţiona în conformitate cu 
ceea ce a recunoscut: video meliora probaque deteriora sequor, 
spune poetul roman: văd ceea ce este bun şi cuviincios, dar mă iau 
după ceea ce este rău. E drept că de-a lungul istoriei filozofiei unii 
au negat posibilitatea unei asemenea situaţii - este vorba de aşa- 
numiţii intelectualişti morali. După ei, omul nu se poate opune 
unei reguli pe care o recunoaşte drept valabilă, el trebuie să 
acţioneze în conformitate cu ea. O asemenea concepţie este 
atribuită, de pildă, luiSocrate.Dareaeste, din păcate, greşită. Se 
întîmplă prea adesea să recunoaştem drept valabil un lucru şi să 
acţionăm în conformitate cu altul. Aceasta nu se întîmplă doar în 
domeniul autorităţii, d reprezintă un fenomen frecvent, ba chiar 
cotidian. Mulţi oameni ştiu foarte bine că nu ar trebui să fumeze, 
şi cu toate acestea continuă să fumeze zdravăn. Cine dintre noi 
poate să afirme că a făcut întotdeauna ceea ce a recunoscut ca fiind 

de datoria sa? în orice caz, eu nu o pot pretinde (şi împotriva 
conştiinţei mele continui să fumez cu spor). 

Dacă aşa stau lucrurile, atunci reiese că executarea directive¬ 
lor date de purtătorul autorităţii nici nu ţine de esenţa acestei 
autorităţi. Poţi recunoaşte o autoritate deontică fără a asculta însă 
de ea. Aceasta este o problemă destul de importantă şi merită să 
fie formulată într-o propoziţie: 

Propoziţia 7.3: Executarea efectivă de către subiect a tuturor 
directivelor care fac parte din domeniu ţi sînt date de purtătorul 
autorităţii nu reprezintă o condiţie necesari a existenţei autorităţii 
deontice. 

Trecem acum la cazul mai complex al autorităţii de grup, unde 
avem în vedere un grup de subiecţi (nu de purtători). Mai întîi 
trebuie lăcută aici următoarea precizare: Se vorbeşte pe bună 
dreptate de o autoritate în raport cu un grup de oameni şi atunci 
cînd aceasta nu constă decît în aceea că fiecare membru al grupului 
respectiv recunoaşte acea autoritate. Sau, altfel spus: acest tip de 
autoritate de grup poate fi analizat ca autoritate individuală. 

Dar lucrurile nu stau întotdeauna aşa. Iată un exemplu: să ne 
imaginăm un vapor aflat în pericol de scufundare: într-o asemenea 
situaţie, echipajul recunoaşte autoritatea deontică a căpitanului cu 
şi mai multă stricteţe decît de obicei. Ce înseamnă aceasta? Pur şi 
simplu că toţi sau cel puţin majoritatea marinarilor şi a ofiţerilor 
o fac. Putem formula aceasta în următoarea propoziţie: 

Propoziţia 7.4: P este o autoritate deontică pentru un grup de 
oameni K in domeniul D atunci ţi numai atunci cînd top sau cel 
puţin majoritatea membrilor acestui grup recunosc acea autorita¬ 
te. 

Ciudat °ste însă că, în pofida faptului că în felul acesta auto¬ 
ritatea de grup este reductibilă la una individuală, definiţia acestei 
autorităţi sună totuşi altfel decît cea a autorităţii individuale. 
Aceasta decurge din faptul că în cazul autorităţii de grup nu este 
necesar ca un membru al grupului să creadă că executarea de către 
el a directivelor ar fi o condiţie necesară a realizării obiectivului. 

Este absolut suficient dacă el crede că acea condiţie este reprezen¬ 
tată de executarea de către majoritatea membrilor. 

în exemplul nostru: pentru ca acel căpitan să fie o autoritate 
deontică pentru un anume marinar, să spunem pentru Fritz, acesta 
nici nu trebuie să creadă că propria sa supunere la ordinele 
căpitanului este necesară pentru salvarea vasului. Este absolut 
suficient dacă Fritz acceptă ideea că supunerea aceasta din partea 
majorităţii marinarilor este esenţială. 

Poate că acest lucru devine încă mai limpede dacă ne glndim 
la impozite şi anume puţin altfel decît am făcut-o mai sus. Am 
pornit acolo de la premisa că cetăţenii îşi plătesc impozitele de 
teama amenzilor. Acest lucru nu este însă - cel puţin în multe 
cazuri - întru totul adevărat. Cu toate că, aşa cum cred eu, teama 
menţionată joacă un rol foarte important în achitarea impozitelor, 
nu se poate nega, după cîte se pare, că cetăţenii care plătesc mai 
au şi alte motive s-o facă. Ei îşi doresc un stat care să funcţioneze 
cum trebuie şrsînt convinşi că, fără impozite, nici un stat nu poate 
funcţiona cum trebuie. 

Să luăm acum un evazionist. Nu există nici o cei tr^iae cum 
că el ar nega necesitatea impozitelor. Nu, mulţi dintre aceşti 
escroci sînt profund convinşi că statul nu poate funcţiona fără 
impozite; totodată, ei doresc ca statul să funcţioneze cum trebuie. 
Şi cu toate acestea ei escrochează, adică nu-şi plătesc impozitele 
aşa cum ar trebui. Cum e posibil acest lucru? Iată răspunsul: este 
posibil, deoarece ei cred că este necesară plătirea impozitelor de 
către cei mai mulţi cetăţeni, dar că nu trebuie să plătească top-de 
unde deduc că ei nu trebuie s-o facă. 

Şiîncazulunui război se întîmplă ceva asemănător. E posibil 
ca un om să dorească victoria din tot sufletul şi să fie convins că 
ea nu poate fi obţinută decît prin efectuarea serviciului militar 
într-o unitate combatantă. Dar el spune: „ fără mine“. Aceasta 
înseamnă că el nu crede că propria sa participare este o condiţie 
necesară a victoriei mult dorite: în consecinţă, că nu este valabilă 
pentru toată lumea. Şi el are într-adevăr dreptate: au fos t cîştigate 

multe războaie, cu. toate că de partea învingătorului au existat 
dezertori şi chiulangii. Acelaşi lucru este de altfel valabil şi în 
cazul impozitelor: multe state funcţionează foarte bine cu toate că 
în ele există numeroşi evazionişti. 

De aici decurge că trebuie să definim autoritatea deontică 
pentru un grup de oameni în alt fel decît am făcut-o în propoziţia 
7.1. Nu mai avem aici de-a face cu o relaţie cu trei termeni, ci cu 
una care are patru termeni: în afară de purtător, de subiect şi de 
domeniu, mai este vorba aici şi de un grup de subiecţi. Definiţia 
unei asemenea autorităţi ar suna astfel: 

Propoziţia 7.5: P este o autoritate deontică pentru S care 
aparţine grupului K în domeniul D atunci şi numai atunci cînd 
există un scop O de un asemenea tip fncftS să creadă ci executarea 
tuturor directivelor date de P şi care fac parte din D de către 
majoritatea membrilor lui K este o condifienecesarâ a realizării lui 
O - iar S doreşte în acelaşi timp această realizare. 

De acest concept al autorităţii de grup este strîns legată o 
importantă problemă morală. Iat-o: în ipoteza în care eu cred că 
executarea respectivelor directive de către majoritatea unui grup 
este necesară pentru atingerea scopului şi în ipoteza că eu doresc 
realizarea acestui scop, am eu dreptul să nu mă supun, să „chiu¬ 


lesc"? Kant a dat un răspuns negativ la această întrebare, şi anume 
pe baza următoarelor reflecţii. Dacă top ar proceda aşa, atunci 
obiectivul nu ar mai putea să fie atins. Dar în însăşi definiţia 
noastră se găseşte deja premisa că nu trebuie ca top să se supună. 
Dacă aşa stau lucrurile, atunci Secare se poate gîndi că aparţine 
acelei minorităţi a cărei participare este neesenţială. Kant este de 
părere că, dacă includ în decizia mea regula „Oricine se poate 


sustrage", procedez absurd, contradictoriu: doresc realizarea 
unui scop şi în acelaşi timp admit o premisă care îmi face 
imposibilă realizarea acestui scop. Am făcut această observaţie 
doar în treacăt, fără a ne angaja într-o dezbatere asupra tezelor 
kantiene. Nu vrem decît să precizăm că deducţia nu ni se pare 
valabilă. 

După ce am stabilit o definiţie a autorităţii deontice - mai 
exact, două definiţii - să ne punem întrebarea: ce anume implică 
respingerea unei asemenea autorităţi! Sau, altfel spus, de la ce 
presupoziţie pleacă cel care respinge o asemenea autoritate? 

Cele două definiţii conţin doi factori: pentru ca autoritatea să 
existe, trebuie în primul rînd să existe un obiectiv dorit, iar în al 
doilea rind trebuie ca un subiect să creadă că executarea directi¬ 
velor respective constituie o condiţie necesară a realizării acestui 
obiectiv. Cei doi factori trebuie să existe concomitent Exprimat 
în limbajul de specialitate al logicii, avem aici de-a face cu o 
conjuncţie sau cu produsul logic a două propoziţii. Logica formală 
conţine insă o aşa-numită lege a lui De Morgan, după care negarea 
unui asemenea produs este echivalentă cu alternativa logică a 
negaţiei ambelor sale părţi componente. Dacă, de pildă, cineva 
neagă că plouă şi ninge în acelaşi timp, atunci el susţine, în mod 
echivalent, că nu plouă sau cel puţin nu ninge. 

Dacă aplicăm acum această lege cazului nostru, descoperim 
că cel care nu acceptă într-un anume caz autoritatea deontică, în 
mod echivalent (1) saurespinge obiectivul -adică nu doreşte acest 
obiectiv - (2) sau respinge convingerea că supunerea faţă de acea 
autoritate este o condiţie necesară a lui - sau (3) şi una şi alta. 

Să ilustrăm aceasta pe baza cazului cunoscut al celor care 
refuzâsă satisfacă serviciul militar. Unasemenea om nu recunoaşte 
autoritatea legiuitorului care impune efectuarea serviciului mili¬ 
tar. El neagă, aşadar, existenţa acestei autorităţi. Nu o poate face 
decît din două motive. Fie este de părere că obiectivul, apărarea 
ţării etc., nu trebuie urmărit - fie crede că serviciul militar nu este 
un mijloc adecvat şi necesar pentru apărarea ţării, apărare pe care, 
totuşi, o doreşte. Se poate întîmpla de asemenea ca el să respingi 
în acelaşi timp ambele idei. 

Aceasta se poate formula în următoarea propoziţie: 

Propoziţia 7.6: Cel care respinge autoritatea deontică a unui 
purtător într-un domeniu neagă sau că există un obiectiv care nu 
poate 6 atins decît sub conducerea acestei autorităţi, sau că 

executarea directivelor purtătorului constituie o condiţie necesari 
a realizării acestui obiectiv, sau neagă fi una fi alta. 

Dispunem acum de premisele necesare pentru a cerceta pro¬ 
blema acceptării autorităţii deontice şi aceea a întemeierii ei. 

Să observăm mai întîi că pentru recunoaşterea autorităţii 
deontice este întotdeauna necesară acceptarea unei propoziţii 
evaluadve în genul: „Este bine, indicat etc. de a recunoaşte 
autoritatea purtătorului în acest domeniu 0 . Dar, după cum am 
văzut, acceptarea unei propoziţii trebuie să fie întemeiată. Putem 
aşadar să spunem aici exact acelaşi lucru pe care l-am susţinut în 
propoziţia 5.4 în legătură cu autoritatea epistemică: 

Propoziţia 7.7: Acceptarea unei autorităţi deontice firi nici un 
fel de întemeiere trebuie respinsă din motive morale. 

Faptul că această acceptare poate fi întemeiată ar trebui să fie 
un lucru evident şi nu vrem să mai discutăm despre aceasta. în 
schimb, considerăm importantă următoarea problemă: în ce constă 
de fapt întemeierea unei autorităţi deontice? Vom înţelege mai 
bine acest lucru abordînd mai întîi conceptul de autoritate 
neîntemeiată. Se constată atunci că aceasta poate fi acceptată în 
două feluri. în primul caz vom vorbi de o acceptare „oarbă", iar 
în cel de al doilea de una „iraţională". Desigur că o acceptare oarbă 
este şi ea iraţională, dar se va vedea că este practic să folosim 
ambele expresii. 

Avem de-a face cu o acceptare oarbă atunci tind cel care o 
efectuează nu o face urmărind un scop sau cînd nu crede că 
recunoaşterea autorităţii este o condiţie necesară pentru realizarea 
scopului. Aşa se întîmplă atunci cînd un om execută ordinele 
automat, ca o maşină. 

Acceptarea iraţională este aceea în care subiectul are un 
obiectiv şi crede de asemeni că trebuie să recunoască autoritatea 
pentru a atinge acest obiectiv, dar credinţa lui este neîntemeiată. 
Dintre cei doi factori ai autorităţii, fixarea scopului şi credinţa 

menţionată, primul nu poate fi de fapt întemeiat, deoarece un scop 
nu este o propoziţie, iar în sensul propriu-zis al cuvîntului nu pot 
& întemeiate decît propoziţii. în schimb, convingerea reprezintă 
întotdeauna acceptarea unei propoziţii. De ai ci decurge următoarea 
propoziţie importantă: 

Propoziţia 7.8: Acceptarea unei autorităţi este întemeiată 
atuncijţi numai atunci cînd este întemeiată convingerea în nece¬ 
sitateaacestei acceptări. 

Dar cum se înfăptuieşte o asemenea întemeiere? Răspunsul 
este că ne aflăm exact în aceeaşi situaţie ca în domeniul autorităţii 
epistemice. întemeierea poate să se înfăptuiască deci printr-o 
înţelegere nemijlocită sau prin raţionament. Acesta din urmă se 
poate baza pe experienţele proprii ale subiectului sau pe cele ale 
altora. în cele mai multe dintre cazuri o asemenea întemeiere va 
S inductivă, deci slabă - dar aceasta este o slăbiciune logică 
caracteristică oricărei acţiuni umane. 

Aici avem însă de-a face cu ceva deosebit Se întîmplă destul 
de des ca purtătorul autorităţii deontice să acţioneze totodată ca 
purtător al autorităţii epistemice în privinţa întemeierii celei dintîi. 
Subiectul acceptă ideea că supunerea sa este utilă, deoarece are 
încredere în purtător. Aşa se întîmplă cu un copil mic care 
recunoaşte autoritatea (deontică) a mamei sale, deoarece crede că 
aşa este bine pentru el; şi crede că 1 ucnirile stau astfel pentru că are 
o încredere (epistemică) în mama sa. 

în asemenea cazuri avem de-a face cu o adevărată acumulare 


de autorităţi. Purtătorul apare mai întîi ca o autoritate epistemică 
în privinţa întemeierii autorităţii sale deontice. 

Apoi el este şi autoritatea deontică. în al treilea rînd, cel puţin 
aşa se pare, el mai funcţionează şi ca o autoritate epistemică în 
domeniul propoziţiilor practice. în unele cazuri acest lucru poate 
să fie, fără îndoială, legitim, ba chiar necesar, ca în cazul 
copilului mic sau în general cînd este vorba de comunităţi mici. 

Dai transferarea unor asemenea corelaţii la societăţi mari, cum ar 
& cele politice, poate 6 privită ca periculoasă. Acolo pare să Ge 
raţional ca încrederea în necesitatea autorităţii deontice să Ge 
întemeiată prin raţionamente independente de autoritatea episte¬ 
mică a purtătorului. 



8 

Delegarea autorităţii 


în continuarea reflecţiilor noastre despre structura autorităţii 
deontice ne vom ocupa de conceptul delegării. Aceasta apare 
atunci cînd purtătorul autorităţii o cedează parţial altcuiva, cînd o 
transmite altcuiva. Aşa se întîmplă, de pildă, dnd mama care 
trebuie să meargă la cumpărături le spune copiilor mai mici: „Cit 
timp sînt plecată, ascultaţi-o pe Anneliese“. Aici autoritatea 
maternă este cedată fetei - care nu are -nai mult de 14 ani este 
delegată. 

Din acest exemplu reiese cu limpezii ie că nu poate fi delegată 
dedt autoritatea deontică. Autoritatea epistemică nu poate fi 
delegată. E drept că se întîmplă ca recunoaşterea autorităţii 
epistemice a cuiva să fie întemeiată prin autoritatea epistemică a 
altcuiva - dar în cazul acesta nu avem de-a face cu o delegare în 
sensul în care vorbim despre delegarea autorităţii deontice. Acest 
lucru se poate vedea din faptul că cel care deleagă autoritatea 
trebuie să o şi aibă, în timp ce, în cazul întemeierii menţionate, 
aceasta nu este necesar. Următorul exemplu este menit să ilustreze 
această situaţie. 

Doresc să obţin unele informaţii despre anumite insecte, şi ca 
atare pornesc în căutarea unui purtător al autorităţii epistemice în 
domeniul entomologiei - căci aşa se intitulează ştiinţa care se 
ocupă de aceste fiinţe mai mult sau mai puţin simpatice. Dar de- 

oarece nu cunosc pe nici imul, mă adresez domnului profesor dr. 
Meyer, ^re predă chimia la universitatea noastră. Procedez 
astfel, deoarece ştiu că-şi cunoaşte bine colegii şi este în situaţia 
de a-mi spune numele unui adevărat specialist. Profesorul Meyer 
îmi spune: „Adresaţi-vă profesorului Miiller. El este un entomo¬ 
log excelent." Aşadar autoritatea lui Miiller este întemeiată de cea 
a lui Meyer. De aici nu derivă nicidecum că Meyer i-ar fi delegat 
lui Miiller autoritatea sa în domeniul entomologiei, fiindcă el nici 
nu are o asemenea autoritate. El ştie tot atît de puţin despre insecte 
ca şi mine, sau poate chiar mai puţin. Aici nu poate fi vorba de o 
delegare - căci nimeni nu poate delega ceea ce nu posedă. Putem 
aşadar să enunţăm propoziţia: 

Propoziţia 8.1: Poate fi delegată autoritatea deontică, dar nu şi 
cea epistemică. 

Cum se prezintă însă structura delegării? în linii mari, ea poate 
fi descrisă după cum Urmează. Există mai întîi purtătorul autorităţii 
în raport cu un subiect şi un domeniu. Inginerul constructor este, 
de pildă, un asemenea purtător în raport cu toate lucrările de 
construcţie pe care le necesită un edificiu pentru toţi cei care 
lucrează la ridicarea lui. Acesta este primul factor. Mai există însă 
şi un alt purtător, căruia cel dintîi îi cedează, îi deleagă o parte din 
autoritatea sa. în cazul nostru el poate să spună cîtorva muncitori: 
„în ceea ce priveşte construirea acelei schele, vă rog să urmaţi 
directivele domnului Isidor". Prin intermediul acestui enunţ al 
purtătorului, Isidor, delegatul, obţine o autoritate în raport cu 
subiectul sau subiecţii într-un domeni u parţial al autorităţii primu¬ 
lui. 

După cum se vede, delegarea are o structură mult mai com¬ 
plexă decît autoritatea. Delegarea nu are mai puţin de cinci 
termeni, pe care îi vom enumera aici: 

1. Primul purtător (inginerul constructor) pe care-I vom denumi 

şi „purtător principal“ sau „cel care deleagă" desemnîndu-I 

prin „P“. 

2. Al doilea purtător delegatul (domnul Isidor) (,,E“). 

3. Un subiect al autorităţii primului care devine acum şi subiectul 
autorităţii celui de al doilea (muncitorii din grup) („S“). 

4. Un domeniu principal, şi anume acela al purtătorului principal 
(toate directivele în legătură cu construirea edificiului) („D"). 

5. Domeniul delegat, acela al delegatului (directive care se referă 
la construirea schelei) (JF“). 

ti 

Dacă este vorba de un grup - ca în exemplul nostru - atunci 
s-ar mai putea adăuga un al şaselea termen, adică s-ar putea face 
o deosebire între toţi muncitorii care participă la construcţie şi cei 
asupra cărora se extinde autoritatea obţinută de Isidor. Nu vom 
proceda însă aşa, pentru că în cele mai multe cazuri sînt suficienţi 
cinci termeni. Putem aşadar să enunţăm propoziţia: 

Propoziţia 8.2: Delegarea este o relaţie cu cinci termeni care se 
instaurează între cel care deleagă, cel care este delegat, subiect, 
domeniul principal ţi domeniul delegat 

Faptul că aşa stau lucrurile este desigur cunoscut de toată 
lumea. Probabil însă că nu mulţi ştiu că avem aici de-a face cu o 
structură logică extrem de complicată. O relaţie cu cinci termeni 
este atît de complexă, încît pînă în prezent nu avem o teorie 
satisfăcătoare a acestor relaţii. Nu ne propunem să dezvoltăm aici 
o asemenea teorie, ci vrem doar să atragem atenţia asupra cîtorva 
aspecte ale ei. 

Există o propoziţie logică generală care spune că o relaţie cu 
m termeni conţine exact (m/n) relaţii cu n termeni.* De aici 
decurge că o relaţie cu cinci termeni, cum este cea a delegării, 
conţine cinci relaţii cu patru termeni, 10 relaţii cu trei termeni şi 
tot atîtea relaţii cu doi termeni. 


* Pentru cei care din în timpi are au uitat poate propoziţia newtoniană: 

m(m - l)(in - 2 )... (m - (n -1)) 

1- 2- 3... n 

Aceasta se poate vedea din schema dcxnai jos. 

Dintre cele 10 relaţii parţiale cu trei termeni am scos :n evi¬ 
denţă cu ajutorul unor linii mai groase două, şi anume acelea care 
constituie triunghiurile PSD şi ESF. Prima formează binecunos¬ 
cuta structură fundamentală a autorităţii. Cea de a doua este de 
asemenea o relaţie de autoritate şi prin urmare are exact aceleaşi 
proprietăţi ca cea dintîi. De aici derivă că noi cunoaştem deja 6 din 
cele 10 relaţii cu cîte doi termeni conţinuţi în delegare şi anume 
acelea pe care le-am notat aici prin „PS“, „PD“, „SD“, „ES“, 
„EF 4 Şi „SD“. Explicata este că ES=PS, EF=PD şi SF=SD. 
Aşadar nu mai rămîn de cercetat decît 4 relaţii cu cîte doi termeni: 
PE, PF, ED şi FD. 

Schema 8.21 


P PE E 



Dintre aceste patru relaţii, cea dintîi, relaţia PE, cea care se 
instaurează între purtătorul principal şi delegat, este cea funda¬ 
mentală. Atunci cînd ea este dată, ia naştere întreaga structură 
complexă a delegării. Ea este cea mai interesantă, atît di n p unct de 
vedere logic, cît şi din punctul de vedere al teoriei organizării. 

Pentru ca ea să ia naştere, trebuie să aibă loc o serie de acţiuni. 

1. Purtătorul principal (cel care deleagă) deci deşi învestească pe 
cineva cu funcţia de delegat. Este vorba aici de un act interior 
de voinţă care constituie o premisă a delegării, dar care nu este 
în sine suficient pentru a o realiza. 

2. Pentru aceasta mai este necesară şi comunicarea deciziei către 
cel care este delegat. O asemenea comunicare se cheamă 
Jnvbstire ", pentru că prin intermediul ei delegatul este numit 
delegat. 

Se ridică aici diferite probleme. Prima este de natură teoretică; 
Ce este de fapt o învestire? Este vorba de comunicarea unei 
propoziţii sau a unei directive? E limpede că se comunică şi o 
propoziţie. Cel care deleagă comunică faptul că doreşte ca dele¬ 
gatul să accepte delegarea. Este evident că aceasta nu acoperă 
întregul concept de învestire. în treacăt fie spus, o asemenea 
propoziţie este comunicată şi în cazul directivei. Dacă spun de 
pildă cuiva; „Nu fuma.'“, atunci îi comunic îndeobşte şi faptul că 
nu doresc ca el să fumeze -, dar directiva nu constă în această 
comunicare, ci în altceva. Întîlnim şi în cazul nostru o situaţie 
asemănătoare: esenţa învestirii nu rezidă în comunicarea ur»-- 
propoziţii. Ea rezidă mai degrabă în aceea că cineva anume este 
chemat să fie delegatul. Numirea are ca efect ceea ce s-a inten¬ 
ţionat prin ea. 

Gînditorul britanic J-Austin a numit „performative“ acele 
enunţuri care au ca efect ceea ce intenţionează să spună. Ele ar fi 
un al treilea tip de configuraţii ideale autonome, alături de 
propoziţii şi directive. învestirea nu pare însă a fi un performativ, 
întrucît existenţa ei mai presupune o a treia acţiune în speţă: 

3. comunicare a adresată subiectului sau subiecţilor pentru care 
delegatul urmează să fie purtătorul autorităţii. 

Dacă ne întrebăm acum ce anume i se comunică de fapt, 
atunci vedem că este vorba de o directivă. Cel care deleagă se 
adresează subiectului, spunîndu-i că trebuie să execute directive- 

le delegatului într-un anumit domeniu. E drept că aceasta este un 
tip special de directivă,- şi anume o directivă despre o directivă 
sau, în limbajul de specialitate, o meta-directivă - dar este totuşi 
o directivă. Aşadar, pe lîngă hotărîrea pe care o ia purtătorul, 
învestirea mai conţine încă două elemente: în primul rînd comu¬ 
nicarea unei directive către subiect şi în al doilea rînd comunicarea 
unei propoziţii către delegat - în speţă informaţia. în legătură cu 
faptul că directiva menţionată este comunicată. 

Propoziţia 8.3: învestirea este comunicarea către subiect a di¬ 
rectivei că trebuie să execute directivele delegatului şi comunica¬ 
rea către delegat a faptului că acest lucru s-a făcut. 

Aşadar, în cazul nostru nu trebuie să vorbim de perfoimative 
-sau, oricum, învestirea poate fi analizată ca fiind comunicarea 
unei directive şi a unei propoziţii. 

A doua problemă se referă la delegat. Trebuie el oare să fie 
conştient de faptul că a fost numit, sau este necesar ca el să accepte 
învestirea? Există bineînţeles cazuri în care valabili tatea învestirii 
depinde de acceptarea de către cel învestit; în asemenea cazuri, el 
trebuie să ştie că a fost învestit şi trebuie să accepte delegarea 
autorităţii. Dar este oare necesar ca o asemenea clauză să fie 
gîndită totdeauna laolaltă cu celelalte condiţii? Oare face ea parte 
din structura învestirii? 

Se pare că nu este cazul. E drept că delegatul nu-şi poate 
exercita autoritatea fără să o cunoască - în sensul acesta accepta¬ 
rea delegării este şi ea necesară. Dar exercitarea unei autorităţi nu 
este acelaşi lucru cu autoritatea însăşi. Cineva poate fi o autoritate 
pentru mine, cu toate că în raport cu mine nu şi-a exercitat-o 
niciodată. Putem să ne imaginăm deci un caz în care delegatul nu 
ştie nimic de învestire sau nu vrea să o exercite, cu toate că ştie de 
ea - şi în care este totuşi o autoritate pentru subiecţii respectivi, 
într-adevăr, d!acăl.e-arda o directivă care face parte din domeniul 
în cauză, ei ar accepta directiva. 

O altă problemă în legătură cu relaţia PE este următoarea: 
trebuie oare delegatul să fie un subiect al autorităţii celui care 

deleagă? Exprimat în termeni de specialitate ai logicii: Este oare 
relaţia PE conţinută în relaţia PS? La această întrebare răspunsul 
este negativ. Se poate imagina foarte uşor un caz în care purtătorul 
principal numeşte în funcţia de delegat un om care nu este un 
subiect al autori tăţii sale. Astfel, un şef de secţie din tr-un birou sau 
fabrică poate să r J roage pe colegul său care conduce un alt sector 
să-i ţină locul în timpul absenţei sale, poate să-i delege deci 
autoritatea sa în raport cu angajaţii din acea secţie. Acel coleg nu 
trebuie însă să fie un subiect al autorităţii celui care deleagă şi, 
efectiv, în majoritatea cazurilor nu este un asemenea subiect în 
raport cu colegii nu există (din păcate) de fapt nici o autoritate 
deontică! De aici derivă propoziţia: 

Propoziţia 8A:Delegatulnu trebuie să Se ud subiect al autorităţii 
purtătorului principal în domeniul în cauză. 

în sfîrşi t, să facem cîteva observaţii în legătură cu proprietăţile 
logice ale relaţiei PE. Fără îndoială, ea este ireflexivă şi asime¬ 
trică. Nimeni nu se poate delega pe sine însuşi, iar atunci cînd E 
este un delegat al lui P, P însuşi nu poate 6 un delegat al lui E în 
acelaşi domeniu. Problema tranzitivităţii relaţiei PE este în schimb 
mai dificilă. Ea ar putea fi formulată în felul următor: autoritatea 
delegată poate fi oare delegată altcuiva? Dacă P i-a delegat de 
pildă lui E autoritatea într-un domeniu în raport cu cîţiva subiecţi, 
atunci poate oare E să cedeze această autoritate altcuiva, să 
spunem lui G, adică poate să o subdelege? 

Din punct de vedere logic este posibil ca acest lucru să nu se 
petreacă. Se poate imagina o situaţie în care P îi spune lui E că nu 
are voie să-şi subdelege autoritatea. Există această posibilitate, 
mai ales pentru că delegarea ia naştere prin intermediul unei 
directive de un tip special, şi anume prin meta-directiva despre 
care am mai vorbit. Tot din punct de vedere logic este posibil însă 
ca autoritatea să fie cedată numai în privinţa directivelor, dar nu 
în privinţa meta-directivelor. 

Conceptul delegării însuşi nu conţine o asemenea restricţie. 
Trebuie aşadar să spunem că relaţia PE este ca atare tranzitivă - 

delegatul putînd să delege autoritatea sa altcuiva (să o subdelege). 

Propoziţia 85: Relaţia purtător-delegat (PE) este ireflexivă, 
asimetrici fi tranzitivi. 

Tranzitivitatea constituie o proprietate importantă a relaţiei 
noastre: ea permite construirea unei ierarhiile autorităţi deontice, 
care au o importanţă decisivă pentru organizarea unor corporaţii 
sociale mai mari. Merită atenţie faptul că există două tipuri de ase¬ 
menea ierarhii. Primul - cel care este folosit cel mai frecvent - se 
stabileşte prin directivele purtătorului principal: el este cel care 
stabileşte cîtă autoritate revine fiecărei trepte. Cel-de al doilea tip 
ia naştere prin delegarea de către purtătorii subordonaţi. Tranziti¬ 
vitatea relaţiei PE este fundamentală mai ales pentru acest al 
doilea tip de ierarhie. 

Teoria organizării este o disciplină care a cunoscut mai ales în 
zilele noastre o dezvoltare deosebită şi de aceea nu ne vom mai 
ocupa aici de ea. Ne limităm la a observa complexitatea structurii 
logice a oricărei ierarhii, chiar şi a celei mai simple. Astfel, dele¬ 
garea cu o singură sub-delegare posedă o structură cu şapte 
termeni, care este reprezentată în următoarea schemă: 



\ 


L Domeniu 

Ne-am ocupat atît de mult de relaţia PE pentru că ea are o 
importanţă centrală pentru obiectul nostru. în ceea ce priveşte 
celelalte relaţii care nu au fost încă definite-şi anume PF, ED şi 
FD (vezi schema 8.21) - nu ne propunem decît să spunem cîteva 
cuvinte despre cea din urmă, adică despre acea relaţie care există 
între domeniul delegatului (F) şi cel al purtătorului principal (D). 
Celelalte două pot fi uşor definite cu ajutorul lui PE şi FD. 

în legătură cu relaţia noastră FD, trebuie observat mai întîi că 
cele două domenii pe care ea le leagă consti tuie în conformitate cu 
propoziţia 2.2 clase. Aşadar relaţia care se stabileşte între ele este 
relaţia logică între două clase. 

Logica ne învaţă însă că există cinci tipuri de asemenea reiaţii: 
două clase A şi B se pot (1) exclude total, se pot (2) intersecta 
parţial, sau (3) A poate să-l conţină pe B, sau (4) B poate să-l 
conţină pe A; şi, în sfîrşit (5) pot fi egale, adisă pot „coincide". 

Următoarele scheme ilustrează această situaţie. 


Schema 8.S2 

2 3 4 5 

A B A B AB 

GD (§) i) O 

Prima problemă pe care o ridicăm în legătură cu relaţia dintre 
domeniul principal şi domeniul delegatului sună după cum ur¬ 
mează: căruia din cele cinci tipuri îi corespunde ea? 

Un lucm este clar: domeniul principal, cel care aparţine celui 
care deleagă (d) trebuie în orice caz să conţină pe acela al 
delegatului -aşa cum clasa mamiferelor o conţine pe cea a vacilor: 
cel care deleagă autoritatea trebuie să o şi posede. 

Nu pot de pildă să numesc pe cineva ca locţiitor al meu în 
conducerea unei lucrări de construcţie, dacă nici nu fac parte din 


t 

A B 

oo 

întreprinderea de construcţii şi nici nu am un cuvînt de spus în 
problemele sale. 

Propoziţia 8.6: Domeniul delegatului este în întregime cuprins 
în domeniul purtătorului principal al autorităţii. 

Expresia „în întregime cuprins" este însă ambiguă:poate la fel 
de bine să însemne cazul 3 (vezi schema 832), precum poate să 
însemne şi cazul 5. într-adevăr, chiar şi atunci cînd două clase au 
exact acelaşi volum, aceeaşi întindere, se poate spune că una o 
conţine pe cealaltă (sau inveis). A doua problemă pa care ne-o 
punem deci aici este aceasta: în privinţa relaţiei noastre FD, este 
oare posibil acest lucru? Cu alte cuvinte; poate oare purtătorul 
principal să delege autoritatea sa pentru întregul său domeniu? 

Se pare că acest lucru nu este posibil. E drept că se poate 
imagina o situaţie în care purtătorul principal cedează întreaga sa 
autoritate altcuiva -cum se şi întîmplă efectiv în cazul abdicării. 
Domnitorul cedează atunci întreaga sa autoritate fiului său, să 
zicem, şi se retrage cu totul. într-o asemenea situaţie nu se mai 
poate voibi de fapt de o delegare a autorităţii. Cel care abdică nu 
mai este purtător principal, el nu mai are autoritate. E vorba de un 
proces cu totul diferit. 

Propoziţia 8.7: Autoritatea nu poate G delegată în raport cu 
întregul ei domeniu. 

De aici rezultă că nu putem întîlni cazul (5) din schema noastră 
8.52: domeniul delegatului este într-adevăr conţinut în cel al 
purtătorului principal, dar nu este identic cu acesta. 

Situaţia este alta atunci cînd este vorba de subiecţi. Este 
într-adevăr posibil şi se întîmplă efectiv ca purtătorul principal 
să-şi cedeze o parte din autoritatea sa dintr-un domeniu în raport 
cu toţi subiecţii. Aşa se întîmplă de pildă atunci cînd un funcţionar 
de rang superior este numit, să zicem, în postul de controlor de 
preţuri. într-o asemenea situaţie el nu primeşte decît o parte din 
domeniul purtătorului principal, dar îl primeşte în raport cu toţi 
cetăţenii, adică în raport cu toţi subiecţii. 

9 

Tipuri de autoritate deontică 


Spre deosebire de -autoritatea epistemică, cea deontică se 
împarte în două tipuri care sînt destul de diferite. Ne («opunem să 
n umim aceste tipuri pe de o parte „autoritate de sancţionare" şi pe 
de alta „autoritate de solidaritate". Analiza lor se va.dovedi utilă 
în mai multe privinţe mai ales pentru că ar putea să contribuie la 
evitarea a numeroase confuzii care domnesc în acest domeniu. 

Să reţinem mai întîi: 

Propoziţia 9.1: Orice autoritate deontică este o autoritate de 
sancţionare sau (şi) o autoritate de solidaritate. 

Această deosebire este în sine simplă şi foarte uzuală. Un 
exemplu de autoritate de sancţionare este cea a gangsterului care 
mă obligă să-i dau banii mei. Un exemplu de autoritate de 
solidaritate este cea a căpitanului de pe un vas aflat în pericol de 
scufundare. Trebuie reţinut faptul că ambele tipuri au aceeaşi 
structură fundamentală. Atît victima gangsterul ui, cît şi mari narul 
de pe vas se supun directivelor, pentru c* vor să realizeze un scop 
- şi anume acela de a-şi salva viaţa. Din acest punct de vedere nu 
există deci nici un fel de deosebire între cele două tipuri. 

Deosebirea se aflăînaltă parte, şi anume în atitudinea subiec¬ 
tului faţă de obiectiv. Pentru a înţelege acest lucru, trebuie să ne 
gîndim puţin la conceptul de obiectiv. S-o facem pe marginea 
următorului exemplu. Karl, "roprietarul de sclavi, îi spune lui 

Donald, sclavul său, să deretice în salon. Karl doreşte ca încăperea 
să Se curată, deoarece intenţionează să dea în aceeaşi seară o 
recepţie pentru cîţiva prieteni. El are deci două obiective. Primul 
obiectiv este dereticarea camerei, cel de al doilea este recepţia 
menţionată, respectiv crearea unei dispoziţii plăcute în rindul 
oaspeţilor. Este limpede că primul obiectiv este subordonat celui 
de al doilea, în raport cu acesta apare ca un simplu scop, Acest 
prim obiectiv îl vom numi cel „imanent* 4 , iar pe cei de al doilea, 
obiectivul „transcendent**. 

Donald, sclavul, are şi el undubluobiectiv.El vrea să deretice 
camera - acesta este obiectivul imanent al acţiunii sale. în afară de 
aceasta, vrea să evite a fi pedepsit. în cazul lui, de asemenea, 
dereticarea camerei apare ca un mijloc în vederea unui obiectiv 
transcendent care este evitarea pedepsirii. Donald nu i se supune 
lui Karl decît pentru că are ca scop realizarea acestui al doilea 
obiectiv, a obiectivului transcendent. 

Se observă deci că în timp ce purtătorul şi subiectul au acelaşi 
obiectiv imanenr-camera să fie curată -, obiectivele lor transcen¬ 
dente se deosebesc. în cazul lui Karl este vorba de recepţie, dar lui 
Donald nici nu-i pasă de aceasta, el nu se gîndeşte decît la pedeap¬ 
sa pe care vrea s-o evite. Situaţia ar putea fi reprezentată grafic 
după cum urmează: 

Schema 9.11 


Ac(iuiie 


obiectiv 

imanent 



obiectiv transcendent 
al purtătorului 


«.obiectiv transcendent 
al subiectului 


Aceasta este structura esenţială a autorităţii de sancţionare. O 
numim astfel pentru că obiectivul transcendent al subiectului este 
aici evitarea unei sancţiuni. în cazul nostru este poate vorba de o 
pedeapsă corporală; în cazul secţiei financiare este vorba de o 

amendă; în exemplul cu gangsterul terorist, sancţiunea este pur 
şi simplu moartea, in toate aceste cazuri, autoritatea purtătorului 
este recunoscută de subiect întrucît crede că numai în felul acesta 
poate evita o sancţiune. 

O altă proprietate a acestui tip de autoritate constă în faptul că 
voinţa purtătorului este cea care stabileşte corelaţia dintre obiec¬ 
tivul imanent şi cel transcendent al subiectului, intr-adevăr, 
sancţiunea este determinată de bunul plac al purtătorului. El o 
poate înfăptui sau nu, după cum vrea. De aceea, el poate şi să 
hotărască în ce condiţii o va înfăptui. El hotărăşte de pildă că 
sclavul va fi pedepsit în cazul în care nu a curăţat cum trebuie 
camera pînă la o anumită oră. Cu alte cuvinte, el îl ameninţă pe 
sclav cu o sancţiune. Ameninţarea ţine de esenţa autorităţii de 
sancţionare şi provine din liberul arbitru al purtătorului. 

Propoziţia 9.2: O autoritate deontică este o autoritate de 
sancţionare atunci ţi numai atunci cînd (1) obiectivele transcen¬ 
dente ale purtătorului ţi ale subiectului diferă ţi cînd (2) corelaţia 
dintre acţiunea ţi obiectivul transcendent al subiectului a fost 
creată de voinţa purtătorului. 

Lucrurile se prezintă cu totul altfel în cazul autorităţii de soli¬ 
daritate. Să ne întoarcem la exemplul nostru cu vasul aflat în 
pericol de scufundare. Căpitanul ordonă unui grup de marinari să 
acţioneze o pompă. Obiectivul imanent al acestui ordin şi al 
acţiunii ordonate este ca pompa să Ee pusă în funcţiune, respec¬ 
tiv ca apa să fie evacuată din vas. Acest obiectiv imanent este şi 
aici doar un mijloc pentru realizarea unui alt obiectiv, a unui 
obiectiv transcendent - şi anume pentru salvarea vasului şi astfel 
pentru salvarea vieţii celor de pe vas. Din acest punct de vedere, 
structura autorităţii de solidaritate corespunde cu cea a autorităţii 
de sancţionare. Există însă o deosebire esenţială: altfel decît în 
cazul autorităţii de sancţionare, obiectivul transcendent al 
purtătorului este acelaţi cu cel al subiectului. Ambii vor să salveze 
vasul. Această situaţie s-ar putea reprezenta prin următoarea 
schemă: 

Schema 9.21 


obiectiv oansoaxlait 

Acţiune ^ obiectiv r «1 purtitorului ţi 

imanent ii subiectului 

Din acest motiv am ales expresia „autoritate de solidaritate": 
aici subiectul este în acord cu purtătorul în privinţa obiectivului 
transcendent, deci ei sînt solidari. 

în exemplul nostr.. avem de a face tot cu o ameninţare. Dar 
acest lucra nu este esenţial pentru a itoritatea de solidaritate - ea 
p&ate să existe foarte bine fără ^ a si'Oiectul să fie ameninţat în 
vreun fel. Un exemple ar fi gătirt avunei mese de către o mamă şi 
două fiice. Fiicele aqionează sol idar sub conducerea mamei, 
deoarece le face plăcere să pregătească ceva delicios. De fapt ele 
nu sînt ameninţate de nimic altceva decît de pierderea plăcerii pe 
care ţi-o produce o masă foarte reuşită. Aşadar, ameninţarea nu 
este esenţială pentru acest tip de autoritate. 

Apoi - şi acest lucru este mai important - chiar şi atunci dnd 
avem de-a face cu o ameninţare - ca în cazul vasului - ea este 
dif erită de cea care apare în autoritatea de sancţionare. Deosebirea 
constă în faptul că aici corelaţia dintre obiectivul imanent şi cel 
transcendent nu a fost creată prin voinţa purtătorului, ci există 
independent de ea. De pildă, nu căpitanul este cel care a hotărit că 
dacă apa nu va fi pompată din vas, acesta se va scufunda -, ci 
legile fizicii care sînt complet independente de voinţa lui. 

O observaţie: e posibil ca această corelaţie să fi fost creată de 
voinţa altor oameni. Sănegîndimla următorul caz: unvasa intrat 
într-o zonăin terzisă. Aceasta înseamnă că, dacă vor fi descoperiţi, 
căpitanul şi poate că şi echipajul vor fi pedepsiţi sau cel puţin 
arestaţi. Echipajul doreşte să părăsească rapid zona respectivă 
pentru a evita aceasta; el se supune căpitanului, căci fără o 
asemenea supunere, fără recunoaşterea autorităţii sale, navigarea 
corectă şi precisă nu este posibilă. Aid, corelaţia dintre acţiunile 
echipajului şi obiectivul ei transcendent a fost creată de autorităţile 

locale, dar corelaţia însăşi este absolut independentă de voinţa 
purtătorului autorităţii, de voinţa căpitanului. De aceea avem şi 
aici de-a face cu o autoritate de solidaritate şi nu cu o autoritate de 
sancţionare. 

Propoziţia 93: O autoritate deontică este o autoritate de soli¬ 
daritate atunci şi numai atunci cînd (1) obiectivele transcendente 
ale purtătorului şi ale subiectului sînt identice şi cînd (2) corelaţia 
dintre acţiunea subiectului şi obiectivul său transcendent este in¬ 
dependentă de voinţa purtătorului 

Deosebirea dintre cele două tipuri de autoritate este îndeobşte 
resimţită cu acuitate. Un om care se supune unei autorităţi de 
solidaritate se simte liber: în schimb, autoritatea de sancţionare 
funcţionează întotdeauna prin constrîngere, cum se spune, ea îi 
răpeşte deci subiectului libertatea. 

Acest lucru nu este însă decît în parte adevărat. Orice autori¬ 
tate deontică răpeşte subiectului o libertate, şi anume în măsura în 
care recunoscînd autoritatea, el renunţă să mai hotărască singur, 
lăsînd luarea hotăririlor în domeniu pe seama purtătorului. Acest 
lucru este valabil şi în privinţa autorităţii de solidaritate. S-ar putea 
ca un anume subiect să considere ca adecvată scopului o cu totul 
altă acţiune, în cazul în care nu ar £ subiect al autorităţii - şi cu 
toate acestea trebuie să se supună directivelor purtătorului în 
pofida convingerilor sale că nu procedează cum trebuie. Se 
supune pentru că ştie că fără o asemenea supunere obiectivul său 
(liber ales) nu poate fi atins. 

Aceasta reprezintă o problemă destul de importantă şi merită 
să fiedezbătută pe marginea unui exemplu. Să ne imaginăm un lo¬ 
cotenent care este foarte inteligent şi posedă profvnde cunoştinţe 
militare. El se află sub ordinele unui maiorprost ca noaptea. Maio¬ 
rul îi dă un ordin. Locotenentul îşi dă seama că ordinul este greşit, 
că acţiunea pe care o impune nuserveşteobiectivul tactic general, 
că ar trebui să acţioneze cu totul altfel. Aşadar, maiorul nu este o 
autoritate epistemică pentru el. Locotenentul nu trebuie să recu¬ 
noască propoziţia practică „Acţiunea ordonată este corectă". Dar 

maiorul este totuşi o autoritate deonticS iar noi plecăm de la 
premisa că avem de-a face cu o autoritate de solidaritate: locote¬ 
nentul îşi îndeplineşte serviciul cu dăruire, deoarece vrea să-şi 
apere patria de duşman. 

De ce se supune acelui ordin? De ce recunoaşte autoritatea 
maiorului? Deoarece ştie că nici un război nu poate 6 cîştigat, 
dacă în armată nu domneşte o strictă disciplină. De aceea el va 
executa ordinul.- în această relaţie el nu este cu totul liber - şi 
anume nu numai pentru că refuzul ar atrage după sine sancţiuni 
(am presupus că locotenentul se află din patriotism în serviciul 
patriei). El trebuie să acţioneze aşa cum îi ordonă maiorul din 
Cauza obiectivului său. 

Aceasta este şi structura generală a oricărei autorităţi: ea 
constitocmai în aceea că subiectul renunţă la o parte din libertatea 
sa de dragul unui obiectiv dorit. 



10 

Libertate, toleranţă, anarhism 


Strîns legat de conceptul de autoritate deontică este cel de 
libertate politică - şi prin acesta şi alte concepte asemănătoare, 
cum ar fi cei de toleranţă, de anarhism etc. După cum vom vedea, 
libertatea poate fi definită tocmai prin intermediul autorităţii. De 
aceea, în cele ce urmează, ne vom ocupa de această problematică. 

Ne punem mai întîi întrebarea: ce este libertatea? Adică: în ce 
condiţii cineva este calificat drept „liber"? înainte de a răspunde 
la această întrebare, merită să reţinem că libertatea se referă 
întotdeauna la un domeniu. Azi, de pildă, sînt liber să merg cu 
maşina, dar nu sînt liber, să -zicem, să vînd haşiş. S-ar putea 
imagina desigur o libertate, ca să spunem aşa, „absolută", deci o 
libertate în toate domeniile - acesta este însă un concept-limită 
care pare potrivit numai pentru divinitate, nu şi pentru oameni. De 
aici decurge 

Propoziţia 10.1: Liberia tea este o relaţie cu doi termeni între un 
subiect şi un domeniu , 

în ce constă însă această libertate? Purşi simplu în faptul că un 
om pe care-1 numim „liber" poate să facă ceva în domeniul 
libertăţii sale - că are posibilitatea de a efectua această acţiune. 
Cuvîntul „posibilitate" (şi ca atare şi cuvîntul „poate") este însă 
ambiguu.Pentruoacţiuneexistăof''sibilitateinternă, psihică, şi 
una externă, fizică. Aceasta pentru c fapta umană este întotdeau- 

na legată de două lucruri: mai întîi de o decizie, de o opţiune, şi 
apoi de o execape a acestei decizii printr-o faptă fizică. Să luăm 
mersul la gară. Acum sînt absolut liber să mă duc acolo pentru că 
pot, în primul rind, să mă decid liber în acest sens şi în al doilea 
rînd pentru că am picioare care, Domnul fie lăudat, mai 
funcţionează destul de bine. în privinţa acelei plimbări mă bucur 
aşadar atît de libertatea internă (psihică), cît şi de cea externă 
(fizică). Dacă sînt însă hipnotizat, iar cel care m-a hipnotizat 
mi-a interzis să mă duc la gară, atunci nu pot lua decizia respec¬ 
tivă. în schimb sînt liber din punct de vedere fizic s-o fac. 

Puter i, aşadar, formula propoziţia: 

Propoziţia 10.2: Libertatea este libertate psihică sau (şi) liber¬ 
tate fizică. 

Cum stau însă lucrurile cu aşa-numita libertate şi lipsă de 
libertate politică? $ă privim situaţia unui sclav - în mori normal, el 
este liber aht din punct de vedere psihic cît şi din punct de vedere 
fizic. El se poate decide liber, de pildă, să se ducă la plimbare, şi 
în cele mai multe cazuri o şi poate face. Şi cu toate acestea nu îl 
calificăm drept liber, ci spunem că nu este liber din punct de 
vedere pol itic. Sau să luăm cazul menţionat mai sus, al cetăţeanului 
pe care un adept al terorismului îl ameninţă cu pistolul, cerîn- 
du-i banii. Acest cetăţean este şi el liber, atît psihic cît şi fizic. El 
ar putea refuza predarea banilor. De fapt, gangsterul nu l-a 
constrins fizic să-i dea banii: nu i-a smuls banii, ci i-a comunicat 
doaro directivă. Dar şi în acest caz obişnuim să spunem că victima 
acelui bărbos simpatic şi a ideologiei sale măreţe este lipsită de 
libertate. 

Se pare că pe lîngă cele două tipuri de libertate despre care'am 
vorbit - cea psihică şi cea fizică - mai avem o a treia libertate pe 
care am numit-o „libertate politică". Nu este uşor de spus dacă 
aceasta este într-adevăr un al treilea tip, independent sau dacă nu 
cumva este o subspecie a celei psihice. Nu vom intra însă în 
amănunte în legătură cu această problemă speculativă şi vom 

considera dinmotive practice libertatea noastră politică drept un 
al treilea tip de libertate. 

Pe noi ne interesează aici mai ales această libertate politică. 
Vom întreba deci mai întîi: Cînd este un om liber din punct de 
vedere politic? Obţinem la această întrebare un răspuns pe cît de 
simplu, pe atît de surprinzător: 

Propoziţia 10.3: Un subiect este liber din punct de vedere 
politic într-un anumedomeniu atunci ţi numai atunci cînd în acel 
domeniu nu există pentru el o autoritate deontică. 

Cu alte cuvinte: libertatea (politică) este pur şi simplu absenţa 
autorităţii deontice. 

Am spus că acest lucru poate să surprindă, căci se susţine 
adesea că autoritatea este tocmai condiţia libertăţii. Această 
propoziţie care este în sine adevărată trebuie însă corect interpre¬ 
tată. Ea nu vrea să spună că libertatea este condiţionată de 
autoritate în acelaşi domeniu, ci că existenţa autorităţii deontice 
într-un domeniu reprezintă adesea condiţia libertăţii într-un alt 
domeniu. 

Un exemplu: existenţa autorităţii poliţieneşti care ne obligă pe 
toţi să circulăm cu maşina pe partea dreaptă a străzii anulează 
tocmai libertatea mea de a mă deplasa cu maşina pe partea stîngă. 
Dar ea asigură libertatea de a merge, să zicem, la Berna sau la 
Geneva. Dacă nu ar exista o asemenea autoritate atunci am avea 
pe străzi un asemenea haos şi o nesiguranţă atît de mare (cu toată 
autoritatea este, din păcate, şi aşa des tul de mare), încîtnuammai 
putea să circulăm deloc în siguranţă. Aşadar, autoritatea în 
domeniul sensului de circulaţie reprezintă o condiţie a libertăţii 
mele în privinţa obiectivului călătoriei mele. Re-ese de aici că 
afirmaţia citată nu contrazice propoziţia 10.3. 

Neconcentrăm acum asupra relaţiilor dintre libertatea politică 
definită astfel şi celelalte libertăţi, adică cea Fizică şi cca psihică. 
E limpede că libertatea fizică şi cea politică sînt independente una 
de cealaltă. Sclavul despre care am vorbit poa’.e să fie liber din 


111 



punct de vedere fizic, cu toate c£ nu este liber din punct de vedere 
politic. Eu însumi, fiind liber din punct de vedere politic să mă duc 
la gară, aş putea în acelaşi timp să fiu incapabil să mă duc acolo, 
de pildă dacă aş £ paralizat. 

Propoziţia 10.4: Libertatea politică şi cea fizici sînt indepen¬ 
dente una de cealaltă 

în cazul libertăţii psihice, situaţia este însă alta. în conformi¬ 
tate cu analiza noastră prezentată în capitolul 7, un om se află 
supus autorităţii deontice atunci cînd îşi alege un obiectiv despre 
care în acelaşi timp crede că nu-1 poate atinge decît dacă acceptă 
directivele purtătorului autorităţii. Mă supun astfel autorităţii 
agentului de circulaţie atunci cînd tind spre obiectivul de a nu fi 
pedepsit şi în acelaşi timp cred că nu pot să scap de amendă decît 
dacă dau ascultare domnului din intersecţie. Vreau să merg rapid 
mai departe -, dar consider faptul de a nu fi pedepsit mai important 
şi de aceea optez pentru supunere. De aici decurge că, pentru a mă 
supune unei autorităţi deontice, trebuie să fiu în situaţia de a putea 
alege între cele două. Aceasta este însă libertatea psihică. 

Propoziţia 10.5: Libertatea psihică este o condiţie necesară a 
autorităţii deontice. 

în conformitate cu propoziţia noastră 10.3, reiese nemijlocit 
din aceasta: 

Propoziţia 10.6: Lipsa de libertate politică presupune liberta¬ 
tea psihică. 

Aceste două propoziţii sînt de mare importanţă pentru proble¬ 
matica relaţiilor dintre credinţă şi autoritate şi ne vom mai folosi 
de ele. 

S-ar putea crede că dacă este valabilă propoziţia 10.6, atunci 
ar trebui să fie valabilă şi propoziţia inversă: „Nu poţi fi liber din 
punct de vedere politic fără a fi liber din punct de vedere psihic". 
Dar nu este adevărat. Logica ne învaţă că din „dacă nu p atunci (f‘ 
nu decurgp: „dacă p atunci De pildă, din „dacă nu beau mult, 
atunci sînt treaz" nu decurge, din păcate, „dacă beau mult, atunci 
sînt treaz". Lucrurile stau mai degrabă invers, cel puţin după cum 

arată experienţa personală a autorului. Astfel, din propoziţia 
noastră nu decurge nici că, atunci cînd cineva este liber din punct 
de vedere politic, el este în mod necesar liber şi din punct de 
vedere psihic. Un bolnav psihic poate să fie absolut liber din punct 
de vedere politic. După cum se ştie, destul de mulţi sînt cei care 
umblă slobozi pînă se observă că sînt nebuni. 

Am definit libertatea politică prin intermediul autorităţii 
deontice. Deoarece există însă două tipuri de autoritate deontici 
(propoziţia 9.1), reiese că avem şi două tipuri de libertate politică: 
libertatea faţă de autoritatea de sancţionare şi libertatea faţă de 
autoritatea de solidaritate. Le vom numi „libertatea de sancţionare", 
respectiv „libertatea de solidaritate". Diferenţierea lor merită să 
fie formulată într-o propoziţie aparte: 

Propoziţia 10.7: Orice libertate politici este sau o libertate de 
sancţionare sau o libertate de solidaritate. 

Ne vom ocupa acum de conceptul de toleranţă. A tolera pe 
cineva sau ceva, a fi tolerant faţă de un ins înseamnă a-1 răbda, 
a-1 suporta. Privită mai îndeaproape, toleranţa presupune că 
trebuie să existe un lucru ce trebuie resimţit ca neplăcut, ca rău, 
ca nepotrivit şi cu toate acestea se refuză interzicerea acelui lucru. 
De aici rezultă că ar putea fi interzis, aşadar că cel care ar putea 
să interzică are în acest caz o autoritate. 

Astfel este desemnat drept „tolerant" un tată care nu interzice 
fiului săude 11 ani să fumeze, cu toate că ar putea s-o facă, şi care 
consideră totodată că fumatul dăunează sănătăţii băiatului şi 
consideră deci directiva corespunzătoare „trebuie să te laşi de 
fumat" ca fiind justă. 

Putem aşadar să definim toleranţa după cum urmează: 

Propoziţia 10.8: P este tolerant în raport cu subiectul S şi cu 
directiva B atunci şi numai atunci cînd (1) B face parte din 
domeniul de autoritate al lui P în raport cu S, (2) P consideră ca 
justă executarea directivei B de către S şi (3) renunţă totuşi să-i 
impună B lui S. 

Avînd în vedere că deosebim o autoritate epistemică şi una 

deontică, s-ar părea că trebuie să existe şi două tipuri de toleranţă: 
unul s-ar referi la propoziţii şi celălalt la directive. Am avea deci 
de-a face cu o toleranţă epistemică şi cu una deontică. 

în realitate, se vorbeşte mai frecvent despre toleranţa faţă de 
opinii. Dar opiniile se referă întotdeauna.la propoziţii, drept care 
se naşte impresia că am avea de-a face cu o toleranţă epistemică. 
O analiză mai atentă arată însă că lucrurile nu stau aşa. 

Despre toleranţa faţă de opinii se vorbeşte în două feluri. O 
dată în sensul că este calificat drept „tolerant" cel care renunţă să 
interzică opinii. Apoi, în sensul că este „tolerant" acel om care 
nu-şi iese din fire, nu se supără atunci cînd este confruntat cu 
opinii pe care nu le împărtăşeşte şi le-consideră greşite. Dacă 
privim însă mai îndeaproape aceste două cazuri, observăm că de 
fiecare dată avem de-a_face cu directive şi nu cu propoziţii, deci 
avem de-a face cu o toleranţă deontică. 

în primul caz va fi calificat drept „tolerant", de pildă, guvernul 
britanic dacă nu interzice, să spunem, exprimarea şi propagarea 
unor opinii anarhiste. După cum se vede, nu este vorba aici de 
opinii, ci de exprimarea acestor opinii, deci de o faptă umană 
exterioară, care n-ar putea fi dominată decît cu ajutorul unei 
directive. Toleranţa aflată aici în discuţie este aşadar neîndoielnic 
deontică. 

% 

Situaţia este asemănătoare şi în cel de al doilea caz: omul care 
se supără atunci cînd i se povesteşte ceva ce el consideră a fi o 
aberaţie vrea să-l constringă pe celălalt - dacă ar putea s-o facă - 
să aibă o altă opinie. A avea opinii este însă o faptă şi ceea ce-1 
supără pe omul intolerant este faptul că nu dispune de puterea de 
a da victimei sale directiva corespunzătoare cu autoritatea nece¬ 
sară. Aşadar avem şi aici de-a face cu o toleranţă deontică. 
Toleranţa epistemică nici cu există. 

Propoziţia 10.9: Orice toleranţă se referă la un domeniu al 
autorităţii deontice ţi nu al celei epistemice. 

în aceeaşi ordine de idei, am vrea să comentăm succint 
expresia „toleranţă opresivă" pusă în circulaţie de H.Marcuse. 

Expresia rate foarte nereuşită, şi iată de ce: (1) „opresiune" şi 
„opresiv" au de obicei în vedere ceva politic. Opresiunea constă 
în privarea de libertate politică, se află deci în contradicţie cu 
toleranţa în acelaşi domeniu. Concluzia este că nu poate exista şi 
nici tiu există o toleranţă opresivă în sensul propriu al Cuvîntului. 

(2) Ceea ce vrea să spună însă expresia - în contradicţie cu uzul 
comun al limbii -este privarea de libertate psih’că prin aşa-numila 
manipulare. Acest lucru nu are însă nimic de-a face cu toleranţa. 

(3) Manipularea menţionată aici este de multe ori atît de extensiv 
concepută, încît cuprinde aproape orice fel de comunicare umană. 
Comerciantul îşi manipulează clientul, ziaristul îşi manipulează 
cititorul, soţia îşi manipulează soţul (şi încă cum!). Pentru a evita 
o asemenea manipulare, ar trebui să se interzică de fapt orice fel 
de comunicare umană. (4) Dar, lăsînd la o parte aceste inadvertenţe 
logice, s-a stabilit şi în mod empiric că omul sănătQs la minte se 
lasă într-adevăr influenţat de cuvinte şi altele asemănătoare, dar 
nu se lasă constrins, adică manipulat. Este de-a dreptul 
compromiţător să te foloseşti de asemenea expresii trădătoare. 

m sfîrşit, ne vom ocupa aici de importantul concept al anarhis¬ 
mului (şi de cel opus lui, de totalitarism). Se spune uneori că 
cineva este un anarhist, deoarece are tendinţa de a se opune 
autorităţii, de a nu asculta de ea. în realitate, un asemenea individ 
neascultător nu trebuie să fie în mod necesar un anarhist în sensul 
autentic al cuvîntului. Pentru a fi aceasta nu este suficient să fie 
neascultător într-unul sau mai multe cazuri, ci ar trebui să repu¬ 
dieze autoritatea (deontică) în genere. Putem aşadar spune: 

Propoziţia 10.10: Anarhismul este o doctrină după care n-ar 
trebui să existe nici o autoritate deontică. 

Anarhismul se raportează deci la autoritatea deontică aproxi¬ 
mativ la fel ca raţionalismul la cea epistemică rin timp ce acesta din 
urmă neagă autoritatea epistemică, anarhismul o repudiază pe cea 
deontică. Există însă aici o diferenţă importantă: raţionalistul 
spune că nu există autoritate, anarhistul în schimb preferă să 

creadă că (din păcate) există o asemenea autoritate, dar afirmă că 
ea nu ar trebui să existe. 

Ştim însă că există două tipuri de autoritate deontică: autori¬ 
tatea de sancţionare şi cea de solidaritate. La prima vedere pare 
deci că ar trebui să avem trei tipuri de anarhism. (1) Primul ar 
repudia ambele tipuri de autoritate, atît autoritatea de sancţionare 
cit şi pe cea de solidaritate. El ar considera deci în genere orice 
autoritate drept rea, nepotrivită, imorală. Vom numi acest tip 
^anarhism radical". (2) Am avea apoi anarhismul de sancţionare 
care nu repudiază decît autoritatea de sancţionare, dar recunoaşte 
în schimb autoritatea de solidaritate. Adeptul său va spune că este 
gata să asculte de un conducător liber ales, cu condiţia să nu Oe 
ameninţat cu nici o pedeapsă. (3) în sfîrşit, s-ar putea imagina şi 
un anarhism de solidaritate care, invers, nu ar repudia decît 
autoritatea de solidaritate, dar ar accepta-o pe cealaltă. 

în realitate acest al treilea tip nu pare să existe aproape deloc. 
Un om care repudiază chiar şi autoritatea de solidaritate nu va 
recunoaşte, după cît se pare, nici o autoritate de constrîngere. 
Putem aşadar să enunţăm următoarea propoziţie: 

Propoziţia 10.11: Anarhismul este practic întotdeauna fie un 
anarhism radical, fie un anarhism de sancţionare. 

Este oare posibil un anarhism radical? Bineînţeles că e posibil 
ca cineva să susţină o asemenea doctrină. Dar nu aceasta este 
problema noastră. Noi vrem să ştim dacă este posibilă o societate 
în care să nu existe nici un fel de autoritate deontică, deci nici 
autoritate de sancţionare şi nici autoritate de solidaritate. 

Răspunsul este: în principiu, da. Se pot imagina situaţii în care 
cîţiva oameni tind împreună spre realizarea unui obiectiv fără ca 
să se afle sub o conducere, adică sub o autoritate deontică. Să ne 
imaginăm, de pildă, doi băieţi care vor să treacă un cărucior 
printr-o uşă, unul aflîndu-se în faţa căruciorului, celălalt în 
spatele său. Ei nu au nevoie de o autoritate pentru a se apuca de 
treabă: primul va trage imediat de cărucior, al doilea va împinge 
şi totul va merge perfect. 

Din păcate avem aid de-a face cu un caz-limită, cu ceva foarte 
simplu. Situaţia este aceea că (1) mijloacele pentru realizarea 
obiectivului se văd dintr-o privire- ambii băieţi sesizează imediat 
ce este de făcut, (2) diviziunea muncii, adică ce are Secare 
membru al grupului de Scut pentru ca obiectivul să fie atins, este 
de asemenea clară, şi anume că unul trebuie să tragă, iar celălalt 
să împingă şi nu invers. Dacă însă unul din aceste două elemente 
nu sewoferă cu atîta evidenţă, şi anume tuturor membrilor grupu¬ 
lui, atunci nu se mai poate imagina cum s-ar putea rezolva 
problema fără existenţa unei autorităţi. 

Să considerăm următorul exemplu: căruciorul trebuie din nou 
trecut prin uşă, dar de data aceasta uşa trebuie ţinută deschisă de 
cineva (căci ea se închide de la sine şi este grea). Şi acum să numai 
lucreze doi băieţi, ci patru, toţi avînd aceeaşi forţă şi aflîndu-se 
împreună pe aceeaşi parte a căruciorului. Să mai presupunem în 
plus că acel cărucior nu poate fi urnit din loc decît de trei băieţi, 
deoarece este destul de greu. 

Să pornim de la ipoteza că nu există nici o autoritate. Atunci 
se poate întîmplaca toţi patru să fugă la uşă ca s-o ţină deschisă sau 
ca toţi patru să tragă de cărucior şi nici unul să nu ţină uşa. Se va 
obiecta poate că, atunci cînd se întîmplă aşa ceva, este probabil 
ca greşeala să fie rapid corectată. într-adevăr, aşa este. Este însă 
suficient să complicăm puţin cazul nostru pentru ca acest lucru să 
nu mai fie posibil. Să ne imaginăm că nu avem o singură uşă, ci 
două, aflate la distanţă egală faţă de cărucior. El poate fi tras fie 
prin una, fie prin cealaltă. Ce se va întîmplă atunci? Există diferite 
posibilităţi -printre altele aceea că doi băieţi vor trage spre stînga, 
iar ceilalţi doi spre dreapta. în această situaţie obiectivul nu va fi 
realizat. Exemplul nostru este foarte simplu. Să ne gîndim însă la 
o acţiune socială oarecare, de pildă la predarea şi învăţarea 
într-o şcoală unde se găsesc 20 de profesori, 400 de elevi şi 15 săli 
de clasă. în asemenea cazuri într-adevăr nu se poate face nimic 
dacă nu există cineva care să conceapă un plan şi să-l impună. 

De aici decurge că, dacă (1) ceea ce este de făcut în general şi 

(2) ceea ce trebuie să facă fiecare membru în parte pentru a realiza 
scopul nu este absolut şi nemijlocit limpede pentru fiecare din ei, 
atunci acest obiectiv nu poate fi realizat fără autoritate deontică. 
De aici decurge mai departe propoziţia: 

Propoziţia 10.12: Acceptarea anarhismului radical face impo¬ 
sibilă realizarea obiectivului de grup, daci situaţia nu este extrem 
de simplă 

Din această cauză anarhismul radical este potrivnic oricărei 
vieţi sociale care presupune asemenea obiective. 

Se pare însă că mulţi anarhişti nu susţin această doctrină 
radicală (cu toate că în privinţa aceasta se exprimă adesea destul 
de confuz), ci altceva. -Ei sînt gata să recunoască o autoritate, dar 
nu pe cea a unui individ. Ei vor să se consfătuiască în legătură cu 
tot ce trebuie să facă şi vor apoi să se supună unei decizii 
majoritare. 

Unasemenea ideal poate fi transpus în practică în unele cazuri, 
şi anume acolo unde se dispune de mult timp pentru consfătuire. 
Există însă, din păcate, numeroase cazuri în care nu se dispune de 
timp, încarc decizia trebuie luată şi executată fulgerător. Aşa se 
întîmplă, de pildă, atunci cînd a izbucni tun incendiu, cîndunvas 
se află în pericol de scufundare, sau în timpul unei operaţii chirur¬ 
gicale. în asemenea cazuri trebuie să existe un singur purtător al 
autorităţii. 

Atît despre anarhismul radical care repudiază orice tip de au¬ 
toritate deontică. O altă variantă a acestei doctrine nu o face decît 
în privinţa autorităţii de sancţionare: ea admite autoritatea de so¬ 
lidaritate şi nu repudiază decît autoritatea de Sancţiune. Acesta 
pare să fie cel mai răspîndit tip de anarhism. în conformitate cu 
acest ideala oamenii ar recunoaşte o autoritate, dar numai din 
cauză că urmăresc un obiectiv comun, iar purtătorul autorităţii ar 
fi liber ales. 

Aceasta este oare realizabil? Din punct de vedere logic este 
foarte posibil - dar din motive psiho-sociale, din păcate, nu este. 
Oamenii par, într-adevăr, făcuţi să aibă nevoie şi de o autoritate 

de sancţionare. Cel puţin aşa pare să se desprindă din întreaga 
experienţă. 

Contrarul anarhismului este totalitarismul. E drept că acest 
cuyînteste adesea folositcuunsens destul de larg; se obişnuieşte, 
de pildă, să se califice drept „totalitară" orice constituţie dictato¬ 
rială, cu toate că este vorba de cu totul altceva. Este posibil să 
există o dictatură fără totalitarism. Totalitarismul este pur şi 
simplu doctrina care, ca să zicem aşa, extinde autoritatea deontică 
la orice. 

Propoziţia 10.13: Totalitarismul este o doctrină în conformi¬ 
tate cu care trebuie să existe o autoritate deontică în toate dome¬ 
niile , 

Trebuie observat că totalitarismul nu constă în negarea anar¬ 
hismului, ci că spune mult mai mult decît acesta. £1 este, cum zic 
logicienii, opusul contrar, nu contradictoriu, al anarhismului. 
Acest fapt se vede din aceea că există o medie între cele două 
doctrine - şi anume doctrina după care există într-adevăr o 
autoritate, dar nu în toate domeniile. 

în ceea ce priveşte totalitarismul, el se descompune, ca şi 
anarhismul, în două tipuri. 

Propoziţia 10.14: Totalitarismul este fieun totalitarism radical 
(de sancţionare), fie unul de solidaritate. 

După primul tip, idealul social constă în aceea că oamenii (toţi 
oamenii) sînt supuşi în toate domeniile unei autorităţi de 
sancţionare, aşadar că ei execută tot ce fac sub ameninţarea unei 
pedepse care li se va administra dacă n-o fac. După acest ideal 
există deci un purtător al autorităţii deontice care poate prescrie 
tuturor oamenilor ce au de făcut şi-i poate pedepsi dacă n-o fac. 
Atunci se spune, de pildă, că eu trebuie să port păr lung şi barbă 
şi că dacă îmi rad barba voi fi trimis la închisoare sau în lagăr. 

A doua variantă a totalitarismului cere acelaşi lucru, dar aici 
subiecţii trebuie să se supună benevol voinţei purtătorului, şi 
aceasta din cauză că urmăresc un obiectiv comun şi considtrâ 

supunerea menţionată ca fiind necesară pentru realizarea acestui 
obiectiv. 

Doctrine totalitariste au existat dintotdeauna într-un număr 
destul de mare - iar epoca noastră pare să fie cu deosebire înrîurită 
de ele. Dar nu este întotdeauna limpede despre ce fel de totali ta-» 
rism este vorba. Uneori s-ar părea că promotorii acestor doctrine 
nu s-ar gîndi decît la un totalitarism de solidaritate... In doctrina 
comunistă, de pildă, acest lucru este afirmat categoric. în realitate 
însă, felul în care ei acţionează îndeobşte te face să te gîndeşti mai 
curînd la totalitarismul radical. 

între a nar hism şi totalitarism există însă o diferenţă esenţială. 
Cel dintîi, în calitatea sa de ideal, nu poate 6 transpus de cele mai 
multe ori în practică din motive logice. Totalitarismul nu se 
loveşte însă de dificultăţi de acest fel. O societate care ar vrea să 
trăiască după principii anarhiste nu ar putea s-o facă - deoarece 
lucrul în grup ar fi de cele mai multe ori imposibil. în schimb, o 
societate totalitară care să funcţioneze foarte bine nu este greu de 
imaginat: ideea unei asemenea societăţi nu conţine nici o 
contradicţie. 

Aşadar, dacă majoritatea oamenilor care gîndesc repudiază 
totalitarismul, aceasta nu se întîmplă din motive logice, ci din 
motive morale. Ei sînt de părere că viaţa într-o asemenea societate 
ar fi nedemnă pentru om şi foarte penibilă. 

în orice caz, majoritatea gânditorilor din sfera politicului nu 
susţin nici anarhismul, nici totalitarismul. Acest lucru este posibil 
din punct de vedere logic pentru că cele două nu sînt opoziţii con¬ 
tradictorii, ci tocmai opoziţii contrare. Aceasta înseamnă însă că 
între ele există o cale de mijloc. Majoritatea gînditorilor din sfera 
politicului obişnuiesc să recomande tocmai această cale. Idealul 
care li se prefigurează este cel al unei societăţi în care pentru unele 
domenii există autoritate deontică, pentru altele însă nu, ceea ce 
înseamnă un ideal al libertăţii politice pentru cele din urmă. 

11 

Autoritate şi credinţa 


Cîteva probleme în legătură cu raportul reciproc dintre auto¬ 
ritatea Epistemică şi cea deontică au fost deja dezbătute în capito¬ 
lul 4. Aici ne vom ocupa ceva mai îndeaproape de o altă problemă 
din acelaşi domeniu - şi anume de problema dacă şi în ce măsură 
autoritatea deontică poate să impună propoziţii. Sau, mai simplu: 
poate oare un superior să-mi impună, să-mi ordone să cred ceva? 
Credinţa constă tocmai în aceea că se acceptă o propoziţie. 
Formulată în felul acesta, ideea pare mai întîi absurdă: superiorul 
ca atare nu poate face aşa ceva (spre deosebire de specialist). Din 
domeniul autorităţii deontice nu fac parte decîl directive, nu şi 
propoziţii. Din faptul că Bert este superiorul meu la fabrică sau în 
birou nu decurge încă deloc că trebuie să cred ceea ce îmi spune. 
El nu are dreptul, aşa s-ar putea spune, să-mi impună o credinţă. 

Şi totuşi, ideea nu trebuie să fie chiar atît de absurdă, cum pare 
la prima vedere, de vreme ce atfţia oameni inteligenţi au susţi¬ 
nut-o. S-a întîmplat de foarte multe ori ca de-a lungul istoriei 
această idee să nufie doar practicată, ci şi susţinută teoretic în mod 
explicit. Şi astăzi lucrurile sînt neschimbate. Trebuie deci să ne 
punem cu toată seriozitatea problema: poate oare purtătorul unei 
(simple) autorităţi deontice să impună acceptarea unorpropoziţii? 

Din raţiuni practice, vom denumi teza după care acest lucru 
este posibil „teza deonticii în mate, ie credinţă" şi pe cei care o 
susţin „deonticienii în materie de credinţă . 

Argumentul principal al deonticienilorîn materie de credinţă 
pare a G urmă tonii: recunoaşterea unei propoziţii drept adevărată 
este o acţiune umană. Aşadar, ea este executată, la fel ca orice altă 
asemenea acţiune, ca urmare a unei decizii. A adopta o decizie, 
a te hotărî înseamnă însă a accepta o regulă. O asemenea regulă 
poate să fie stabilită însă şi de către altcineva, iar atunci ea îmbracă 
forma unei directive. Directivele ţin însă de domeniul autorităţii 
deontice. Prin urmare, există situaţii în care* purtătorul unei 
autorităţi deontice poate să impună acceptarea unei asemenea 
reguli-şi, în conformitate cu această deducţie, şi acceptarea unei 
propoziţii. El poate să impună deci subiectului ce trebuie să 
creadă. 

Se va observa imediat că această concluzie presupune în mod 
tacit faptul că decizia care conduce la acceptarea unei propoziţii 
este liberi. Am descris mai sus pe larg această problemă, ajungând 
la concluzia că libertatea psihică reprezintă o condiţie necesară a 
autorităţii deontice (propoziţia 10.5). Ca atare, purtătorul autorităţii 
deontice poate impune o regulă unui subiect numai în măsura în 
care acest subiect este liber din punct de vedere psihic să o 
recunoască drept adevărată sau nu. Dacă nu există o asemenea lir 
bertate, atunci nu poate G vorba de o autoritate deontică în sensul 
nostru - sau, altfel spus, purtătorul nu poate impune regula 
respectivă. 

Trebuie aşadar să ne întrebăm mai întîi dacă subiectul este 
liber atunci cînd recunoaşte propoziţii, iar dacă lucrurile stau aşa, 
atunci în care cazuri. Nu se poate răspunde însă la această întrebare 
fără a întreprinde mai întîi o analiză a conceptului de recunoaştere 
a unei propoziţii. 

în ce condiţii poate G recunoscută o propoziţie drept adevărată 
de către un om? Se pare că trebuie să deosebim aici trei cazuri 
diferite. în primul rînd, cineva poate G sigur că propoziţia respec¬ 
tivă este adevărată; în al doilea rind, poate s-o considere mai 
probabilă decît opusă ei („negaţia" ei, cum spune logicianul); iar 
în al treilea rînd se poate întîmpla să nu ştie nici măcar aceasta, ca 

probabilitatea acestei propoziţii să i se pară în raport cu nivelul său 
de cunoştinţe egală cu cea a.negatului său. 

1. Certitudine. Sînt de pildă absolut sigur că stau acum la masa 
mea de scris, adică recunosc propoziţia „stau acum la masa mea 
de scris“ ca sigură, ca cert adevărată. Sînt oare liber în cazul acesta 
să recunosc sau să resping propoziţia respectivă? E limpede că eu 
nu am o asemenea libertate, pur şi simplu nu pot.să accept nega¬ 
tul propoziţiei mele -deci „eu nu stau acum la masa mea de scris". 
Reiese de aici că. în privinţa propoziţiilor care sînt cu certitudine 
adevărate nu poate exista libertate şi că deci aici nu poate exista 
autoritate deontică. Purtătorul autorităţii poate să mă constrîngă 
eventual la a recunoaşte în mod verbal propoziţia respectivă drept 
adevărată, adică mă poate face să spun: „eu nu stau acum la masa 
mea de scris". Dar el nu mă poate face să şi gîndesc aşa, adică nu 
mă poate face nu numai să enunţ, ci să şi cred că nu stau acum la 
masa mea de scris - asta el nu o poate realiza, cel puţin atîta vreme 
cît ştiu bine că stau la masa mea de scris. Putem aşadar si 
formulăm următoarea propoziţie: 

Propoziţia 11.1: Acceptarea de către subiect a negatului unei 
propoziţii pe care subiectul a recunoscut-o ca fiind cu certitudine 
adevărată nu cade în domeniul nici unei autorităţi deontice. 

împotriva acestei afirmaţii s-ar putea obiecta eventual că 
purtătorul autorităţii - poate să fie vorba de pildă de un dictator - 
„manipulează" subiectul în aşa fel îneît acesta pînă la urmă nu mai 
este sigur dacă propoziţia în cauză este adevărată sau falsă. Un 
frumos exemplu pentru o asemenea manipulare este aşa-numita 
dialectică, impusă oamenilor în ţările comuniste. Potrivit ei ar 
exista pretutindeni tot felul de contradicţii - ceea ce este cu 
siguranţă fals. Dar oamenilor li s-a vorbit atît de mult şi atît de 
confuz despre aceste pretinse contradicţii, îneît pînă la urmă ei 
nici nu mai ştiau dacă ele există sau nu. Un alt exemplu: în ţările 
totalitare poliţiştii îşi torturează atît de cumplit victimele îneît 
acestea nu numai că recunosc propoziţiile care le sînt impuse,, ci 
pînă la urmă chiar cred în ele. Se spune că în procesele publice din 

Uniunea Sovietică s-a întîmplat nu de puţine ori ca inculpaţii după 
o mai lungă perioadă de tortură să fie într-adevăr convinşi că au 
comis diferite crime, deşi în realitate erau nevinovaţi. Asemenea 
lucruri nu sînt nicidecum inventate. 

Aceasta nu constituie însă o infirmare a propoziţiei noastre, 
într-adevăr, în asemenea cazuri nu mai există certitudine - iar 
propoziţia nu vorbeşte decît de acele cazuri în care subiectul are 
această certitudine, el fiind încredinţat că propoziţia care i-a fost 
impusă este falsă. Atîta vreme cît această certitudine a falsităţii 
propoziţiei există, nu există nici o posibilitate de a impune îteăşi 
propoziţia. 

2. Probabilitate. Trecem acum la cel de la doilea tip de 
acceptare a unei propoziţii, şi anume la acela unde nu există-o 
certitudine, ci doar o probabilitate:ca ea să fie adevărată. După 
cum ştie oricine, majoritatea propoziţiilor sînt recunoscute în 
modul acesta - nu ştim decît că sînt mai probabile decît negatele 
lor. Din această categorie fac parte toate propoziţiile teoretice ale 
ştiinţelor naturii. Nici măcar propoziţia că pămîntul se învîrteşte 
în junii soarelui nu poate fi considerată cu certitudine absolută 
drept adevărată, cu toate că probabilitatea sa este incomparabil 
mai mare decît cea a negatului său. în alte cazuri, gradul acestei 
probabilităţi este mai scăzut - aşa de pildă în procesele în care 
judecătorul trebuie de mai multe ori să reflecteze îndelung înainte 
de a înţelege de cart parte se află probabilitatea mai mare. Care 
este situaţia acestor propoziţii în raport cu autoritatea deontică? 
Poate ea oare să impună asemenea propoziţii? 

Această întrebare poate fi redusă la alta, şi anume: subiectul 
este oare liber în acceptarea unor asemenea propoziţii? Atunci 
cîndeaeste astfel formulată, răspunsul este acela că nuestecazul, 
că în principiu nu dispune nici aici de libertate. Aceasta se poate 
explica în felul următor. 

Motivul pentru care acceptăm o asemenea propoziţie este 
acela că ea este mai probabilă decît negatul ei. Probabilitatea la 
care ne referim aici este însă o relaţie între propoziţia respectivă 

şi nivelul de cunoştinţe al subiectului. Pornind de la acest nivel, 
probabilitatea unei propoziţii este de un anume grad. SS presupu¬ 
nem de pildă că am aflat de la radio prognoza vremii şi nu ştiu mai 
mult decît atîta: atunci, pentru mine este mai probabil că mîine va 
ploua decît că va fi vreme bună. Important în acest caz e că relaţia 
amintită este o relaţie pur logici, care nu are absolut nimic de a 
face cu voinţa mea, cu dorinţele mele etc. Pur şi simplu aceasta 
este situaţia şi nu alta. Nu pot s-o schimb. în privinţa asta nu sînt 
deci liber. 

Dacă lucrurile stau într-adevăr aşa, reiese că ne aflăm exact ca 
în acea situaţie logică în care am avea de-a face cu propoziţii care 
sînt cu certitudine adevărate. Nici o autoritate deontică nu le poate 
impune. 

Propoziţia 11 2: Acceptarea negatului unei propoziţii de către 
subiect ca fiind mai probabili nu cade în domeniul nici unei 
autorităţi deontice. 

în acest loc deonticienii în materie de credinţă îşi concentrează 
obiecţiile lor cele mai grave. Ei obişnuiesc să argumenteze după 
cum urmează. Dacă nu dispui de o certitudine, ci doar de o 
probabilitate, atunci nu este suficient să-ţi dai seama de acest 
lucru ca să recunoşti drept adevărată o propoziţie. în multe cazuri 
mai este necesară cel puţin intervenţia voinţei. Am putea spune că 
mărim probabilitatea, susţinînd-o cu ajutorul voinţei noastre. 
Spre deosebire de înţelegerea probabilităţii, această voinţă este 
însă liberă. Prin urmare ea poate fi impusă printr-o autoritate 
deontică. 

Să luăm următorul exemplu. îl cunosc pe Ludwig de cîţiva ani 
şi el s-a comportat întotdeauna onorabil. Mi se pare probabil că 
este un om onorabil, demn de încredere. E drept că am anumite 
dubii în această problemă - o doamnă mi-a povestit odată nişte 
lucruri foarte rele despre el. Această doamnă este cunoscută ca 
bîrfitoare, neruşinată dar, pe de altă parte, s-ar putea ca în acest 
caz ea să fi avutdreptate. Cutoate acestea, probabilitateapropoziţiei 
„Ludwig este un om onorabil “ este mult mai mare decît cea a 

negatului ei „el nu este un om onorabil". înţelegerea acestei 
probabilităţi este oare suficientă pentru a accepta propoziţia, sau 
nu? Nu, spun deonticienii credinţei, nu este suficientă. Recurg ia 
ajutorul voinţei, al voinţei mele libere. O regulă liber acceptată 
poate fi însă impusă de către autoritatea deontică. Prin urmare, în 
asemenea cazuri «a poate decide ce anume trebuie să cred. 

Argumentaţia de mai sus- şi exemplele citate nu sînt însă 
convingătoare. Se pare că avem aici mai multe confuzii. Mai întîi, 
ar trebui să facem distincţia între recunoaşterea unei propoziţii, ca 
să spunem aşa, în perspectivă teoretică şi acceptarea în scopuri 
prhoîce. Se poale foarte bine ca propoziţia „Ludwig este un om 
onorabil" să fie mult mai probabilă decît negatul ei, deci ca ea să 
fie recunoscută de mine din punct de vedere teoretic şi cu toate 
acestea să n-o accept, aşa încît s-o folosesc ca bază pentru o 
decizie practică. Aş putea de pildă să recunosc propoziţia drept 
adevărată şi totuşi să nu-i încredinţez lui Ludwig 1000 de mărci 
care nu-mi aparţin. Pentru aceasta ar fi necesară o probabilitate 
mult mai mare. 

Apoi, se pare că deonticienii în materie de credinţă se gjndesc 
mai degrabă la o autoritate epistemică atunci cînd au în vedere 
aplicarea autorităţii. După cum ştim, purtătorul autorităţii deon- 
tice poate fi în acelaşi timp purtătorul unei autorităţi epistemice - 
mai ales în domeniul propoziţiilor practice. In această calitate el 
poate să ridice nivelul meu de cunoştinţe în acel domeniu şi poate 
aşadar să mărească probabilitatea propoziţiei. 

în sfîrşit, această argumentare pare să confunde două funcţii 
total diferite ale voinţei umane. Aceasta din urmă mă poate face 
să recunosc o propoziţie drept adevărată - sau poate să se fixeze 
doar, ca să zicem aşa, intensiv pe propoziţia în cauză, după ce ea 
a fost recunoscută de raţiune. Potrivit celor spuse aici, prima 
situaţie nu poate fi întOnită în legătură cu primele două tipuri de 
propoziţii (în speţă propoziţiile care sînt în mod cert adevărate şi 
cele probabil adevărate). în schimb, se prea poate întîmpla ca să 
ne fixăm cu o mai mare sau mai mică intensitate, cu pasiune, 

sentiment etc. pe o propoziţie. Voinţa este cea care determină 
diferenţa de grad a acestei intensităţi. Dar acest lucru nu are nimic 
de-a face cu faptul că noi recunoaştem o propoziţie: în această 
privinţă voinţa nu poate contribui cu nimic. 

Această precizare este de mare importanţă pentru teoria 
credinţei religioase şi a celei ideologice. Iat-o formulată într-o 
propoziţie specială: 

Propoziţia 11.3: Voinţa poate influenţa intensitatea cu care 
este acceptată o propoziţie recunoscută drept cert sau probabil 
adevărată, dar nu poate influenţa acceptarea însăşi. 

3. Acceptarea pragmatică. Avem, în sfîrşit, cazul în care nici 
măcar nu ştim dacă propoziţia respectivă este mai probabilă decît 
negatul ei. Cu toate că la prima vedere ar putea părea ciudat, se 
întîmplă totuşi să recunoaştem şi asemenea propoziţii. 

Anul trecut am zburat aflîndu-mă singur la bord, de la Frei- 
burg i. Breisgau spre Freiburg din Elveţia şi treb« ; a să traversez 
munţii Jura în dreptul unei trecători. Cînd m-am apropiat, am 
descoperit că trecătoarea era învăluită de nori aşa încît nu puteam 
s-o străbat (zburam „la vedere" şi nu aveam dreptul să trec prin 
nori). Ştiam însă că la vreo 50 de km spre stînga exista o altă 
trecătoare, aproximativ la aceeaşi înălţime. Nu ştiam deloc dacă 
este deschisă sau închisă. Nici măcar nu aveam un motiv să cred 
că propoziţia „este deschisă" era mai probabilă decît negatul ei 
„nu este deschisă". Şi, totuşi, m-am hotărît să zbor într-acolo, am 
acceptat aşadar propoziţia „este deschisă", fn asemenea cazuri, 
spunem că propoziţia a fost acceptată „din motive pur pragmati¬ 
ce", adică din motive practice. 

întrebarea pe care ne-o punem acum este: poate oare autorita¬ 
tea deontică să impună acceptarea unor asemenea propoziţii? La 
fel ca şi mai sus, această întrebare ne trimite la cealaltă: sînt eu 
liber în recunoaşterea adevărului unei asemenea propoziţii? 

în cazul de faţă, răspunsul trebuiesă fie afirmativ: în condiţiile 
pe care le-am indicat, sîntem liberi să recunoaştem sau nu o 
asemenea propoziţie. De aceea, purtătorul autorităţii deontice 

poate să şi impună în principiu o asemenea propoziţie. Singura 
condiţie este ca propoziţia să nu fie, în raport cu nivelul meu de 
cunoştinţe, mai probabilă decît negatul ei. 

Sănegîndim, de pildă, la următorul caz. Nu mă aflu singur la 
bordul avionului, ci sîntem mai mulţi membri ai echipajului care 
trebuie să gîndească şi să acţioneze împreună, pentru ca aparatul 
să zboare cum trebuie. Căpitanul - omul care stă în faţă pe partea 
stingă - decide că vrea să acţioneze pe baza presupunerii că cea 
de-a doua trecătoare este deschisă. în această situaţie, el poate să 
le spună celorlalţi: „Presupunem că cealaltă trecătoare este des¬ 
chisă" în care caz ceilalţi - copilotul şi navigatorul - trebuie şi ei 
să facă aceeaşi presupunere, dacă recunosc autoritatea căpitanului, 
cum e şi normal în asemenea cazuri. Putem, aşadar, enunţa 
următoarea propoziţie: 

Propoziţia 11.4: Acceptarea de către subiect a unei propoziţii 
a cărei probabilitate, raportată la nivelul de cunoştinţe al subiec¬ 
tului, nu este mai mare decît cea a negatului său, poate să cadă în 
domeniul unei autorităţi deontice. 

Rezumînd, situaţia logică se prezintă astfel: autoritatea deon- 
tică nu poate în nici un caz să impună credinţa - nici măcar atunci 
cînd propoziţia respectivă nu este decît probabilă. Ea poate însă să 
impună acceptarea pragmatică a unor propoziţii, şi anume a 
propoziţiilor avînd o probabilitate (raportată, iarăşi la nivelul 
cunoştinţelor subiectului) nu mai mare decît probabilitatea nega¬ 
tului. 

în legătură cu această problemă, ne vom mai opri pe scurt la 
două doctrine celebre din punct de vedere istoric: cea atribuită lui 
Tertulian (sec. II) şi cea a sfintului Ignatius de Loyola (sec.XVI), 
despre disciplina ordinului. 

Celebrului erudit (şi eretic) Tertulian i se atribuie - după cfte 
se pare, pe nedrept - propoziţia: „credo quia absurdum" - „cred, 
pentru că este absurd". Propoziţia cere fiecărui om să recunoască 
drept adevărat un enunţ care, raportat la nivelul său de cunoştinţe, 
este absurd, adică contradictoriu. Un asemenea enunţ este însă cu 

siguranţă fals pentru un subiect normal din punct de vedere 
mental. Prin urmare, în conformitate cu propoziţia noastră 11.1, 
acest subiect nu-1 poate recunoaşte drept adevărat. Propoziţia 
cere, aşadar, ceva imposibil şi ar trebui repudiată. 

Doctrina sfîntului Ignatius* este mult mai nuanţată. El vede 
limpede că autoritatea nu poate impune un anumit lucru decît în 
măsura în care subiectul este liber în această privinţă. Apoi însă, 
el concepe sfera libertăţii ca fiind atît de vastă, încît ea pretinde de 
la membrii societăţii o „atotcuprinzătoare supunere a raţiunii". Ea 
nici nu este-explicit restrînsă la sfera propoziţiilor practice, deşi 
aceasta a fost, poate, intenţia sa. 

în argumentare se fac însă toate confuziile menţionate mai sus. 
Cea mai gravăeste confundarea autorităţii deontice cu cea episte¬ 
mică, aceasta din urmă fiind considerată delegabilă (în contradicţie 
cu propoziţia 9.1). 

Această doctrină mai este încă destul de influentă, şi anume 
într-o interpretare foarte radicală, după care membrul unui ordin 
trebuie să-şi privească superiorul drept autoritate epistemică în 
toate domeniile. De aceea se va dovedi utilă descrierea situaţiei 
logice a unui catolic credincios (inclusiv membru al unui ordin) în 
lumina teoriei prezentate aici. 

Pentru un asemenea om, biserica este, în explicaţiile ei cu 
privire la problemele de credinţă, şi o autoritate epistemică şi 
anume în domeniul dogmelor. Dar superiorul dintr-un ordin nu 
este biserica, aceasta nu-şi exprimă directivele dogmatice decît 
prin Papă, concilii şi prin consensul general al episcopilor. Pentru 
un membru al ordinului, superiorul său nu este decît o autoritate 
deontică. Bineînţeles, ca om, el poate avea şi autoritate episte¬ 
mică - şi, aşa cum am spus, este chiar de dorit s-o aibă. Dar 
simplul fapt că este un superior nu-i conferă această autoritate. 
Sfintul Ignatius o revendică tocmai pe aceasta pentru superiorul 
ordinului ca atare. Am văzut însă că purtătorul autorităţii deontice 

* Scrisoare către călugării ţi confraţii din Portugalia, din 26 martie 1553. 
Obras Completas, Madrid 1953, lett. 83, p.833. 

nu poate şă impună decît acceptarea în perspectivă pragmatică a 
unor propoziţii. Un catolic credincios trebuie aşadarsă repudieze 
doctrina expusă ca Qind falsă. 

Problema nu este importantă doar pentru catolici. Doctrine 
asemănătoare par să Ge adesea răspîndite şi printre comunişti. 
Deşi teoria lor este incomparabil mai puţin elaborată, pare destul 
de sigur că ei subscriu adesea la principiul lui Ignatius: secretarul 
de partid sau, cel puţin, biroul de partid, au întotdeauna dreptate 
în raport cu individul. Daracest lucru este greşit, după cum se ştie, 
chiar din punctul de vedere al ideologiei comuniste, căci şi aici 
organele amintite au doar o autoritate deontică. 

